
Előszó 


Túlzott magabiztosságnak tűnhet egy történelmi könyvet 
huszonhét évvel első megjelenése után változatlan for- 
mában kiadni. Úgy gondolom azonban, hogy a középkori 
tudományos és egyetemi világ itt bemutatott felfogásának 
lényege nem évültel. Éppen ellenkezőleg, úgy tűnik, hogy 
e könyv központi gondolatát 1957 óta egyre inkább elfo- 
gadták és gazdagították. 

Ez mindenekelőtt az , értelmiség" szóban mutatkozik 
meg, melynek jelentősége, hogy a hangsúlyt az intézmé- 
nyekről az emberekre, az eszmékről a társadalmi struktú- 
rákra, a gyakorlatra és a mentalitásra helyezi át, valamint 
hogy kijelöli a középkori egyetem mint jelenség helyét 
egy hosszú időtartamú fejlődési folyamatban. Az , értel- 
miségiről" vagy , az értelmiségről" szóló, a könyv megje- 
lenése óta született tanulmányok népszerűsége nem csu- 
pán múló divat, legalábbis nem tűnik annak. Amennyi- 
ben — mint egy igazi összehasonlító nézőpontból illik — 
együttesen alkalmazzuk a struktúrák és típusok összefüg- 
géseit megjelenítő szociológiai szemléletet és azokat a tör- 
ténelmi módszereket, amelyek az egyedi eseményeket, 
változásokat, fordulópontokat, töréseket, eltéréseket és 
egy korszak teljes társadalmába való illeszkedést állítják 
előtérbe, indokolt és hasznos az , értelmiség" terminus 
használata. Nem állt szándékomban 1957-ben elméleti fej- 
tegetésekbe bocsátkozni e fogalomról, amelyet a XIX—-XX. 

századi nyugati világ történelméből, szociológiájából és 
episztemológiájából kölcsönöztem, és most, ezen a he- 
lyen sem vállalkozom erre a feladatra. 

De aligha véletlen, hogy az utóbbi időben a legtöbb ér- 
dekes tanulmány a múlt , értelmiségéről" Gramsci Olasz- 
országában jelent meg. Alberto Asor Rosa átfogó képet 
vázolt a kérdéskörről;! egy genovai konferencia kiterjesz- 
tette az ókori társadalomra is az , értelmiség" fogalmát;? 
Giovanni Tabacco pedig figyelemre méltó tanulmányá- 
ban elhelyezte , a középkori értelmiségit az intézmények 
és társadalmi erők játékában". Ez az írás a Storia d Italia 
sorozat részeként, egy teljes egészében az értelmiség és a 
hatalom kapcsolatának szentelt kötetben jelent meg Gram- 
sci kiadójánál, az Einaudinál.? 

Visszatérve , az én értelmiségijeimhez", Giovanni San- 
tini a bolognai után másodikként alapított olasz egyetem, 
a modenai egyetem XII. századi születéséről írott kiváló 
tanulmányában nagy örömmel bukkantam az alábbi mon- 
datra. 1957-es könyvemre hivatkozva Santini találóbban 
fogalmazott, mint én magam: , Az vértelmiséginekc mint 
új társadalmi típusnak születése előfeltételezi a városi 
munkamegosztást, mint ahogyan az egyetemi intézmé- 
nyek létrejötte is megkíván egy közös kulturális környe- 
zetet, ahol a tudás ezen új xkatedrálisaix szabadon kiépül- 
hetnek, virágozhatnak és szembekerülhetnek egymással." 


! A. Asor Rosa, , Intellettuali", Enciclopedia, VII, Torino, Einaudi, 1979, 
801-—827. p. 

? II comportamento dellintellettuale nella societá antica, Genova, Is- 
tituto di filologia classica e medievale, 1980. 

3 G. Tabacco, , Gli intellettuali del medioevo nel giuoco delle istituzioni 
e delle preponderanze sociali", Storia d Italia, Annali 4, szerk. C. Vi- 
vanti, Intellettuali e potere, Torino, Einaudi, 1981, 7—46. p. 

4 G. Santini, Universita e societá nel XII secolo: Pilio da Medicina e lo 
Studio di Modena, Modena, STEM Mucchi, 1979, 112. p. 

Munkamegosztás, város, új inlézmények, az egész ke- 
reszténység számára közös kulturális tér, mely nem esik 
többé áldozatul a kora középkor löldrajzi és politikai meg- 
osztottságának: ezek a nyugali kereszténység új értelmi- 
ségi terepének legfőbb vonásai a XII. és XIII. század for- 
dulóján. 

A középkori értelmiség modelljében döntő jelentőségű 
a városhoz fűződő kapcsolat. Az oktatás fejlődése X—XIII. 
századi városi átalakulásokba illeszkedik. Rendkívül mély 
szakadék választja el a szerzetesek képzésére korlátozódó 
kolostori iskolákat a városi iskoláktól, amelyek elméleti- 
leg mindenki előtt nyitottak (beleértve a laikusnak meg- 
maradó diákokat is). Jobban rá kellett volna mutatnom 
azonban arra a vonzerőre, amelyet a városi egyetemek és 
iskolák a kolostori miliőre gyakoroltak. Az nem meglepő, 
hogy a kolduló rendek azonnal beáramlottak a városi is- 
kolák világába — annak ellenére, hogy a ferenceseknél 
maga Szent Ferenc komoly vitát kezdeményezett e tárgy- 
ban, szembeállítva a szegénységet a tudással —, de jellem- 
ző módon még a premontrei és a ciszterci szerzetesrendek 
is iparkodtak beilleszkedni az egyetemi oktatásba a XIII. 
századtól kezdve, és az egyetemi városokban kollégiumot 
alapítottak rendjük novíciusai számára. 

Az új értelmiségiek, városlakók lévén, egyben mester- 
emberek is. Akár az , idő árusításából" élő kereskedők, ők 
a , szó árusítói", s ezért meg kellett küzdeniük azzal a 
hagyományos elképzeléssel, amely szerint a tudomány, 
mint Isten ajándéka, nem eladásra való. Egy amerikai kö- 
zépkorkutató, Gaines Post megközelítését követve, hang- 
súlyt helyeztem az egyetemi magiszterek és diákok szak- 
mai és testületi jellemzőire. Pearl Kibre nagyszabású köny- 
vei mellett a közelmúltban egy sor további tanulmány 
adott pontosabb képet az egyetemi hivatás anyagi, tech- 
nikai és jogi feltételeiről. 

E nézőpontból talán nagyobb nyomatékot kellett volna 

adnom annak a forradalmi szerepnek, amelyet az egyete- 
mi curriculum az uralkodó elit utánpótlásában játszott. 
A középkori Nyugat számára a hatalomhoz jutás három 
útja volt ismert: a születés, mint a legfontosabb jogalap; 
a gazdagság, amely a XIII. századig csupán másodlagos 
szerepet játszott, nem számítva az antik Rómát; s végül a 
sorshúzás, amelynek az ókori görög faluközösségekben 
volt némi korlátozott szerepe. A keresztény egyház elvileg 
mindenki előtt megnyitotta az egyházi méltósághoz ve- 
zető utat. Valójában azonban a püspöki és apáti tisztségek, 
valamint egyéb egyházi rangok nagyobbrészt a nemesség, 
sőt inkább az arisztokrácia tagjai számára voltak fenntart- 
va. A diákok és a mesterek alighanem túlnyomórészt a 
fiatal nemesek és hamarosan a fiatal polgárok soraiból 
kerültek ki, de az egyetemi rendszer egynéhány paraszti 
szülött előtt is megnyitotta a valódi társadalmi felemel- 
kedés lehetőségét. Fontos tehát, hogy a történeti kutatás 
foglalkozzon a , szegény" diákokkal is. Az , egyetemi sze- 
génység" különleges helyet foglal el a középkori szegény- 
ség típusainak sorában -— erről a kérdéskörről sokat gaz- 
dagodtak ismereteink Michel Mollat és tanítványai jóvol- 
tából. Az , egyetemi szegénység" valós tényeinek és sú- 
lyának elemzése nem fér be anekdotikus keretek közé — 
Jean Paguet munkái mértékadók e téren. Különösen ki 
kellett volna emelnem, hogy ez a társadalmi felemelkedés 
egy Nyugaton teljesen új és forradalmi eszköz, a vizsga 
segítségével történt. A nyugati gyakorlat ezáltal némiképp 
kezdett hasonlítani egy olyan rendszerhez, amelyről Va- 
dim Eliseeff barátom úgy tartja, érdemes volna bevonni 
egy nagyszabású összehasonlító vizsgálatba: a kínai rend- 
szerhez. 

A középkori értelmiség szakmai, társadalmi és intéz- 
ményi kibontakozásában központi meghatározó a hata- 
lom. A középkori értelmiségiek sem képeznek kivételt a 
Gramsci-féle séma alól, amely bármennyire is általános, 

hatékonyan operacionalizálható. , Organikus" értelmisé- 
giek, hű szolgái az egyháznak és az államnak egy olyan 
társadalomban, amely világnézetileg az egyház szorosirá- 
nyítása alatt áll, és amelyet politikailag egyre inkább egy 
kettős — laikus és egyházi — bürokrácia ellenőriz . (E téren 
a legnagyobb , sikert" az egyházi állam érte el, amelynek 
éppen a XIII. században sikerült egyesíteni ezt a két szem- 
pontot.) Az egyetem egyre termékenyebb táptalaja az ,ál- 
lami hivatalnokok" utánpótlásának. Mégis sokan közülük 
— minthogy az értelmiségi szerep, az egyetemi , szabad- 
ság", még korlátozásai ellenére is erre neveli őket — töb- 
bé-kevésbé a , kritikai" értelmiség szerepét veszik fel, el- 
jutva akár az eretnekség határáig. Négy nagy értelmiségi 
szemléltetheti a XIII-XIV. században - eltérő történelmi 
körülmények közt és ki-ki a maga eredeti személyisége 
szerint — a középkori felsőoktatás , kritikai" attitűdjének 
különböző fajtáit: Abélard, Aguinói Tamás, Siger de Bra- 
bant és Wyclif. 

Jobban meg kellett volna tehát ragadnom az egyetemi 
hatalom kialakulásának folyamatát — de mentségemre 
szolgáljon, hogy nem olvastam Herbert Grundmann 
, Sacerdotium - Regnum - Studium" cikkét, jóllehet az 
már 1951-ben megjelent. Fel kellett volna ismernem, hogy 
e három — egyházi, királyi és egyetemi — hatalmon keresz- 
tül az a hármas funkciójú rendszer érvényesült, melyre 
Georges Dumézil! hívta fel a figyelmet. A vallási és a po- 
litikai-hadi funkció mellett a tudomány olyan szerepe 
bontakozik ki, amely eredetileg a harmadik funkció, a 
bőséget biztosító termékeny gazdaság egy aspektusa. Így 
nyer elméletileg is létjogosultságot, hogy munkája, hasz- 
nossága és az általa megtermelt fogyasztói javak okán az 
értelmiségi, akár a kereskedő, hasznot húzzon szakmájá- 
ból. Az az erőfeszítés, amelyet a XIII. századtól azért tesz, 
hogy részesedjék az egyházi hatalomból (a szenvedély, 
amellyel klerikusi jogállását védi), hogy politikai befo- 

lyást szerezzen (amely a XIII. század végétől kezdve Pá- 
rizsban is jól érzékelhető) — mindez jelzi a szellemi mun- 
kás azon törekvését, hogy mindenáron, szerényebb városi 
múltját feledve, megkülönböztessék a fizikai munkástól. 
Rutebeuf, a marginális párizsi értelmiségi így méltatlan- 
kodik Szent Lajos korában: , Nem vagyok én kétkezi 
munkás." 

Ügyelve arra, hogy az anakronizmus veszélyét elkerül- 
jem, mindezek nyomán úgy határoztam meg az új értel- 
miségi munkát, mint az oktatás és a kutatás újrá megva- 
lósult egységét, most már nem kolostori, hanem városi 
közegben. Emblematikus személyiségeket emeltem tehát 
ki a diákok és a tanárok tömegéből, a tudományos és in- 
tellektuális tevékenység s az oktatói tekintély csúcsaira 
kapaszkodó értelmiségiek közül. Talán helytelenül dön- 
töttem, amikor eltekintettem a népszerűsítők, kompiláto- 
rok, enciklopédisták tárgyalásától, hiszen ők voltak azok, 
akik — egyetemi tanulmányaik végeztével - elterjesztették 
a skolasztikus kutatás és oktatás közérthető elemeit a kle- 
rikusok és a művelt laikusok, sőt prédikációikkal a töme- 
gek köreiben is. Az ilyen döntésekben sok a szubjektív 
elem. A manapság megvetett kompiláció például a közép- 
korban az értelmiségi munka alapeszköze volt, és nem" 
csupán a terjesztés, hanem az új elméletek kigondolása 
terén is. Chenu atya, a nagy teológus és történész (aki 
megnyitotta az utat azok előtt a kutatások előtt, amelyek- 
hez ezt a könyvet is sorolhatjuk) nem sokra méltatta Pet- 
rus Lombardust, Párizs olasz eredetű, 1160-ban meghalt 
érsekét, akinek a Bibliát iskolai tananyaggá alakító Liber 
sententiaruma a XIII. századi teológiai karok alapvető ké- 
zikönyve lett. Az én szememben ellenben fontos értelmi- 
séginek tűnik, ugyanúgy, ahogy Petrus Comestor, a nem 
sokkal utána élt párizsi kanonok, a Könyvfaló, aki His- 
toria Scholasticájában és más írásaiban alapfokú, de a 
jövő diákjai és tanárai számára nélkülözhetetlen eszköz- 

tárba sűríti korának tudományos újdonságait. Ezzel szem- 
ben vonakodnék a kiemelkedő XIII. századi értelmiségiek 
közé sorolni Vincent de Beauvais-t, e Szent Lajos környe- 
zetében élő domonkost, aki Speculum Maius címmel en- 
ciklopédiát szerkesztett, melyben minden gondolati ere- 
detiséget nélkülözve áttekintette korszakának teljes tu- 
dásanyagát, fegyverlárat kínálva ahhoz, hogy e tudás el- 
terjedjen a következő nemzedékek körében. Mint aho- 
gyan nem sorolnám közéjük Robert de Sorbon párizsi ka- 
nonokot sem, akinek életműve érdemi része (elsősorban 
prédikációi) máig sincsenek kiadva, és aki azzal atettével 
tett szert történelmi fontosságra, hogy tizenkét szegény 
teológushallgató számára kollégiumot alapított, a későbbi 
Sorbonne magját, és e kollégiumra ráhagyta könyvtárát, 
a XIII. század egyik legfontosabb magánkönyvtárainak 
egyikét. Ez a Robert Sorbon, aki azzal vonta magára Join- 
ville féltékenységét, hogy Szent Lajos bizalmasaként ri- 
válisa volt, és akinek ő, a nemes nem mulasztotta el fel- 
hánytorgatni paraszti származását, másodvonalbeli ,,or- 
ganikus" értelmiségi volt. De igen sok magot vetett. 

Ma még inkább óvakodom határokat húzni a szorosan 
vett egyetemiek és a XIII-XV. századi , literátusok", írók 
között a középkori értelmiségi világon belül. Helyet ad- 
tam Rutebeufnek és Jean de Meung-nek, aki a Rózsa-re- 
gény második részét írta, mert e valamikori párizsi diákok 
művei tükrözik a párizsi egyetem XIII. századi ideológiai 
konfliktusait, és visszaadják az , egyetemi mentalitás" né- 
hány jellemzőjét: törekvést az észérvek használatára 
(anélkül, hogy racionalizmusról beszélnénk), testületi 
szellemiséget, (elsősorban a kolduló rendek ellen irányu- 
ló) antiklerikalizmust, hajlamot a vitatkozásra, szembe- 
szegülésre. És ha alaposabban tanulmányoztam volna a 
középkor végi értelmiséget, több helyet szenteltem volna 
Francois Villonnak, e marginális diáknak. Bánom, hogy 
nem adtam meg a méltó helyet a nagy , íróknak", akiknek 

átjárta a lelkét az egyetemi képzés és szellemiség, és akik 
műveik egy részében a teológiát vagy a tudományos is- 
meretanyagot tárják elénk. Elsősorban a beskatulyázha- 
tatlan zsenialitású Dantére gondolok, továbbá Chaucerre, 
akiben a tudományos kíváncsiság és a teremtő képzelet 
egyensúlyt talált, még ha az utóbbinak köszönheti is di- 
csőségét. 

Még inkább sajnálom, hogy nem helyeztem kellő hang- 
súlyt azokra a — most már nem az értelmiségi világ csú- 
csait, hanem tömegbázisát jelentő — szakemberekre, akik 
a XII. században a városok felemelkedése során megte- 
remtették a kultúra helyét. Néhány egyházi ember mellett 
ott voltak a grammatika- és retorikatanárok, az ügyvédek, 
a bírók és a jegyzők is azok között, akik alapvetően hoz- 
zájárultak a városok erejének kiépüléséhez. Manapság — 
helyesen -— egyre inkább megadjuk a kulturális összete- 
vőknek az őket megillető helyet a gazdasági, a szorosan 
vett igazságszolgáltatási és a politikai szempontok mellett 
a középkori városok működésében és közegében. A ke- 
reskedő többé nem az egyetlen, sőt talán nem is a legfőbb 
szereplője a középkori nyugati város keletkezésének. 
Mindazok, akik írástudásukkal, jogban — mindenekelőtt 
római jogban - való jártasságukkal, a , szabad", sőt alkal- 
manként a mechanikai , művészetek" oktatásával lehető- 
vé tették a város megerősödését, és — Itáliában — a városi 
kommunának, hogy számottevő társadalmi, politikai és 
kulturális jelenséggé nőjön, megérdemlik, hogy a városi 
növekedés értelmiségijeinek és a városok hatalmát, vala- 
mint arculatát adó legfőbb társadalmi-szakmai csoporto- 
sulások egyikének tekintsük őket. 

1957 óta értékes tanulmányok gazdagították a közép- 
kori egyetemekről és egyetemi értelmiségről alkotott ké- 
pünket anélkül, hogy szétfeszítették volna az általam ki- 
dolgozott kereteket. Ha azonban mindezeket be akarnám 
építeni az esszémbe, kénytelen volnék szinte téljesen új- 

raírni a könyvemet. Az olvasót bőséges bibliográfia tájé- 
koztatja a legfontosabb munkák lelől, amelyek elolvasása 
gazdagíthatja a könyvemben bemutatott képet. 

Külön megemlítenék három területet, ahol különös je- 
lentőségű új eredmények születtek. 

Első ezek közül a dokumentáció területe. Megjelent egy 
sor fontos bibliográfia. Ezek lehetővé teszik, hogy jobban 
megismerjük azon egyetemi központokat, amelyek — vagy 
azért, mert a , nagy" egyetemek árnyékában alakultak, vagy 
földrajzilag többé-kevésbé félreeső helyszínük miatt—ed- 
dig nem tudtak a köztudatba betörni. Lenyűgöző prozo- 
pográfiai tanulmányok polgárjogot vívtak ki a középkori 
értelmiség történetében a kvantitatív vizsgálatoknak. A 
svájci, lieége-i, vagy skót születésű Oxfordban, vagy Camb- 
ridge-ben járt egyetemi emberekről készült kimutatások 
finomítják az egyetemek történeti földrajzát, és értékes 
adatokat nyújtanak a társadalom-, intézmény- és politi- 
katörténetnek. A XIX. század végi és XX. század eleji ak- 
tivitás után most újraéledt a forráskiadó tevékenység, és 
bizonyos források számítógépes feldolgozása is megkez- 
dődött, ami biztos felvet majd egy sor új szempontot. Egy 
Íriss és máig kiadatlan doktori tézis a XV. századi párizsi 
egyetem angol-német , egyetemi nemzetéről" , melyet egy 
japán kutató védett meg az École des hautes études en 
sciences sociales-ban, és amelynek elkészítésében André 
Tuilier, a Sorbonne könyvtárának igazgatója segédkezett, 
alaposan módosítja a középkor végén úgymond hanyatló 
párizsi egyetemről alkotott képünket. Könyvem új kiadá- 
sának bibliográfiája csak kivételes esetben tartalmaz for- 
ráskiadványokat, mert ez az esszé, bármennyire hosszú 
kutatómunkán alapul, nem elsősorban a filológusok szá- 
mára készült. Külön ki kell nyilvánítanunk azonban tisz- 
teletünket e tudósoknak, akik a múltban és a jelenben 
(amikor a tudományos munka feltételeinek módosulása 
nem könnyíti meg feladatukat) fáradalmas aprómunká- 

jukkal és intelligenciájukkal szilárd alapokat teremtettek 
a mai történészek által kidolgozott új kérdésfeltevések és 
értelmezési lehetőségek számára. 

A második jelentős előrelépés a mindennapi élettel 
kapcsolatban érzékelhető. Egyre pontosabb tudással ren- 
delkezünk arról, hogy hol és hogyan laktak mesterek és 
diákok, hogyan öltöztek, hogyan ettek (és ittak), hogyan 
osztották be idejüket, miért lelkesedtek, milyenek voltak 
erkölcseik, szexuális szokásaik, időtöltéseik, milyen volt 
haláluk és végakaratuk, s néha arról is, hogy milyen volt 
temetésük és sírjuk. Emellett persze jobban ismerjük mun- 
kamódszereiket és eszközeiket is, valamint az értelmiségi 
technikák kifejlesztésében játszott szerepüket és azt, hogy 
hogyan bántak a kéziratokkal, majd a nyomtatott könyvek- 
kel. Saenger megmutatta, milyen jelentősége volt az egye- 
temi kurzusoknak abban, hogy a középkori olvasó átállt a 
hangos olvasásról a vizuális, csendes olvasásra. Kezdjük 
kidolgozni a középkori értelmiségiek antropológiáját. 

Végül pedig az egyetemeknek és az egyetemi értelmi- 
ségnek a politikában -— a XIII. századtól egyre inkább a 
nagypolitikában - betöltött szerepe is mind világosabban 
körvonalazódott. A Capetingeket követő Valois-dinasztia 
örökösödési konfliktusaitól megviselt, a százéves hábo- 
rútól szétszaggatott Franciaországban (ahol a párizsi egye- 
tem együttműködött az angolokkal és felelős volt Jeanne 
d" Arc kivégzéséért), a XIII. századi főurak királyok elleni 
harcától és a XIV-XV. századi dinasztiaváltásoktól tépá- 
zott Angliában, a kiépülőben lévő cseh, lengyel és skót 
államban, a nagy egyházszakadás és a nagy — konstanzi és 
bázeli — zsinatok forgatagában súlyossá válik az egyetemnek 
mint hatalomnak, mint politikai hatalomnak a szava. 

És hogy lezárjam az önkritikai megjegyzések sorozatát, 
elmondhatom, hogy a legnagyobb lelkiismeret-furdalá- 
som az általam felvázolt történetifejlődés-modellel kap- 
csolatos. Ennek az esszének a tulajdonképpeni témája egy 

új társadalmi-szakmai típus XII-XIII. századi felemelke- 
dése és diadala. A kora középkort csupán mint témám 
barbár és tétova előtörténetét idéztem meg, a XIV-XV. 
századot pedig, amelyet már senki sem mer késő közép- 
korként emlegetni, csupán mint hanyatlást mutattam be, 
a korábbi modell elárulását. 

Belátom, hogy túl sötétre, szinte karikatúraszerűre si- 
keredett az a vázlatos kép, amelyet a kora középkorról 
nyújtottam. A Karoling korszak a maga eredetiségében és 
hosszú távú hatásában valóban nem csupán negatív kont- 
rasztként viszonyul a vele összevethető modellekhez, mu- 
tatis mutandis a középkor fénykorához. Soha nem szán- 
dékoztam kétségbe vonni a , Karoling reneszánsz" intel- 
lektuális horderejét, csupán azt hangsúlyoztam: sokan 
túlbecsülik elterjedését. Meggyőződésem, hogy a Karo- 
ling idők egyházában és monarchiájában az iskolák és a 
gondolkodók természete és szerepe jelentősen eltért attól, 
amit majd a városi kultúra uralomra jutásától kezdve töl- 
töttek be: hatásuk nem terjedt túl az — egyházi és világi — 
arisztokrácia szűk körein. Bizonyára érdemes volna gon- 
dosabb vizsgálat alá vonni a X. és XI. századi városi isko- 
lák működését a kor társadalmában. Liege-ben, Reimsben 
és Laonban az intellektuális tevékenység terén kétségkí- 
vül formálódóban volt valami, ami a skolasztikus tudo- 
mány ígéretét rejtette magában, de a , szabad művészetek" 
és az öt kar (artes, orvostudomány, polgárjog, kánonjog, 
teológia) tananyaga, valamint a bölcsesség (sapientia) és 
másfelől a tudomány (scientia, beleértve a teológia tudo- 
mányát) koncepciója közt inkább szakadás, mint folyto- 
nosság volt. Bár Veronai Ratherius vagy Gerbert d"Au- 
rillac, esetleg Szent Anselmus a XIII. századi nagy értel- 
miségiek számos ismérvével rendelkeztek, a püspöki 
iskolák, amelyekben működtek és oktattak, távol álltak a 
XII. századtól kezdve kialakuló egyetemi testületektől. 
Párizs példáját említve, Petrus Lombardus, Petrus Comes- 

tor, Petrus Cantor egyfelől, és Alexander Halensis, Guil- 
laume d Auvergne (lett légyen bár párizsi érsek) és Jean 
de Garlande másfelől a , mesterek" két jól elkülöníthető 
típusába sorolhatók. Ha áttérünk a Szajna bal partjára (rive 
gauche), ha a Citét elhagyva a Ouartier Latinbe érünk, 
ahol a katedrálisiskola helyett egyetemi magiszterek is- 
koláit találjuk, néhány évtized múltán és pár száz méter 
megtételével tökéletesen új vidékre jutunk. 

A XIV. és a XV. század is sok változást ért meg, de az 
intézményes keretek változatlanok maradtak. Ezen a téren 
egyáltalán nem kielégítő az általam írt esszé, és az utóbbi 
negyedszázad tanulmányai alapján jelentős mértékben ki 
kell igazítani. Igen: a kollégiumokban folyó egyetemi ok- 
tatás alaposan különbözik a XIII. századi, épület nélküli 
egyetemekétől; igen: nincs már ez időben olyan uralkodó 
tan, mint amilyen az arisztotelianizmus volt (bár uralma 
rövidebb ideig tartott és kevésbé volt teljes, mint azt a 
skolasztika neotomista történetírása állította); igen: a , rá- 
ció" más formát öltött a középkor végén, mint fénykorá- 
ban. Igen: valóban beszélhetünk az egyetem válságáról, 
amely ,a" XIV-XV. századi válság egy megjelenési for- 
mája volt, és amely — mint maga az általános válság is — 
megelőzte az 1348-as fekete pestist, és a XIII-XIV. század 
fordulóján bontakozott ki, nagy valószínűséggel az Éti- 
enne Tempier párizsi érsekhez fűződő, 1270-es és 1277- 
es, filozófiai tanokat sújtó elítéltetéseket követően. Igen: 
az is igaz, hogy voltak olyan esetek is, mint például Ger- 
hard Groote megtérése, aki a devotio moderna, a középkor 
végi kegyesség népszerű új formájának egyik vezéregyé- 
nisége lett. A deventeri kereskedő fia a párizsi egyetemen 
aratott tudományos sikereit követően, 1374-ben az Arn- 
hem közeli karthauziakhoz vonul vissza, és heves egye- 
temellenes érzelmek törnek ki belőle: atudomány puszta 
haszontalanság, a kapzsiság eszköze, a lélek romba dön- 
tője. Kizárólag a hit és az egyszerű élet vezetnek el a meg- 

váltáshoz. " Igen: valóban megjelen! az értelmiség új típusa, 
a középkori egyetemi embert fokozatosan felváltó huma- 
nista, aki gyakran fordul szembe elődjeivel. Némileg meg- 
zavarja ezt a tiszta képletet azonban, hogy számos egyetemi 
értelmiségi egyúttal humanista is, méghozzá anélkül, hogy 
megtagadná gyökereit. Gerson és Nicolaus Cusanus egyaránt 
jól példázzák ezt a típust. 

De ez még nem minden. Az egyetemi világ földrajzi 
kitágulása anélkül rajzolta át a egyetemek térképét, hogy 
lerombolta volna annak kereteit. Németföldön (Bécs 1383, 
Erfurt 1379—1392, Heidelberg 1385, Köln 1388, Würzburg 
1402, Lipcse 1409 stb.). Csehországban (Prága 1347), Len- 
gyelországban (Krakkó 1364—1400) — nem is beszélve a 
skót, spanyol, portugál, francia, olasz és egyéb egyetemek 
burjánzásáról — új egyetemek alakulnak, Bologna vagy 
Párizs mintájára, a karok és az egyetemi nemzetek ismert 
rendszerével, a mester/diák kettőssel stb.; még akkor is, 
ha újfajta kapcsolatot építenek ki a városokkal, a kormány- 
zattal és a vallással (a huszita mozgalom Prágában, a lit- 
vánok megtérése Krakkóban vagy az averroizmus Pado- 
vában). 

Ha nagyjában igaz is, hogy a klasszikus skolasztika és 
különösen a teológia stagnált, s hogy az egyházi kontroll 
és cenzúra megbénított számos fakultást, meg kell jegyez- 
ni, hogy ez korántsem volt így mindenütt. Néhány új — 
főként Krakkóról szóló lengyel — tanulmány fényében a 
késő skolasztika eredetibbnek, termékenyebbnek és ma- 
gasabb szintűnek mutatkozik, mint korábban gondoltuk. 
Az egyetemek látogatottsága még a régi nagy egyeteme- 
ken sem csökken, sőt inkább növekszik. Egyebek mellett 
Jacgues Verger szép munkái sokat pontosítottak a közke- 
letű elképzeléseken. A skolasztika és ahumanizmus me- 

rev szembeállításának tézisét felül kell vizsgálni. Az egye- 
temek a korábban feltételezettnél nagyobb szerepet ját- 
szottak a nyomtatás elterjesztésében is. 

A források komolyabb vizsgálatával a társadalom és az 
egyetemek kapcsolatának alaposabb vizsgálata is lehető- 
vé vált. E tekintetben számos Oxfordot és Cambridge-et 
elemző tanulmány kínál új adatokat. 

Mindent összevetve, akármennyire rehabilitáljuk a kö- 
zépkor végi egyetemeket (milyen egyszerű lenne mindez, 
ha el tudnánk tekinteni a hagyományos középkor/rene- 
szánsz megkülönböztetéstől, és fontolóra vennénk egy 
hosszú, a XIX. századig tartó középkor-kategória beveze- 
tését) és akármilyen gazdagságot tár elénk az új kutatás a 
XIV-XV. századi egyetemek társadalmi aspektusairól, 
nem téveszthetjük szem elől az egyetemi világ lényegi 
átalakulását. Az egyetemek és az egyetemi magiszterek 
elvesztik a felsőoktatás és az értelmiségi tevékenység mo- 
nopóliumát. Az új, elitista viszonyok között értelmiségi 
körök (mint a Mediciek Firenzéjében) és kollégiumok 
(melyek legelőkelőbbje a párizsi Collége de France) éltetik 
és terjesztik a zömében új tudásfajtát. Eközben maguk az 
egyetemek is nagyobb hangsúlyt fektetnek társadalmi 
szerepükre. Egyre több jogászt, orvost és iskolamestert 
képeznek az állam számára (amely szolgálatában a hasz- 
nosabb, de kevésbé tündöklő pályára szánt új társadalmi 
rétegeknek karrierjükhöz illő tudásra van szükségük) to- 
vábbá azon udvarok számára, melyek megélhetést és hír- 
nevet biztosítanak az oktatástól elszakított tudósoknak. 
A városból kikerülő, az egyetemi aprómunkából felemel- 
kedő s a kereszténység kormányzására hivatott középkori 
értelmiséginek ezen a ponton, a kereszténység szétrobba- 
nása után nyoma Vész. 


1984. november 
Jacgues Le Goff 

A középkor végi haláltánc forgatagában, mely a különbö- 
ző társadalmi csoportok, az e világi rendek képviselőit a 
dermedt tetszelgéssel szemlélt megsemmisülés felé so- 
dorja, gyakorta ott szaporázza lépteit a királyok, egyház- 
nagyok, polgárok és a nép fiai mellett egy klerikus is, aki 
nem tévesztendő össze a szerzetesekkel vagy a papokkal. 
Ez a klerikus egy sajátos társadalmi réteget képvisel a 
középkori Nyugaton: az értelmiséget. Hogy miért épp ez 
az elnevezés kis könyvem címadója? A választás koránt- 
sem önkényes. A szellem világának mindigis bizonytalan 
terminológiája közepette, annyi szó közül - tudós, böl- 
cselő, klerikus. gondolkodó — ez utal a leghatározottabban 
körülírható területre, az iskolamesterek környezetére. Az 
értelmiségi először a kora középkorban ad hírt magáról, 
pályafutása a XII. század városi iskoláiban ível magasra, 
majd a XIII. századtól kezdve diadalmasan birtokba veszi 
az egyetemeket. Mestersége a gondolkodás és gondolatai 
tanítása. Szorosan összekapcsolni az egyéni elmélkedést 
az eredmények oktatásával — ez a középkori értelmiségi 
jellemzője. 

A jelenkort kivéve talán soha nem voltak annyira tiszták 
e hivatás körvonalai, öntudata sohasem volt olyan fejlett, 
mint a középkorban. Ez az értelmiség a clericus elnevezés 
helyett, mely kétértelmű, szívesebben viselné a philoso- 
phus címet, és a XIII. században Siger de Brabant vezeté- 


26 "BEVEZETÉS 


sével meg is küzd azért, hogy viselhesse. Én mégsem ezt 
használom a következőkben, mert szemünkben a filozó- 
fus egész más személyiség. Maga a szó az antikvitásból 
származik. Aguinói Tamás és Siger korában Arisztotelész 
az igazi, a nagy P-vel írt philosophus. De a középkor szá- 
mára ő keresztény filozófus, a XII-XV. századi iskolák 
eszményének, a keresztény humanizmusnak a megteste- 
sítője. A humanista azonban a XV. és XVI. századi rene- 
szánsz gondolkodóját idézi fel bennünk, azt a tudóstípust, 
aki éppenséggel szembekerül a középkori értelmiségivel. 

Ebből az esszéből — melynek, ha nem féltem volna attól, 
hogy visszaélek a túl ambiciózus és ma már agyoncsépelt 
kifejezésekkel, a következő alcímel adtam volna: , beve- 
zetés a nyugati értelmiség történelmi szociológiájába" — 
kimarad tehát a gazdag középkori gondolkodás számos 
kiemelkedő képviselője. Nem vonulnak itt fel sem a ko- 
lostorokba zárkózó misztikusok, sem az iskolák világától 
messze került, más körökben élő költők és krónikások, ha 
csak epizódszerűen nem, az ellentétek érzékeltetésére. 
Még Dante, a középkori gondolkodás legegyetemesebb 
képviselője is csak idevetett hatalmas árnyékával sejteti 
személyisége óriás körvonalait. Igaz, hogy ő is látogatott 
egyetemeket (bár kérdés, hogy valóban megfordult-e Pá- 
rizsban, a , Szalma utcában" is...), igaz, hogy Itáliában a 
XIV. század végétől kezdve egyetemeken magyarázzák 
életművét, igaz, hogy Siger alakját meglepő módon a Pa- 
radisóba helyezi — ő mégis inkább Vergiliust követte a 
sötét erdőn túlra, más utakon járva, mint amelyeket a 
középkori értelmiségiek megnyitottak, kitapostak. Rute- 
beuf, Jean de Meung, Chaucer vagy Villon is csak azon a 
címen kerülnek be leírásunkba, hogy iskolai éveik több- 
kevesebb jegyét felismerhetjük életművükön. 

Nem törekszem tehát itt többre, mint bemutatni a közép- 
kori gondolkodás egyik oldalát, egy ludóstípust a sok kö- 
zül. Nagyon is tudatában vagyok más szellemi csoporto- 
sulások, más iskolateremtő mesterek létezésének, fontos- 
ságának. Ez az értelmiségi azonban olyan rendkívüli fi- 
gurának, a , nyugati" gondolkodást annyira meghatározó- 
nak és szociológiailag oly jól meghatározottnak tűnt fel 
előttem, hogy az ő története, az ő alakja foglalta el figyel- 
memet. Egyébként nagyon helytelen, hogy egyes számot 
használok, amikor róla beszélek, hiszen ő maga annyira 
változatos és változó volt -— s ezt, remélem, sikerül majd 
érzékeltetnem e könyv lapjain. Abélard és Ockham, Al- 
bertus Magnus és Jean Gerson, Siger de Brabant és Bes- 
sarion — hány és hány különböző, sőt ellentétes jellem, 
temperamentum és érdeklődés! 


A tudós professzort, a hivatásos gondolkodót, vagyis az 
értelmiségit leírhatjuk néhány pszichológiai sajátosság- 
gal is, melyek átszövik szellemiségét, néhány jellemvo- 
nással, melyek olykor megcsontosodott szokássá, mániá- 
vá válhatnak. A bölcselőt az üres okoskodás veszélye fe- 
nyegeti, a természettudós pedig érzéketlenné válhat. Ha 
pedig kritikus, bizonyára elvből rombol, tervszerűen fe- 
ketít be mindent! Szépszerével akadnak a mai világban 
gyalázkodók, akik mindenért az értelmiségből akarnak 
bűnbakot csinálni. A középkor nem volt ennyire igazság- 
talan, még ha gúnyt űzött is az ósdi skolasztikusokból. 
Nem az egyetemi magisztereket tette felelőssé Jeruzsálem 
elestéért, s nem a nagyképű sorbonne-iakat hibáztatta az 
azincourt-i katasztrófáért. A bölcselkedésben meg tudta 
látni a helyes utáni vágyat, a természettudományban az 
igazságszomjat s a kritikában a jobb felkutatásának szán- 

dékát. Az értelmiség ellenségeinek Iante már évszáza- 
dokkal ezelőtt megadta a választ: az Isteni Színjátékban 
a Paradicsomba kerül és kibékül egymással a XIII. század 
három legnagyobb értelmiségi alakja: Aguinói Szent Ta- 
más, Szent Bonaventura és Siger de Brabant. 


A XII. SZÁZAD 
AZ ÉRTELMISÉG SZÜLETÉSE 


A VÁROSOK ÚJJÁSZÜLETÉSE j 
ÉS AZ ÉRTELMISÉG SZÜLETÉSE A XII. SZÁZADBAN 


Kezdetben voltak a városok. A középkori értelmiségi — 
legalábbis Nyugaton — velük együtt születik meg. A ke- 
reskedelmi és ipari — vagy szerényebben: kézműipari — 
tevékenységen alapuló városi fejlődés sorántűnik fel épp- 
úgy, mint azon mesteremberek egyike, akik a kialakuló 
munkamegosztásba beilleszkedve megtelepednek a váro- 
sokban. 

A régebbi felosztás, az Adalbéron de Laon megkülön- 
böztette három társadalmi osztály — a dolgozó jobbágy, az 
imádkozó klerikus és az őket fegyverrel oltalmazó nemes 
— nemigen takart még tényleges specializációt az emberek 
között. A jobbágy, bár elsősorban földjét műveli, egyben 
kézműves is. A nemes, a katona tulajdonos, bíró és admi- 
nisztrátor is lehet. A klerikusok — különösen a szerzetesek 
- gyakran valamennyi funkciót betöltik. A szellemi mun- 
ka csak egyike sokféle tevékenységüknek. Öncél semmi- 
képpen sem lehetett, Isten felé irányult, a Regula szelle- 
mében, akár életük többi megnyilvánulása. Kolostori éle- 
tük során alkalmilag felölthették ugyan a professzor, a 
tudós, az író alakját, de ez mindig csak átmeneti, másod- 
rendű vonás személyiségükben. Lényegében még azok 
sem voltak igazi értelmiségiek, akik pedig már az eljöven- 

dő századok értelmiségijét idézik fel. Alkuin mindenek- 
előtt főtisztviselő, Nagy Károly , kulturális minisztere" , 
Loup de Ferrieéres mindenekelőtt apát, aki mellesleg ér- 
deklődik a könyvek iránt, és leveleiben nagy előszeretet- 
tel idézi Cicerót. 

Az az ember, akinek mestersége az írás vagy a tanítás, 
vagy még inkább mindkettő egyszerre, az az ember, aki 
hivatásból végzi a professzor és a tudós munkáját, rövi- 
den: az értelmiségi -— csak a városokkal együtt jelenik majd 
meg. 

Ezt a típust pedig valójában a XII. század előtt nem ta- 
lálhatjuk meg. Persze nem a semmiből bújik elő hirtelen 
a középkori város Nyugaton. Egyes történészek a XI., sőt 
a X. században már látni vélik teljes kifejlettségében; mos- 
tanában csaknem valamennyi szakfolyóirat egy-egy újabb 
, városi újjászületésről" ad hírt, s ezt egyre korábbi idő- 
pontra helyezi. 

Senki sem vitatja: mindig is léteztek városok Nyugaton, 
de a késő Római Birodalom maradványvárosai voltak, és 
mindössze maroknyi lakos élt falaikon belül, valamilyen 
katonai, adminisztratív vagy vallási vezető szűk környe- 
zete. Főleg püspöki városok voltak ezek, kisszámú világi 
és valamivel több egyházi lakossal, ahol a gazdasági élet 
kimerült a mindennapi szükségleteket kielégítő kis helyi 
piacban. 

Semmi kétség: már a X. vagy talán már a IX. századtól 
kezdve a püspöki székhely, a katonai burgus tőszomszéd- 
ságában, vagy éppenséggel önállóan feltűnik számos vá- 
ros-embrió: portus. Szükség van rájuk: a muzulmán világ 
hatalmas városi vásárlóközönsége, Damaszkusz, Tunisz, 
Bagdad, Córdoba népe sok fontos nyersanyagot (fát, pré- 
meket, kardokat és rabszolgákat) igényel a barbár Nyugat- 
ról. De ez a fejlődés is csak a XII. századra ér el jelentősebb 
méreteket. Akkor valóban átalakítja a gazdasági és tár- 
sadalmi struktúrákat, s a városi önkormányzatért indí- 

tott harcokkal hozzálát a politikai struktúrák felforgatá- 
sához is. 

Az említett forradalmi változásokhoz csatlakozik még 
egy — a kulturális forradalom. A felvirágzó, újjászülető 
városi világból nem hiányozhat a szellemi reneszánsz 
sem. Ennek főszereplői! és követőik alakuló gondolkodá- 
sát szeretné vázolni e kis könyv, s a történet az úgyneve- 
zett középkor végéig, egy másik reneszánsz eljöveteléig 
tart. 


LÉTEZETT-[ , KAROLING RENESZÁNSZ"? 


Bár végső soron nem fogadjuk el, hogy valóságos, nagy- 
méretű városi újjászületés ment volna végbe már a XII. 
század előtt, mégsem hagyhatjuk egészen figyelmen kívül 
a civilizáció immár hagyományosan Karolingreneszánsz- 
nak nevezett korszakát, a VIII. század végét és a IX. század 
elejét. 

Ezt a felvirágzást sem tagadni, sem , állítólagos rene- 
szánsznak" nevezni nem akarjuk, mint egyes történészek. 
Csak a határait szeretnénk pontosan kirajzolni. 

A Karoling reneszánszból teljességgel hiányoznak azok 
a kvantitatív ismérvek, amelyek szerintünk elválasztha- 
tatlanul hozzátartoznak a reneszánsz fogalmához. Ha a 
palota iskolájában tanított nemesifjak vagy a nagy kolos- 
tori, püspöki központokban képzett papnövendékek mű- 
veltsége emelkedik is, ez a korszak majdnem teljesen vé- 
get vet annak az elemi oktatásnak, amelyet a Meroving 
kolostorok terjesztettek a velük szomszédos vidékek gyer- 
mekei között. A kezdeti bencés szerzetesség befelé fordu- 
lását szentesítő 817-es nagy reformnak, Jámbor Lajos csá- 
szár és Aniáni Szent Benedek művének ugyanis egyik 
fontos intézkedése, hogy bezárják a kolostorok , külső" 
iskoláit. Ez a reneszánsz tehát csak egy elenyésző számú, 

zárt elit számára reneszánsz, melynek az a rendeltetése, 
hogy egy maroknyi tisztviselőt és politikust adjon a Ka- 
roling klerikális monarchiának. Igencsak tévedtek a re- 
publikánus francia történeti kézikönyvek, amikor az is- 
kolai ifjúság protektoraként, Jules Ferry nagy elődjeként 
népszerűsítették Nagy Károlyt, aki mellesleg analfabéta 
volt. . 

A Karoling kor szellemi mozgásából az egyházi és világi 
vezetés utánpótlásának képzésén kívül a sajátos , aposto- 
li", az önzetlen szellemi és lelki tevékenység teljességgel 
hiányzik. 

A kor csodálatos kéziratai luxuscélokra készülnek. A 
szép betűk kirajzolásával töltött hosszú napok, a kallig- 
ráfia szinte találóbb jellemzője a kulturálatlan, könyvet 
alig igénylő kornak, mint a megromlott, rendetlen írás; 
elenyésző könyvforgalomról árulkodik az a tetemes idő- 
mennyiség, amíg a palota vagy egy-két jelentős egyházi, 
világi személyiség számárá elkészül a kódexek ragyogó 
díszítése. 

S nii több, ekönyvek nem is azért vannak, hogy olvassák 
őket. Templomok kincstárát duzzasztják, esetleg néhány 
gazdag vagyonát szaporítják. Értékük inkább gazdasági, 
mint szellemi. Igaz, hogy némelyik szerző, klasszikusok 
vagy egyházatyák mondatait másolva, hangsúlyozza e szö- 
vegek szellemi tartalmának felsőbbrendűségét. Ezt aztán 
egyetlen szavukra el is hiszik... És ez is csak az írások 
anyagi értékét növeli. Nagy Károly eladja szép kéziratos 
kódexeinek egy részét, hogy a szegényeknek alamizsnát 
osszon. A könyvekkel ugyanúgy bánnak, mint a drága edé- 
nyekkel. 

A könyvek tartalma még a kolostorok írószobáiban, a 
scriptoriumokban serényen másoló szerzeteseknek is szin- 
te közömbös: a lényeg az iparkocdlás, a másolásra fordított 
idő és az elszenvedett fáradság. Vezeklés ez a munka, 
ezzel érdemlik ki a mennyországot. Hűen követve az ér- 

demek és büntetések megadoll , tarifán" alapuló értéke- 
lésének azt a szokását, amelyet a barbár jogszokásokból 
vett át a kora középkori egyház, a leírt oldalak, sorok és 
betűk számán mérik a barátok a purgatóriumból vissza- 
váltott évek számát, vagy fordítva: siránkoznak, hogy fi- 
gyelmetlenségükben kihagytak egy-egy betűt, s így meg- 
növelték purgatóriumban töltendő idejüket. Továbbadják 
utódaiknak a velük incselkedő ördögöcske nevét: ő Titi- 
villus, a könyvmásolók démona, akit majdan Anatole 
France fedez fel újra. 

A még félig barbár keresztények szemében a tudomány 
kincs, amit gondosan kell őrizni. Zárt kultúra a zárt gaz- 
daság világában. A Karoling reneszánsz kuporgat ahe- 
lyett, hogy tudását széthintené. És vajon összeegyeztet- 
hető-e a fösvénység a reneszánsszal? 

Hogy a Karoling kor mindezek ellenére mégis megőriz- 
hette titulusát, azt mindössze ama szolgálatának köszön- 
heti, amelyet — akaratán kívül! — az utókornak tett. Leg- 
eredetibb és legjelentősebb gondolkodóját, Johannes Sco- 
tus Eriugenát ugyan nem hallgatták meg saját korában, és 
csak a XII. században válik ismertté, csak ekkor értik meg 
és használják fel tanait. De most azután újra bekerülnek 
a szellemi körforgalomba azok a kéziratok, melyeket a 
Karoling scriptoriumokban másoltak le, széles körben el- 
terjed a , hét szabad művészet" (septem artes liberales) 
koncepciója, amit Alkuin Martianus Cappellától, az V. 
századi rétortól vett át, vagy a ,tudomány átvándorlásá- 
ról" (translatio studii) ugyancsak általa megalkotott el- 
képzelés, amely szerint Athént és Rómát a Nyugat, pon- 
tosabban Gallia váltja fel a kultúra középpontjának sze- 
repében. Mindezek a kincsek bekerülnek a városi iskolák 
olvasztótégelyébe, a XII. századi reneszánsz befogadja 
őket, mint az antik örökség legfelső rétegét. 

A XII. SZÁZAD MODERNSÉGE 
, RÉGIEK" ÉS ,MODERNEK" 


Újat teremtünk, új emberek vagyunk: eleven ez a tudat a 
XII. század értelmiségében - és van-e reneszánsz az újjá- 
születés érzése nélkül? Gondoljunk csak Rabelais-ra és a 
XVI. század többi reneszánsz alakjára. 

Beszédeikben, írásaikban minduntalan a moderni szó- 
val jelölik a kortárs írókat. Mert valóban , modernek", és 
ennek tudatában is vannak. Ámbár úgy modernek, hogy 
korántsem vitatkoznak a , régiekkel" — ellenkezőleg: őket 
utánozzák, szinte belőlük élnek, vállukra ülnek, hogy 
messzebbre lássanak. A tudatlanság sötétjéből csak akkor 
juthatunk el a tudomány világosságához - kiált föl Pierre 
de Blois —, ha egyre elevenebb szeretettel olvassuk újra a 
régiek munkáit. Ugassanak csak a kutyák, röfögjenek a 
disznók! Én akkoris a régiek töretlen híve maradok! Ezen- 
túl is csak velük törődöm, és az ő műveik felett pirkad 
rám mindennap a hajnal. 

Íme, az alaptanítás, amit Bernard magiszter (Bernardus 
Carnotensis) hirdetett Chartres-ban, a XII. század egyik 
legjelentősebb művelődési központjában, ahogy azt John 
of Salisbury (Johannes Saresberiensis), a kitűnő tanítvány 
visszaemlékezéseiben összefoglalta: Minél jobban belénk 
ivódnak az egyes tudományok, minél alaposabban ismer- 
jük őket, annál mélyebben ragadhatjuk meg a (régi) auk- 
torok tanainak igazságát, és annál világosabban tudjuk 
tanítani. Az illusztrációnak vagy színezésnek fordítható 
diacrisis jóvoltából, egy téma, egy mese, egy történet dur- 
va anyagából kiindulva, az emlegetett tudományok segít- 
ségével s végül az összefoglalás és a tetszetős tálalás cso- 
dás képességének birtokában e szerzők befejezett művet 
teremtettek, amely valamennyi ,szabad művészet" (ars) 
képe lehet. Grammatika és poétika finoman egybefonód- 
va szövik át az egész témát. Aranyban pompázó racioná- 

lis érveivel a logika hozza a bizonyítás színeit; a retorika 
meggyőző ereje, lendületes ékesszólása az ezüst ragyogá- 
sát idézi. Négylovas harci szekerével körbeszáguld a többi 
, szabad művészet" keréknyomain a matematika, hogy 
végtelen változatban hintse szét színárnyalatait, kecses 
mozdulatait. A természel ltilkait fürkésző fizika végtelen 
bűbájjal finomítja a képet. És végül itt a filozófiának leg- 
különb ága, mely nélkül senki sem érdemelheti ki a filo- 
zófus elnevezést: az etika, hogy mindenek fölé emelked- 
ve, méltóságot adjon a műnek. Forgasd csak Vergilius 
vagy Lucanus írásait, s bármi legyen is filozófiád, bőven 
találsz itt eltanulható fogásokat. Ebben áll a régi auctorok 
előzetes lecturájának a haszna, és csak a mester képes- 
ségén és a tanítvány ügyességén, buzgalmán múlik, hogy 
mennyire tudja hasznosítani. Ezt a módszert tanította a 
chartres-i Bernard mester, aki a kultúra legbővizúűbb for- 
rásál fakasztotta Gallia földjén e modern időkben... 

Vajon nem szolgai-e ez az utánzás? Valóban láthatjuk, 
hogy a félig megemésztett, rosszul felhasznált antik átvé- 
telek miként lesznek később a nyugati kultúra fejlődésé- 
nek koloncai. Micsoda újdonság azonban mindez a XII. 
században! 

Nemcsak azért lesz a Prédikátor Könyve helyett Vergi- 
lius, Ágoston helyett Platón e magiszterek kézikönyve — 
akik egyébként klerikusok, tehát jó keresztények -—, mert 
meggyőződtek Vergilius és Platón erkölcsi tanításának 
gazdagságáról vagy arról, hogy a felszín mögött ott rejtőzik 
a lényeg (hiszen az igazi lényeget úgyis a Szentírásban 
vagy az egyházatyáknál keresnék!), hanem ázért fordul- 
nak hozzájuk, mert a szemükben az Aeneis és a Timaiosz 
mindenekelőtt tudományos mű, tudósok alkotása, mely 
méltó arra, hogy külön tanulmányok tárgya legyen a sza- 
kosodott oktatásban; a Szentírás vagy az egyházatyák 
megítélésében viszont ez a szempont csak másodlagosan 
játszik szerepet, jóllehet azok ugyanolyan gazdagok tudo- 

mányos ismeretekben (a Genezis Könyvét például ugyan- 
ilyen jogon nevezhetnénk természettudományos-kozmo- 
lógiai alkotásnak). A , régiek" szakemberek, akik köny- 
nyebben megtalálják a helyüket a , hét szabad művészet", 
az iskolai tudományok szakosodott oktatásában, mint a 
teológia köreibe tartozó egyházatyák vagy a Szentírás. A 
XII. századi értelmiségi hivatásos mesterember, munka- 
területe a , régiek" tanulmányozása, legfontosabb munka- 
módszere a , régiek" utánzása. 

De van egy bevallott célja is: messzebbre jutni. Úgy 
veszi igénybe a , régiek" tudományát, mint az itáliai hajók 
a tengert, hogy elérhessenek rajta a gazdagság keleti for- 
rásaihoz. 

Ez az értelme Bernard de Chartres híres mondásának 
is, mely oly nagy visszhangot váltott ki a középkorban: 
Olyanok vagyunk, akár az óriások vállára felkapaszko- 
dott törpék. Többet és messzebbre látunk, mint ők; nem 
mintha látásunk élesebb vagy termetünk nagyobb lenne, 
mint az övék, hanem azért, mert ők a levegőben hordanak 
bennünket, felemelnek az ő gigászi magasságukbaa. .. 

Nem kevesebbről szól ez a joggal ünnepelt hasonlat, 
mint a kultúra fejlődésének értelméről. Sőt: a történelmi 
haladás értelméről. A kora középkorban megállt a törté- 
nelem, s ezt átlátta agyőzedelmeskedő keresztény egyház 
is. A két Civitas ágostoni koncepcióját felelevenítve Frey- 
singi Ottó kijelenti: attól a pillanattól kezdve, hogy nem- 
csak minden ember, de egy-két kivételtől eltekintve min- 
den császár is katolikus lett, mintha nem is két civitas 
történelmét írnám, hanem csak egyetlenegyét: az egy- 
házét. 

Sokat beszéltek már arról, hogy a feudális urak — és 
velük együtt a feudális struktúrába beágyazódott szerze- 
tesek — nem akartak tudomást venni az idő múlásáról. 
Guizotis azt hiszi majd a polgárság politikai győzelmekor, 
hogy elérkezett a történelem végpontjára. A gyorsan épülő 


ém ; 
V eőrög-arab örökség BZ 


városi környezetben, ahol minden sodródik és változik, 
a XII. századi értelmiségi újra mozgásba lendíti a történe- 
lem gépezetét, és küldetését mindenekelőtt az idő jegyé- 
ben határozza meg: , Az Igazság az Idő leánya" (Veritas, 
filia temporis), hogy ismét Bernard de Chartres szavait 
idézzük. 


A GÖRÖG-ARAB ÖRÖKSÉG 


Az igazság azonban legalább annyira a földrajzi tér leánya, 
mint az időé. A város a lendkereke annak a forgalomnak, 
mely gondolatokat éppúgy szállít, mint kereskedőporté- 
kákat: itt futnak össze az utak, nemcsak az árucsere, de 
az eszmecsere központjai is itt jönnek létre. A XII. szá- 
zadban, amikor a Nyugat még aligha tehet mást, mint 
nyersanyagokat exportál — noha már születőben van a 
textilipar —, a Kelet szolgáltatja a ritka termékeket, a lu- 
xustárgyakat: Bizánc, Damaszkusz, Bagdad, Córdoba. És 
a fűszerekkel meg a selyemmel együtt a kéziratok elhoz- 
zák a keresztény Nyugatra a görög-arab műveltséget is. 
Az arabok mindenekelőtt közvetítők. Arisztotelész, 
Eukleidész, Ptolemaiosz, Hippokratész és Galénosz mű- 
veit az eretnek keresztények — monofiziták, nesztoriánu- 
sok - és a Bizánc által üldözött zsidók juttatták el Keletre; 
így kerültek amuzulmán könyvtárakba és iskolákba, ahol 
e tanok meleg fogadtatásra leltek. És e körutazás végén 
ismét a nyugati kereszténység partjaira érkeztek. A közel- 
keleti latin államok térhódítása ebben csak igen másod- 
lagos szerepet játszott. A Nyugat és az iszlám e találkozási 
pontja elsősorban a fegyveres szembenállás, a keresztes 
hadjáratok frontja. Kardcsapásokat osztanak egymásnak, 
és nem könyveket vagy eszméket. Ritkán fordul elő, hogy 
egy mű itt kerül át, ezen a harcokkal teli határon. Két fő 
érintkezési zóna fogadja be a keleti kéziratokat: Itália és 

még inkább Hispánia, ahol a békés csereforgalmat nem 
akadályozták sem a szicíliai és calabriai ideiglenes mu- 
zulmán megtelepedések, sem a keresztény reconguista 
meg-megújuló hullámai. 

Görög és latin kéziratokat hajszolva a keresztény gyűj- 
tők eljutnak Palermóba, a háromnyelvű (görög, latin, arab) 
kancelláriát teremtő szicíliai normann királyok, majd 
II. Frigyes környezetébe, Itália első reneszánsz udvarába. 
Útjuk elvezet Toledóba is, melyet nem sokkal korábban, 
1087-ben foglaltak vissza a pogánytól, és ott Raymundus 
érsek (1125—1151) oltalma alatt a keresztény fordítók se- 
rényen munkálkodó csapatára találnak. 


A FORDÍTÓK 


Elmondhatjuk: ők ennek a reneszánsznak az úttörői. A 
középkori Nyugat már elfelejtett görögül (emlékezzünk 
csak Abélard sirámaira, aki majd a Paraclet-kolostor apá- 
cáit buzdítja, hogy e hiányt pótolva, próbálják túlszár- 
nyalni a férfiakat a kultúra területén). A tudomány nyelve 
a latin. Erre kell tehát átültetni az arab, arabra fordított 
görög és eredeti görög szövegeket, s ezad munkát az egye- 
dül vagy -— gyakrabban — munkaközösségekben dolgozó 
fordítóknak. A nyugati keresztények segítséget kapnak a 
muzulmán uralom alatt élő hispániai keresztényektől 
(mozaraboktól), a zsidóktól, sőt maguktól amuzulmánok- 
tól is. Szakértelemben tehát nincs hiány. Az egyik legis- 
mertebb fordítói munkaközösséget maga Petrus Venera- 
bilis, Cluny jeles apátja hívja össze, mégpedig a Korán 
lefordítására. Az ötlet hispániai útja során születik, ami- 
kor felülvizsgálni megy a lassan előrehaladó reconguista 
nyomában alapított clunyi kolostorokat. Elsőnek ő mond- 
ja ki, hogy nem a csatatéren, hanem intellektuális síkon 
kell felvenni a harcot a muzulmánokkal. Ahhoz pedig, 

hogy tanításaikat cáfolni tudják, előbb meg kell őket is- 
merni — ma már naiv evidencia ez a gondolat, de a keresz- 
tes háborúk idején komoly merészség kellett hozzá. Hogy 
megbélyegezhessük a mohamedán lévelygést az eretnek- 
ség szégyenletes nevével, hogy joggal nevezhessük gyalá- 
zatos pogányságnak, cselekedni kell ellene, írni kell. De 
elpusztult az antik kultúra, s a latinok - különösen a 
modernek - csak szülőföldjük nyelvét ismerik; a zsidók 
szavajárását követve, akik hajdan megcsodálták több- 
nyelvű apostolaikat. Igy persze senki sem ismerhette fel, 
milyen súlyos ez az eltévelyedés, és nem is tudtak gátat 
vetni elterjedésének. De az én szívemben kigyúlt a tűz, s 
egyre perzselt elmélkedéseim közepette. Felháborított, 
hogy a latinok nem veszik észre, mi az oka ennek a nagy 
veszteségnek, tudatlanságuk pedig megfosztja őket az el- 
lenállás képességétől, hiszen senki nem felelt meg, nem 
tudott megfelelni a betolakodóknak. Felkutattam tehát 
az arab nyelv szakértőit, hiszen ezen a nyelven terjedt el 
az a halálos méreg, amely a földkerekség nagyobbik felét 
megfertőzte. Szívós kérleléssel és csengő ezüstjeimmel 
rávettem őket, hogy fordítsák le arabról latinra a Korán- 
nak nevezett könyvet, amely ama kárhozott ember élet- 
történetét, tanításait, valamint törvényeit foglalja magá- 
ban. Hogy a fordítás hűsége tökéletes legyen, s hogy egyet- 
len hiba se zavarja a teljes megértést, egy szaracént is 
meghívtam a keresztény fordítók közé. Íme, a kereszté- 
nyek neve: Robertus Kecenensis, Armannus Dalmata és 
Petrus Toletanus, a szaracént pedig Mohamednek hívták. 
Ez a csapat, miután alaposan végigkutatta e barbár nép 
könyvtárait, összeállított az anyagból egy vaskos kötetet, 
amit hozzáférhetővé tett a latin olvasók számára. Történt 
mindez abban az évben, amikor én Hispániába mentem, 
és ott a spanyolok győzedelmes uralkodójával, Alfonz 
nagyúrral találkoztam: tehát az Úrnak 1142. esztende- 
jében. 

Petrus Venerabilis vállalkozását csak érdekes példa- 
ként említettük itt, egyébként a bennünket érdeklő fordí- 
tómozgalom perifériáján helyezkedik el. Nem az iszlám ta- 
nai, hanem a görög és arab tudományos értekezések vonz- 
zák a spanyolországi keresztény fordítókat. Cluny apátja 
is megemlíti, hogy csak komoly összeg fejében tudja biz- 
tosítani magának a szakértők munkáját. Igencsak meg kel- 
lett fizetni őket, hogy akár egy pillanatra is felhagyjanak 
valódi hivatásuk gyakorlásával. 

A kutatók első nagy nemzedékébe tartozott a Bizáncban 
és Észak-Itáliában tevékenykedő Jacopo da Venezia, Bur- 
gundio da Pisa, Moise da Bergamo és Leone Tuscus; a 
szicíliai Aristippo da Palermo és végül a hispániai gárda 
— Adelard of Bath, Platone da Tivoli, Armannus Dalmata, 
Robertus Kecenensis, Hugo de Santalla, Gundissalvi és 
Gherardo da Cremona. Mi mindent köszönhet a középkori 
Nyugat az értelmiségi , szakemberek" első típusának, a 
fordítóknak? 

Mindenekelőtt azt, hogy betömik azokat a , réseket", 
hiányosságokat, amelyek a latin örökség átvétele után is 
megmaradtak a középkori műveltségben a filozófia s még 
inkább a természettudományok területén. Eukleidész ma- 
tematikája, Ptolemaiosz asztronómiája, Hippokratész és 
Galénosz orvostudománya, Arisztotelész fizikája, logiká- 
ja és etikája — íme, a tekintélyes anyag, amit a szorgos 
munkásoknak köszönhetünk. És ami talán még ezeknél 
is fontosabb, a módszer. Átmentik Arisztotelész sokirá- 
nyú érdeklődését, világos okfejtéseit; az Első és Második 
Analitika, a Topika és a Szofisztikus cáfolatok lefordítá- 
sával összeáll a Logica Nova, kiegészítvén a Boéthius jó- 
voltából ismert Logica Vetust, a Régi Logikát (mely utóbbi 
szintén fokozódó népszerűségnek örvendhet). Sokk, iz- 
gatószer, lecke — ezt kapja a középkori Nyugat az antik 
hellenizmustól, annak hosszú — Keleten és Afrikán ke- 
resztül vezető — körutazása végeztével. 

És ne feledkezzünk meg a liszlán arab hatásról sem. 
Lefordítják al-Kharizmi Algebrájál, ami a középkori szám- 
tan legjelentősebb eseménye lesz, mielőtt Leonardo da 
Pisa a XIII. század első éveiben el nem kezdi népszerűsí- 
teni az arab — valójában arab közvelítéssel érkező indiai 


— számjegyeket. Ismertté válik az orvostudomány két nagy 
mestere, a keresztények által Rhazesnek nevezett Rhazi 
és mindenekfelett Avicenna (Ibn Szína), akinek orvosi 
enciklopédiája — Kánon ((Xuanun) - a középkori orvosok 
legkedvesebb olvasmánya lett. Említhetnénk még a csil- 
lagászokat, botanikusokat, agronómusokat, de még inkább 
az arab alkimistákat, akik átadják a , latinoknak" az elixír 
kutatásának lázas szenvedélyét. Végül pedig ott a filozó- 
fia, Arisztotelészre alapozott nagyszabású szintéziseivel, 
al-Farabi és Avicenna. A nyugati keresztények e művek- 
kel együtt számtalan szót, kifejezést is átvesznek az ara- 
boktól, olyan szavakat, mint a zérus vagy az algebra; az 
arab kereskedelmi szótár jelentős részét is ekkor tanulja 
meg a középkori Európa: bazár, csekk, , douane" (vám), 
, fondacco" (rakpart), , gabelle" (sóilleték) stb. 
Mindezek után könnyen megérthetjük, miért áramlik 
Itáliába és főleg Hispániába annyi ismeretre szomjas ér- 
deklődő, mint például az angol Daniel of Morley, aki ké- 
sőbb így számol be tanulmányútjáról a norwichi püspök- 
nek: , A tanulás szenvedélye messze űzött Angliától. Pá- 
rizsban időztem egy keveset, de ott csak vademberekre 
leltem: komor ünnepélyességgel trónolnak katedrájukon; 
előttük két-három zsámoly, megrakva vaskos kötetekkel, 
Ulpianus írásainak aranybetűs kópiáival; kezükben 
ólompálca, mellyel nagy komolyan csillagokat és betol- 
dójeleket firkálnak könyveikbe. Leggyakrabban egy néma 
szobor sorsára kárhoztatja őket a tudatlanság, ők mégis 
azt hiszik, hogy bölcsességüket mutatják a nagy hallga- 
tással. Ha mégis kinyitották szájukat, fülem csak gverme- 
teg dadogásokat hallhatott. Áttekintvén a helyzetet, azon 

kezdtem törni a fejem, hogyan kerülhetném el ezeket a 
veszélyeket, és hogyan tudnám komolyan elsajátítani a 
Szentírást megvilágító ,szabad művészeteket" (artes), 
nem pedig csak futtában üdvözölni, vagy éppen teljesen 
elkerülni őket a sok lerövidített útkanyarulat közepette. 
Minthogy manapság Toledo városában terjesztik a töme- 
geknek az arabok tanításait - melyek szinte kizárólag a 
guadriviumon alapulnak -, sietve odautaztam, hogy meg- 
hallgathassam a világ legbölcsebb filozófusainak előadá- 
sait. Miután barátaim hazahívtak, s így vissza kellett 
térnem Hispániából, nagy mennyiségű értékes könyvvel 
együtt Angliába jöttem. Azt hallottam, hogy ezeken a vi- 
dékeken a szabad művészetek oktatása isrneretlen volt, 
hogy Arisztotelész és Platón itt a legmélyebb feledésbe 
merült, s csak Titust és Seiust ismerik. Nagy volt az én 
fájdalmam, s hogy ne én legyek az egyetlen görög a ró- 
maiak közt, ismét útra keltem, olyan vidéket keresve, ahol 
megtanulom az efféle stúdiumok felvirágoztatását... Ne 
háborodjon fel senki, ha a világ teremtését tárgyalva nem 
egyházatyákat, hanem pogány filozófusokat hozok fel ta- 
núságul, igaz, hogy ezek nem tartoztak a hívők közé, de 
bizonyos kijelentéseiket be kell venni a mi tanításunkba 
is, mert azok felettébb meggyőzőnek bizonyulnak. Rabol- 
játok el az egyiptomiak kincseit, és gazdagítsátok vele a 
héberek népét - rendelte az Úr, amikor olyan csodálato- 
san megszabadított bennünket Egyiptomból. Raboljuk el 
tehát az Úr parancsa értelmében, az Ő segítségével a po- 
gány filozófusok bölcsességét és ékesszólását, fosszuk ki 
ezeket a hitetleneket oly módon, hogy a zsákmány hitünk- 
ben megerősítsen. 

Daniel of Morley Párizsból csak azt látta meg, ami már 

avítt, túlhaladott, dekadens voll benne. Pedig a XII. szá- 
zadban mást is láthatott volna ebben a városban. 

Spanyolországban és Itáliában a görög és az arab örök- 
ségen voltaképpen csak az előmunkálatokat végezték el: 
fordításaikkal megteremletlék a lehetőségét annak, hogy 
a középkori értelmiség az említett tanokat teljesen elsajá- 
títhassa. 

A keletről jövő hatást feldolgozó központok azonban 
másutt helyezkednek el. Messze kiemelkedik közülük 
Chartres és Párizs, őket veszi körül a hagyományhűbb 
Laon, Reims és Orléans; mind abban a zónában fekszenek, 
ahol az árucsere és maga a termelés folyik, ahol találkozót 
ad egymásnak az Észak és a Mediterráneum világa. Igen, 
itt, a Loire és a Rajna között, ahol felvirágoznak a kor 
legnagyobb csereforgalmát és pénzügyleteit lebonyolító 
champagne-i vásárok, ugyanezen a tájon alakul ki az a 
kultúra is, mely Franciaországot Görögország és Róma 
első örökösévé teszi — mint azt hajdan Alkuin megjósolta, 
s mint azt Chrétien de Troyes megénekelte. 


PÁRIZS: BABILON VAGY JERUZSÁLEM? 


A növekvő tekintélyű Capeting monarchia fővárosa, Pá- 
rizs, túlragyogja valamennyi vetélytársát. Mesterek és diá- 
kok árasztják el a katedrálisiskolájáról híres Cité szigetét 
vagy—növekvőszámban—a Szajna bal partját (Rive Gauche), 
ahol nagyobb függetlenséget élvezhetnek. Megtalálhatjuk 
őket a Saint-Julien-le-Pauvre-templom környékén; a rue 
de la Boucherie és a rue de Garlande között; keletebbre, 
a Saint-Victor-apátság iskolájában; s végül délebbre, an- 
nak a hegynek a dűlőin, melyet a másik hírneves iskola 
otthona, a Sainte-Geneviéve-kolostor koronáz. A Notre- 
Dame káptalanjában működő tanárok népszerűsége mel- 
lett növekszik a viktorinus és Genovéva-rendi kanonoko- 

ké is, akárcsak azoké a független mestereké, okleveles 
tanároké, akiknek birtokában volt a licentia docendi, a 
püspök nevében az egyházi tanfelügyelő által kibocsátott 
tanítási engedély. Gyorsan nő azoknak a száma, akik a 
mesterek házában vagy az iskoláik kapuját szélesre táró 
Saint-Victor- és Sainte-Geneviéve-kolostorokban keresik 
a tudást. Párizs eleinte leginkább a teológia — a legrango- 
sabb iskolai tantárgy — fellendülő oktatásának köszönheti 
hírnevét, de hamarosan túltesz ezen a filozófiának az az 
ága, mely az arisztotelészi ltanokra és saját ésszerű követ- 
keztetéseire támaszkodva diadalra viszi a gondolkodás 
racionális módszerét: a dialektikát. 

Sokak szemében Párizs a fárosz, vagyis minden szelle- 
mi kedvtelés forrása, mások számára viszont ez a város 
lesz az ördög szálláshelye, ahol a züllött filozófiától meg- 
rontott lelkek perverzitása a szerencsejátékoknak, bornak 
és nőknek odavetett élet ocsmányságával párosul. A nagy- 
város a kárhozat színhelye. Párizs maga a modern Babi- 
lon. Clairvaux-i Szent Bernát oda is kiáltja a párizsi ma- 
gisztereknek és diákoknak: Meneküljetek Babilonból, me- 
neküljetek, és mentsétek lelketeket! Repüljetek sietve 
mindannyian a menedékvárosok (vagyis a kolostorok) fe- 
lé, ahol megbánhatjátok majd múltatok bűneit, kegyelem- 
ben élhettek a jelenért, és bizakodva várhatjátok a jöven- 
dőt. Mert sokkal többet találhatsz az erdőben, mint a 
könyvekben. Többre tanítanak majd a fák és a kövek, mint 
akármelyik mester. 

Vagy hallgassuk, mit mond a másik ciszterci barát, Pi- 
erre de Celles: Ó, Párizs, mily nagy értője vagy te a lelkek 
elbűvölésének és megtévesztésének! A bűn hálói, a rom- 
lás kelepcéi és a pokol nyilai elveszejtik benned az ártat- 
lan szíveket... Mennyire boldog iskola ellenben az, ahol 
maga Krisztus tanítja szívünket erénye szavával, ahol ta- 
nulás és olvasás nélkül sajátíthatjuk el az örök élet titkát! 
Könyvet itt nem vásárolnak, írástanárt sem fizetnek, sem- 

mi sincs itt a viták zűrzavarából, sem a szofizmák intri- 
káiból, itt minden probléma megoldása egyszerű, itt rá- 
jöhetsz mindennek az értelmére. 

A szent tudatlanság pártfogói lehát a magányos tanulást 
állítják szembe a lármás iskolával, a kolostort a városi 
iskolával, Krisztus iskoláját Arisztotelészés Hippokratész 
iskolájával. 

Mont-Dieu barátai! Ti hozzátok el Kelet világosságát a 
Nyugat sötétségébe, a gallok zordon hűvösségébe Egyip- 
tom forró vallásos áhítatát, vagyis a magányos életet, a 
mennybéli életmód tükrét... -— Szent Bernát bizalmasa, 
Guillaume de Saint-Thierry tüzes szavaiban felizzik az 
ellentmondás, amely egyre élesebben állítja szembe az új 
városi klerikusokat a XII. században szintén megújuló s 
a bencés hagyományok mellett az eredeti keleti szerzetes- 
ség szélsőséges irányzatait is felújító szerzetesrendekkel. 

Érdekes paradoxon. Amikor a városi értelmiségiek a 
görög-arab kultúrában keresik a szellemi felfrissülést és 
a gondolkodás új módszereit, hogy megalkossák mindazt, 
ami majd a Nyugat szellemi erősségévé, jellemzőjévé vá- 
lik — a világos érvelést, a tudományos pontosságot, a hit 
és az értelem harmonikus egységét -, ugyanebben a pil- 
lanatban és ugyanennek a Nyugatnak a szívében a szer- 
zetesi spiritualizmus meghirdeti a Kelet miszticizmusá- 
hoz való visszatérés programját. Sorsdöntő pillanat ez: a 
városi értelmiség nekilát, hogy kivezesse a középkori Eu- 
rópát az erdő és a sivatag misztikus birodalmából, a déli- 
bábok Ázsiájából és Afrikájából. 

Már a szerzetesek magányba vonulása is az új iskolák 
fejlődése előtt egyengeti az utat. Az 1131-es reimsi zsinat 
megtiltja a barátoknak, hogy a kolostorok falain kívül or- 
voslással foglalkozzanak, Hippokratész előtt tehát szabad 
az út. 

A párizsi klerikusok nem fogadták meg Szent Bernát 
szavait. John of Salisbury így ír Thomas Becketnek 1164- 

ben: Tettem egy kis kitérőt Párizsba. Amikor megpillan- 
tottam ott az élelmiszerek bőségét, az emberek víg kedé- 
lyét, a klerikusokat övező tekintélyt, az egész egyház fen- 
ségét és dicsőségét, a filozófusok változatos tevékenysé- 
gét, az egész olyan csodálatos benyomást keltett bennem, 
mintha Jákob lajtorjáját láttam volna, melynek csúcsa az 
égboltig ér, és rajta szüntelen áramlásban angyalok hada 
kapaszkodik fel vagy ereszkedik lefelé. Fellelkesülvén e 
boldog zarándoklaton, be kellett látnom: itt lakozik az 
Úr, és én erről mit sem tudtam. És eszembe jutottak a 
költő szavai: boldogító száműzetés, ha e vidéken kell le- 
élned hátralévő napjaidat. 

Az ifjú tanítványának író Philippe de Harvengt apát is 
tisztában van a városi oktatás értékeivel: Hajtott téged a 
tudomány szeretete, most hát elérkeztél Párizsba, ráta- 
láltál erre a Jeruzsálemre, amelyre annyian vágyakoznak. 
Dávid lakóhelye ez itt... s a bölcs Salamoné. A klerikusok 
olyan sokadalma, olyan tömege áramlik e helyre, hogy 
számban hamarosan maguk mögött hagyják a laikusok 
népes táborát is. Minő boldog város, ahol ilyen buzgóság- 
gal forgatják a szent könyveket, és a Szentlélek adta cso- 
dás képességgel megfejtik bonyolult rejtélyeiket, boldog 
város, ahol annyi kitűnő professzor él, ahol olyan fejlett 
a teológiai tudomány, hogy joggal nevezhetnénk a filozó- 
fia és az irodalom városának! 


A GOLIARD-OK 


Kihallhatunk egy szokatlanul erőteljes hangot is ebből a 
dicséretkoncertből, az értelmiség egyik különös csoport- 
jának, a goliard-oknak a hangját. Az ő számukra Párizs 
maga , a földi Paradicsom, a világ rózsája, a mindenség 
balzsama" . 

Paradisus mundi Parisius, mundi rosa, balsamum or- 
bis. Kik is voltak ezek a goliard-ok ? Mintha minden össze- 
esküdne, hogy elrejtse előlünk arcukat. A névtelenség, 
amely legtöbbjüket takarta; a legendák, amelyeket tetsze- 
legve részben maguk szőltek saját személyük köré, rész- 
ben pedig ellenségeik lerjesztettek róluk, tele rágalommal 
és ócsárlással; végül az a kép, amelyet előítéletektől elva- 
kított és látszathasonlóságoktól megtévesztett tudósok, 
modern történészek festettek róluk. Egyesek ma is osztják 
XII-XIII. századi zsinatok és bizonyos egyházi írók elítélő 
véleményét. Az ő szemükben a goliard-klerikusok vagy 
vándordeákok afféle csavargók, feslett bujálkodók, csa- 
lók, legjobb esetben komédiások. Van, aki bohémnak pró- 
bálja őket feltüntetni, álegyetemistának, van, aki ellágyu- 
ló pillantásokat vet feléjük -— fiatalság bolondság-—, denem 
ritka a félelem és a bizalmatlanság sem: bajkeverők, rend- 
bontók, veszélyes emberek. Ismét mások a városi értelmi- 
ség egyik típusát tisztelik bennük, forradalmi társaságot, 
mely mindig készen áll, hogy bármely nyílt formában 
szembeszegüljön a feudalizmussal. Hol itt az igazság? 

Tény, hogy ma sem ismerjük a goliard elnevezés ere- 
detét — hiszen azokat a káprázatos etimológiákat, amelyek 
a megtestesült ördögtől, Isten ellenségétől, Góliáttól szár- 
maztatják, vagy pedig a torkot és pofát jelentő gula szóból, 
hogy zabálóknak (goinfres) és mocskos szájúaknak (forts 
en gueule) tüntessék fel őket, természetesen nem fogad- 
hatjuk el. Be kell látnunk azt is, hogy lehetetlen fellelni 
egy Golias nevű történelmi személy, a feltételezett rend- 
alapító nyomát. Fennmaradt viszont számos goliard élet- 
rajzi adata és a nekik tulajdonított költemények, egyéni 
vagy kollektív alkotások (mint a Carmina Burana), továb- 
bá ismerjük azokat a kortárs írásokat is, amelyek elítélni 
és lejáratni próbálták őket. 

Az mindenesetre kétségtelen, hogy a fennálló társadalmi 
rend kritikájának kialakulásához ők teremtették meg a 
legmegfelelőbb légkört. Valamennyien elsősorban vándo- 
rok voltak: városi, paraszti vagy nemesi eredetűek, tipikus 
képviselői annak a kornak, ahol a demográliai fejlődés, a 
kereskedelem megélénkülése, a városok kialakulása szét- 
robbantja a feudális kereteket, s az országutakra űzi a dek- 
lasszáltakat, a vakmerőket és a szerencsétleneket, hogy 
ismét összegyűjtse őket az útkereszteződéseknél, vagyis 
a városokban. A goliard-ok ennek a XII. századot annyira 
jellemző társadalmi mobilitásnak a szülöttei. Kívül ma- 
radnak a fennálló társadalmi struktúrákon, és a vaskala- 
posok szemében ez már önmagában is botrány. A kora 
középkor ugyanis arra törekedett, hogy mindenkit saját 
helyéhez, feladatához, saját rendjéhez, társadalmi állapo- 
tához láncoljon. A goliard-ok tehát szökevények. Biztos 
megélhetés híján ők alkotják a városi iskolákban a szegény 
diákok csapatát, amely egyik napról a másikra tengeti 
életét. Szolgának szegődnek szerencsésebb diáktársaik- 
hoz, vagy koldulással szerzik meg a betevő falatot: Lehet, 
hogy Párizs paradicsom a gazdagoknak, de a szegények 
számára mocsár, mely elnyeléssel! fenyeget - panaszolja 
Evrardus Alemannus, akit a párizsi szegény diákok éhsé- 
ge, a Parisiana fames gyötör. 

Néha valóban komédiásként vagy bűvészként keresik 
kenyerüket, innen eredhet másik gyakori elnevezésük, a 
jongleur. Bár gondoljunk arra, hogy e korban a joculator, 
a jongleur olyan megbélyegző jelzőnek számít, amelyet 
előszeretettel aggatnak mindazokra, akiket veszélyesnek 
találnak, ki akarnak közösíteni a társadalomból. A jocu- 
lator eleve , vörös", lázadó... 

Ezek a semmiféle lakóhelyhez, semmilyen egyházi ja- 
vadalomhoz nem kötődő szegény diákok könnyen útra 


kelnek szellemi kalandozásokra, követik kedvelt meste- 
rüket, megkeresik azokat, akiknek hírneve a legmagasab- 
ban szárnyal, városról városra sodródva ízlelgetik a kü- 
lönböző iskolák tanításait. Ők a XII. századra ugyancsak 
oly jellemző iskolai vándorélet derékhada. S ha kalandos, 
meggondolatlan és vakmerő ez az élet, az nekik köszönhető. 
Társadalmi osztálynak viszont neni tekinthetők. Származá- 
sukban s így ambícióikban is különbözők. Ha ők a háború 
helyett a tanulmányokat választották is, testvéreik tovább 
duzzasztják a hadseregek létszámát, a keresztes hadakét, 
melyek végigfosztogatják az Európából Ázsiába vezető utat, 
és hamarosan kirabolják majd Konstantinápolyt. Ha kö- 
reikben szinte kötelező is a kritikus hangvétel, sokuk ti- 
tokban arról álmodik, hogy az lesz belőle egyszer, akit ma 
kritizál. Igaz, hogy Hugues d Orléans -— a Primatus néven is 
népszerű párizsi és orléans-i tanár, a hírhedt , ártatlan kép- 
pel csipkelődő", akiről Boccaccio a Dekameron Primassóját 
mintázta — mindhalálig megőrizte szegénységét és éber szel- 
lemét, a kölni Archipoéta viszont Barbarossa Frigyes főkan- 
cellárjának, Rainald von Dassel német prelátusnak a nya- 
kán élt, akit el is árasztott hízelkedéseivel. Serlo of Wilton 
az angliai Matild királynő kíséretébe szegődött, majd bűn- 
bánatot gyakorolva belépett a ciszterci rendbe. Gautier de 
Lille II. (Plantagenet) Henrik, majd a reimsi érsek udva- 
rában tölti idejét, s kanonokként hal meg. Bőkezű mecé- 
nás, zsíros egyházi javadalom, hosszú boldog élet — ez 
mindannyiuk álma. A társadalmi rendnek inkább új ha- 
szonélvezői kívánnak lenni, mintsem megváltoztatói. 


IMMORÁLIS ÉRTÉKREND 


Költeményeikben azonban keserű indulattal ostorozzák 
a társadalmat. És nehéz volna komolyan kétségbe vonni 
támadásaik forradalmi lendületét. Játék, bor és szerelem 

- mindenekelőtt e trilógiát éneklik meg, s ez bőszítette fel 
korukban a kegyes lelkeket, a mai történészeket viszont 
inkább elnéző mosolyra készteti: 


Könnyű anyag, szaporán 
kell lebegnem égnem 
vagyok mint a falevél, 
hánykódom a szélben. 


Sodródom is, ahogy a 
csónak, evezőtlen 

mint madár, mely úttalan 
száll a levegőben, 

pattan rólam zár, bilincs 
pattan énelőttem, 

egyre jobban sűlyedek 

a betyárfertőben. 


A szép nőt, bár megsebez 
mindenütt kívánom, 

s ha test nem, hát gondolat 
segít vele hálnom. 


Másodszor a kártya is 
nagy pont bűneimben. 
De mikor az asztalon 
ott hagyom az ingem, 
fázó testem vak dühök 
tüze fűti ingyen: 
versem akkor remekel 
legjobban a rímben. 

Harmadiknak említem 

a korcsmát; ezerszám 
dallal rá glóriát 

akkor is csak zengd szám. 


Én korcsmában akarok 
meghalni, s komiszság 
lenne, hogy búcsúkupám 
számról leszakítsák; 

vígabb lesz az angyali 

dal is ott és tisztább, 

hogy: , Fogadd be, kegyes ég, 
ezt a jó borisszát!" 


Milyen ártatlannak hat, legfeljebb ViHon szellemének kö- 
zeledtét jelzi. De ha jobban megnézzük, bizony vannak 
keményebb sorok is a versben: 


UÜdvöm helyett én biz a 
gyönyörrel törődöm: 
lelki halott, féltem és 
ápolom a bőröm. 


Győzni természetem 

majdnem lehetetlen: 

lányt, ha látok, tiszta hogy 

maradjon a lelkem? 

Ifjú vagyok, a kemény 

törvényt fáj követnem, 

mikor forr a könnyű vér 

gyönyörvágya bennem. 
Szabó Lórinc fordítása 


Túlzott merészség lenne-e ebben a provokatívan immo- 
rális nangban, az erotikának olykor az obszcenitásig el- 

menő dicshimnuszában egy körvonalazódó természeti er- 
kölcsöt sejteni, az egyházi tanítások és a hagyományos 
morál merész tagadását? Vajon a goliarc-ok nem a liber- 
tinusok nagy családjába tartoznak-e, akik erkölcseik és 
beszédmódjuk szabadosságán keresztül egyúttal oly sokat 
tettek a szellem szabadságáért is? 

A szerencse kerekének képe, mely újra és újra felbuk- 
kan e vágáns klerikusok költészetében, több, mint egysze- 
rű költői motívum: sokkal több, mint az, amit kortársaik 
láttak benne, amikor jóhiszeműen (ha nem is minden hát- 
só gondolat nélkül) ábrázolták a katedrálisokban. Mégis, 
az örök visszatérésen uralkodó, szüntelenül forgó szeren- 
cse kereke s a minden sikert lerontó vak véletlen nem 
forradalmi téma, ha a lényeget tekintjük: tagadja a hala- 
dást, elveti, hogy bármiféle értelmes fejlődés volna felis- 
merhető a történelem menetében. Biztathat esetleg a tár- 
sadalom felforgatására, de felhívásából sugárzik a holnap 
iránti közömbösség. És éppen innen az a lázadó, de aligha 
forradalmi kedély, amellyel e motívumot a goliard-ok 
megéneklik verseikben, s lefestik a miniatúrákban. 


A TÁRSADALOM BÍRÁLATA 


Sok mindenről árulkodik az, hogy a vágáns költészet tá- 
madást indít a kora középkori , társadalmi rend" mind- 
három képviselője, a pap, a nemes és a paraszt ellen — 
jóval azelőtt, hogy ez a polgári irodalom egyik közhelyévé 
vált volna. 

Az egyház képviselői közül azok a goliard-ok kedvenc 
célpontjai, akik leginkább kötődnek az e világi társadalmi 
struktúrákhoz, vagyis a pápa, a püspök és a szerzetes. 

A goliard-ok pápa- és Róma-ellenes beállítottsága kap- 
csolatot talál két másik ideológiai áramlattal is, noha 
azoktól mindvégig megkülönböztethető marad: a pápa vi- 

lági hatalmi törekvéseit elítélő ghibellinekkel, akik a pap- 
sággal szemben a császárság pártjára állnak, valamint az- 
zal a moralizáló irányzattal, amely a pápát és római ud- 
varát világi hívsága, fényűzése és pénzéhsége miatt hi- 
báztatja. Akadnak császárpárti goliard-ok is — mint pél- 
dául a kölni Archipoéta —, és minden bizonnyal sokat 
merítenek a vágáns költészetből a pápaellenes szatírák, 
noha ez utóbbiak sokszor beérik egy már hagyományossá 
vált motívum újrafeldolgozásával, többnyire megszelídít- 
ve annak eredeti keserűségét. A goliard-ok hangvétele és 
szelleme azonban továbbra is világosan megkülönbözteti 
őket a ghibellinektől. A római pápa személyében és kör- 
nyezetében ők egy egész társadalmi, politikai, ideológiai 
rendszer fejét és hatalmának fenntartóit veszik célba, sőt 
általában mindenfajta hierarchikus társadalmi rend ve- 
zetőit, mert a goliard-ok nem egyszerűen forradalmárok, 
hanem anarchisták is. Abban a pillanatban, amikor a gre- 
goriánus reform nyomán a pápaság a feudális struktúrák- 
tól való függetlenedés útját keresi, s ennek érdekében a 
földbirtok régi típusú hatalma mellett fokozódó mérték- 
ben támaszkodik a pénz új keletű hatalmára is, a goliard- 
ok megbélyegzik ezt az új orientációt, ugyanakkor válto- 
zatlanul folytatják a régi tradíciók bírálatát is. 

VII. Gergely hirdette annak idején: Az Úr nem mondta, 
hogy nevem Szokásjog. A goliard-ok szerint utódai most 
azt mondatnák az Úrral: A nevem Pénz. 

KEZDŐDIK PEDIGLEN A PÉNZ SZENT EVANGÉLIU- 
MA SZENT MÁRKA SZERINT. Amaz időben így szóla a 
pápa a rómaiakhoz: 

, Midőn eljövend az ember fia a mi fenségünk trónusá- 
hoz, először ezt mondjátok neki: Barátom, mi végre jöttél? 
S haő ahelyett, hogy megnyitná zsebét, kitartóan kilincsel 
továbbra is tinálatok: vessétek ki a külső sötétség mélyei- 
re." Történt pedig, hogy egy bizonyos szegény klerikus 
érkezett vala a pápa úr udvarába, és imigyen kiáltozott, 

mondván: , Könyörüljetek rajtam, legalább ti, pápai aj- 
tónállók, mivel a szegénység ugyancsak megérintett. en- 
gem. Szörnyű ínségben és nyomorúságban senyvedek, es- 
dekelve kérlek titeket: szánjatok hát meg igen nagy ba- 
jomban, roppant szegénységemben. " Azok azonban, hall- 
ván az ő siránkozásait, igen méltatlankodának, és mond- 
ták vala: 

, Barátom, vigyen csak végső romlásodba a te szegény- 
séged! Távozz színünk elől, te sátán, mivel a pénz hatal- 
ma nincsen birtokodban. Bizony, bizony mondjuk neked: 
nem jutsz be a te Urad örömébe, míg meg nem szabadulsz 
utolsó filléreidtől is a mi tenyerünkben." Elmenvén tehát 
a szegény, eladá köpenyét és ingét és mindenét, amije 
csak volt vala, és odaadá azoknak az árát a kardinálisok- 
nak és az ajtónállóknak és a kamarásoknak. Azok azon- 
ban imigyen szóltanak: 

, Sokan vagyunk, mit kezdjünk ennyivel?" 

És kidobták vala őt a külső sötétség mélyeibe, és ő ki- 
menvén, keserves sírásra fakadt, és nem vala vigasztalása. 

Történt pediglen ennek utána, hogy valamely gazdag 
klerikus érkezett vala a pápa udvarába. Ez pediglen kövér 
vala, hájas és terebélyes, aki viszálykodván, megölte vala 
felebarátját. És méne az ajtónállókhoz, és adott nekik, és 
méne a kardinálisokhoz, és adott nekik, és méne a kama- 
rásokhoz, és azoknak is adott vala. Azok azonban úgy 
gondolták vala, hogy még ennél is többet fognak kapni. 
A pápa úr pedig meghallván, hogy a kardinálisok és többi 
szolgái mily gazdag ajándékot kaptak vala a klerikustól, 
egészen belebetegedett vala, és majdnem halálát lelte. De 
tüstént felgyógyult vala, minekutána a gazdag klerikus 
válogatott aranyakat és ezüstöket küldött néki ajándékul. 
Ekkor pediglen a pápa úr maga köré gyűjté a kardináli- 
sokat és mindennemű szolgáját, és mondá nékik: 

, Felebarátaim, mindig ügyeljetek arra, nehogy valaki 
üres szavakkal rászedjen benneteket. Íme, példát adtam 

néktek: ahogy én cselekszem, ti is hasonlóképpen csele- 
kedjetek." (Végh György fordítása) 

A nemességgel kötött kompromisszum után a papság 
most a kapzsi kereskedőkkel egyezkedik. Az egyház, mely 
nemrég még a feudális rendek nátáját fújta, most együtt 
csahol a kereskedőkkel. A világi kultúra fejlesztésén mun- 
kálkodó városi értelmiség tolmácsaként a goliard-ok íté- 
letet mondanak erről a változásról is: 


Lám a klérus mélyre szállt 

a laikus-szemben, hiába: 

áru Krisztusunk arája, 

a nemes szűz utca lánya. 
Csorba Győző fordítása 


(Sponsa Christi fit mercalis, 
generosa generalis) 


A kora középkorban az elenyésző pénzforgalom eleve ha- 
tárt szabott a szimóniának. A pénz növekvő szerepe vi- 
szont mind általánosabbá teszi a visszaéléseket. 

A római groteszk szellemében áll össze a goliard-ok 
szatirikus bestiáriuma, mely állat képében megjelenő egy- 
háziak egész seregével népesíti be az e világi társadalom 
régióit. Az Oroszlán-pápa mindent felfal, ami az útjába 
kerül; a Tehén-püspök, a nagy étkű pásztor eleszi a füvet 
a bárányai elől; főesperese a Hiúz, aki megszimatolja a 
vadat; az esperes a Vadászkutya, aki lecsap a zsákmányra 
a hálót kifeszítő egyházi bírók, a Vadászok segítségével. 
Így néz ki a , Játékszabály" a goliard-irodalom szerint. 

Ha a plébánost meg is kímélik a goliard-ok, mivel a hie- 
rarchia áldozatát, a kizsákmányoltés nyomorgó sorstársat 
látják benne, annál hevesebben támadnak a szerzetesekre. 
Többet rejtenek ezek a támadások azoknál a szokványos 
tréfáknál, melyek a barátok fogyatékos erkölcseiről — fa- 

lánkságukról, lustaságukról, paráznaságukról — már hosz- 
szú ideje elterjedtek. A világi pap szekularizálódó szelle- 
misége— mely már nincsis olyan messze a tényleges világi 
szellemtől — a vetélytársat szidja a szerzetes személyében, 
azt, aki mindent elragad a szegény plébánostól: javadal- 
makat, bűnbánókat, híveket. Ugyanez a vita lángol fel 
majd újra, élesebb hangnemben, a XIII. századi egyeteme- 
ken. Ami pedig még ennél is nagyobb jelentőségű: ezek a 
versek határozott nemet mondanak a keresztény vallás egyik 
alapvető mozzanatára, arra, hogy el akar zárkózni a ,,vi- 
lágtól", elutasítja a földi örömöket, és magányban, aszke- 
tizmusban, szegénységben, önmegtartóztatásban, sőt tudat- 
lanságban — amelyet a szellemi hívságokról való lemon- 
dásnak tekint - lel kielégülést. Két ellentétes életforma, 
a cselekvő és a szemlélődő életmód végsőkig kiélezett szem- 
bekerülése ez: egyik oldalon a földön megvalósítandó Para- 
dicsom igénye, a másikon pedig a túlvilági megváltás szen- 
vedélyes hajszolása: ez rejtőzik a goliard és a szerzetes 
ellentétének mélyén, ez teszi az előbbit a reneszánsz huma- 
nista előfutárává. A Deus pater, adiuva költője, aki lebeszél 
egy ifjú klerikust a kolostori életről, már-már azokat a híres 
támadásokat juttatja eszünkbe, melyeket majd Lorenzo 
Valla intéz a gens cucullata, a , csuklyás népség" ellen. 
A városlakó goliard mélyen lenézi a falusi világot is, 
megszemélyesítőjéről, az , otromba parasztról" pedig csak 
a legmélyebb megvetéssel tud szólni, mint például a híres 
Declinatio rustici (A paraszt ragozása) soraiban: 


Singularis: 

Nom: hic villanus (ez a gazfickó 

Gen: — huiusrustici ennek a parasztnak 
Dat: huictferfero ez ördög számára 
Acc. — hunc furem ezt a tolvajt 

Voc: o latro ó, briganti! 


Abl: ab hocdepredatore e rabló által 

Pluralis: 

Nom: himaledicti ezek az átkozottak 
Gen: — horum tristium e nyomorultaknak 
Dat: — his mendacibus e hazugok számára 
Acc: — hos neguissiímos e senkiháziakat 
Voc: — o.pessimi ó, fertelmesek! 


Abl: ab his infidelibus e hitetlenek által) 


Céltáblái sorában a nemes az utolsó. Tőle nem kevesebbet, 
mint a születési kiváltságát vitatja el a vágáns költészet: 


Nemes az, akit az erény nemessé tett, 
Elfajzott, kit semmi erény nem segített. 


A régi rend helyett olyan újat javasol, melynek alapja a 
személyes érdem: 


A nemesség: lélek, az istenség hű képmása, 

A nemesség: az erények kiváló családfája, 

A nemesség: önuralom, 

A nemesség: szánalom, hogy segíted az elesettet, 

A nemesség: jog, mely csak a természetből eredhet, 

A nemesség: ha nem rettegsz mástól, csak az aljasságtól. 


Gyűlöli a nemesek közül kikerülő katonákat is. A fegy- 
vertények, hadi vállalkozások dicsőségét a városi értel- 
miségi értékrendjében a szellemi csaták, a dialektika pár- 
harcai vették át. Me terruit labor militaris — utasítja el a 
katonamesterséget a kölni Archipoéta. Akárcsak a goliard- 
költők legnagyobbika, Abélard tehette, azokban a — bal- 


6 Ahol nem állt rendelkezésemre már elkészült műfordítás, ott a verseket 
- külön fordítómegjelölés nélkül -— saját nyersfordításomban közlöm. 
(K. G.) 

szerencsénkre elveszett — versekben, melyeket akkoriban 
úton-útfélen énekeltek, előadtak a Sainte-Geneviéve- 
hegy környékén, olyasféleképpen, ahogy manapság a di- 
vatos sanzonokat dúdolgatják. 

Van egy - a szociológus számára különösen izgalmas — 
terület, ahol talán mindennél jobban megragadhatjuk a 
nemeskatona és az új típusú értelmiségi közötti ellentétet: 
ez pedig a szerelmi kapcsolatok , harcmezeje". A meg- 
annyi költeményben visszatérő híres toposz, a Klerikus 
és a Lovag vitája valós ellentétekről tudósít, a két társa- 
dalmi csoportnak a Nő előtti rivalizálásáról. Mivel is bi- 
zonyíthatnák ékesebben felsőbbrendűségüket, gondolják 
a goliard-ok, mint azzal, hogy az asszonyok kegyeivel 
dicsekednek a feudális urak előtt? Bennünket választa- 
nak, mondják, hiszen a klerikus jobban ért a szerelem 
művészetéhez, mint a lovag. Mi mást láthat ebben a szo- 
ciológus, mint két szemben álló társadalmi csoport har- 
cának rendkívüli megnyilvánulását? 

Phvllis és Flóra énekében például az egyik leány egy 
klerikust, a másik pedig egy lovagot (miles) ajándékoz 
meg szerelmével, és élményeik megvitatása után ahősnők 
a következő ítéletet mondják, kedvesen majmolva a ,, sze- 
relmi udvarokban" hallható szentenciákat: 


Minden tudománnyal összevetvén, 
Minden szokásokkal összevetvén, 
A klerikus nagyobb tudást mutat 
A szerelem terén, mint a lovag. 


Nagy fontosságuk ellenére a goliard-ok hamarosan a szel- 
lemi fejlődés perifériáira sodródnak. Pedig ők vetették fel 
a jövő témáit, problémáit — melyek egyébként hosszú pá- 
lyafutásuk során jócskán megszelídülnek majd -, ők vol- 
tak egy felszabadulást szomjazó réteg legélénkebb képvi- 
selői. Számtalan gondolatot hagynak örökül a következő 

évszázadra — természeti erkölcs, morális és szellemi sza- 
badság követelése, az egyháziak éles bírálata —, s ezeket 
újra felleljük majd az egyetemi körökben, Rutebeuf ver- 
seiben, Jean de Meung Rózsa-regényében vagy éppen az 
1277-ben Párizsban elítélt tételek némelyikében. Maguk 
a goliard-ok azonban eltűnnek a XIII. század folyamán. 
Ez részben az üldöztetések, elítéltetések eredménye, de a 
kizárólag romboló kritikára szorítkozó hajlamuk is aka- 
dályozta őket abban, hogy az előmenetel útját az egyetemi 
ösvényeken találják meg. Gyakorta inkább választották a 
könnyebb életet, csavargásra adták fejüket, s mikor az 
értelmiség szilárd központokra lelt az egyetemek szerve- 
zeteiben, leáldozott az efféle vándorok csillaga. 


ABÉLARD 


Goliard volt Pierre Abélard is, a párizsi körök dísze, ékes- 
sége. Társainál azonban jóval többet jelentett, jóval többet 
adott az utókornak. Ő a modern értelmiség első nagysza- 
bású képviselője — ha nem lépi is túl a XII. századi mo- 
dernség határait. Abélard az első nagy tanítómester. 

Már életpályája is bámulatra méltó, olyan, mint maga 
az ember. Pallet-ban született 1079-ben, Nantes környéki 
breton, abból a kisnemesi rétegből, melynek élete egyre 
nehezebbé válik a pénzgazdálkodás fellendülése idején. 
Örömmel hagyja testvéreire a fegyverforgató-mesterséget, 
s a tanulmányokba veti magát. 

Lemond tehát a katona fegyvereiről, de ezt csak más- 
fajta csaták kedvéért teszi. O lesz az örök harcos, Paul 
Vignaux találó szavaival a dialektika lovagja. Ő lesz az 
örök nyughatatlan, aki mindenütt felbukkan, ahol csatáz- 
ni kell. Ő lesz az örök gondolatébresztő, kinek nyomában 
szenvedélyes viták lángolnak fel. 

Keresztes hadjárat ez, szellemi keresztes hadjárat, mely 

kikerülhetetlenül Párizsba juttatja. És itt újabb jellemvo- 
nással gazdagodik a kép: elemi szükségletként ébred fel 
benne az igény a bálványok lerombolására. Kedvvel han- 
goztatja: de me presumens - amit ne úgy értsünk, hogy 
túlbecsülöm magamat, hanem, hogy tudatában vagyok 
saját értékeimnek —, és leplezetlen önbizalma egyenesen 
Párizs legkitűnőbb tanítómestere, Guillaume de Cham- 
peaux ellen sarkallja. Provokálja előadás közben, védő- 
sáncok közé szorítja, és saját oldalára állítja az egész 
hallgatóságot. Guillaume mester távozásra kényszeríti. 
Mindhiába, elmúlt már az az idő, amikor el lehetett 
volna még taposni ezt az ifjú tehetséget. Mester lett már 
belőle. Vele tartanak a diákok Melunbe, hogy tovább hall- 
gathassák okfejtéseit, majd Corbeilbe, ahol iskolát nyit. 
Ekkor azonban hirtelen támadt betegsége miatt vissza- 
vonul néhány évre Bretagne-ba: a fiatalember teste, akit 
szinte csak a szellem, a gondolat éltet, felmondja a szol- 
gálatot. 

Felépül, s újra megkeresi Párizsban régi ellenségét, 
Guillaume de Champeaux-t. Újabb összecsapás: a meg- 
ingatott Guillaume módosítja tanait az ifjú titán bírála- 
tainak súlya alatt. Abélard azonban korántsem elégszik 
meg ezzel, vérszemet kap, és addig feszíti a húrt, amíg 
újfent távozásra kényszerül Melunbe. Guillaume mester 
azonban pirruszi győzelmet arat: ezúttal minden tanítvá- 
nya hátat fordít neki. A legyőzött agg mester fel is hagy a 
további oktatással. Abélard pedig diadalmasan vissza- 
tér, hogy ugyanott vesse meg lábát, ahova régi ellenfele 
magányt keresve visszahúzódott: a Sainte-Geneviéve-he- 
gyen. A kocka el van vetve. Nem a Cité szigete lesz a pá- 
rizsi kultúra központja, hanem a hegy és a bal part— egyetlen 
ember ezúttal egy egész városnegyed sorsát döntötte el. 

Abélard viszont hamarosan szenvedni kezd, hogy nem 
talál újabb, magához méltó ellenfelet. A logika mestere 
érthetően bosszankodik tehát, hogy a teológusok rangban 

mindenkit megelőznek. Meglogadja, hogy ő is teológus 
lesz. Ismét felveszi a diáksapkál, Laonba siet, hogy a kor 
legünnepeltebb teológusát, Anselmust hallgathassa. És a 
forrófejű ifjú pillanatokon belül szétoszlatjaaz Anselmust 
övező dicsfényt, igazi képromboló szenvedéllyel. 


Közelébe férkőztem tehát ennek az aggastyánnak, aki 
hírnevét inkább köszönheti éltes korának, mintsem tehet- 
ségének vagy műveltségének. Ha valaki véleményt kért 
tőle valamely témáról, melyről bizonytalan volt ismerete, 
még kínzóbb bizonytalanságban távozhatott tóle. Mi ta- 
gadás, lenyűgöző előadásokat tudott tartani, de ha egy- 
két kérdésre is sor került, bebizonyosodott, hogy nem tud 
semmit. Bámulni való szófűzések, de csapnivaló intelli- 
gencia, eltompult értelem. Olyan láng, amely világítás 
helyett csak bekormozni képes a házat. Sűrű lornbokba 
öltözött fa, mely távolról nézve magára vonja a figyelmet, 
de ha szemügyre veszi valaki közelről és gondosan, nem- 
igen talál gyümölcsöt rajta. 

Így jártam én is, siettem termését leszüretelni, de lát- 
nom kellett, hogy ahhoz a meddő fügefához hasonlatos, 
melyet átkával sújtott az Úr, vagy ama vén tölgyfához, 
melyhez Lucanus hasonlította Pompeiust egykoron. 
Épülve a tapasztalaton, nem vesztegettem tovább időmet 
az ő iskolájában. 

Hamarosan heves támadások érik, mert ilyen messzire 
merészkedett. Ő felveszi a kesztyűt. Szemére vetik, hogy 
hiába ismeri jól a filozófiát, fogalma sincs a teológiáról. 
Replikázik: úgy látja, hogy ott is megteszik ugyanazok a 
módszerek. Felemlítik tapasztalatlanságát. Azt feleltem, 
hogy ismereteimet nem az elődök tanulmányozásából, 
hanem szellemem mélységeiből merítem. S szemlélteté- 
sül kommentárt rögtönöz Ezékiel próféciáihoz, mellyel 
ismét kivívja hallgatói lángoló lelkesedését. Közelharcot 
vívnak az előadásról készített jegyzetekért, egymás kezé- 

ből tépik ki, hogy lemásolhassák. A felduzzadt létszámú 
hallgatóság a kommentárok folytatására kéri. Vállalja, s 
ezzel az elhatározással tér vissza Párizsba. 


HÉLOISE 


Elérkezett a dicsőség - ezt szakítja félbe, brutálisan, 1118- 
ban a kaland: Héloise. A történetet részletesen ismerjük, 
mivel fennmaradt Abélard remekbe szabott önéletrajza, 
Szerencsétlenségeim története (Historia Calamitatum) — 
amit akár az ő vallomásainak is nevezhetnénk. 

Úgy kezdődik, akár a Veszedelmes viszonyok. Abélard 
nem élvezethajhász, az érett férfikor démona mégis meg- 
támadja ezt az értelmiségit, aki harminckilenc éves fejjel 
a szerelmet csak Ovidius könyveiből és azokból a dalok- 
ból ismeri, amelyeket saját maga komponált - a goliard- 
szellem hatására, nem pedig tapasztalatból. Mint azt be 
is vallja, ez idő tájt van tetőpontján dicsősége és gőgös 
büszkesége: Azt hittem, nem akad a világon egyetlen igazi 
filozófus sem rajtam kívül... Héloise egy újabb hódítási 
lehetőség, mely kiegészítheti az értelem babérjait. 5 a ka- 
land kezdetben legalább annyira a szellemé, mint a testé. 
Tudomást szerez kollégája, Fulbert kanonok unokahúgá- 
nak létezéséről, aki tizenhét éves, természetesen gyönyö- 
rű, és olyan művelt, hogy tudományát Franciaország-szer- 
te dicsérik. Ő az, ez az asszony, akire szüksége van. Ostoba 
nőt nem bírna elviselni, de fontosnak tartja a testi töké- 
letességet is. Ezt parancsolja ízlése és tekintélye. Hideg 
fejjel kidolgozza tehát a hódítás tervét, mely minden vá- 
rakozáson felüli sikert hoz. A kanonok készséggel rábízza 
az ifjú Héloise-t mint tanítványt: hízeleg neki a gondolat, 
hogy ilyen mestert adhat unokahúgának. A fizetség dol- 
gában könnyen ráveszi a takarékos Fulbert-t, hogy ez ter- 
mészetbeni legyen: szállás és ellátás. S az ördög nem al- 

szik. Mester és tanítvány között minden a villámcsapás 
hirtelenségével dől el: a legszorosabb szellemi, majd testi 
kapcsolat egyik napról a másikra. Abélard, mintha ördög 
bújt volna belé, felhagy a lanítással, munkáival. 

A kaland tovább tart, egyre jobban magával ragadja 
őket. Fellángol a szerelem, mely többé nem hunyhat ki. 
Túlél minden kellemetlenséget, a legnagyobb drámát is. 

Első baj: rajtakapják őket. Abélard távozni kényszerül 
a lóvá tett házigazda portájáról. Máshol kel! találkozni- 
uk. Rejtett találkák következnek, majd mind nyíltabban 
vállalják viszonyukat. Úgy érzik, a botrány őket nem 
érintheti. 

Második baj: Héloise teherbe esik. Abélard kihasználja 
Fulbert pillanatnyi távollétét, s apácának álcázva Bre- 
tagne-ba menekíti szeretőjét testvérnúgához. Ott hozza 
világra Héloise fiúgyermeküket, akinek az otrombán csen- 
gő Astrolabe nevet adják. Micsoda veszélyek leselkednek 
arra, aki egy értelmiségi pár fiának születik... 

Harmadik baj: a házasság kérdése. Abélard halálra vál- 
tan felajánlja Fulbert-nek, hogy mindent jóvátesz: felesé- 
gül veszi Héloise-t. A híres szerelmespárról írt csodálatos 
tanulmányában Étienne Gilson kimutatta, hogy Abélard 
vonakodása nem klerikusi minőségével állt kapcsolatban. 
Egyszerű tonzúrás, a kánonjog szerint nyugodtan nősül- 
hetne. Attól fél inkább, hogy a házasság derékba törné 
professzori pályafutását, s rajta kacagna az egész tanult 
világ. 


A NŐ ÉS A HÁZASSÁG A NII. SZÁZADBAN 


Valóban: a házasság ellenzőinek jelentős tábora volt a XII. 
században. Amikor a nő megindul a felszabadulás útján, 
amikor mind kevésbé tekintik már a férj tulajdonának, 
afféle gyerekgyártó masinának, amikor már nem kételked- 

nek abban, hogy a nőnek lelke is van, s amikor fellendül 
Nyugaton a Mária-kultusz — ugyanebben a pillanatban a 
házasság intézménye mind kevesebb hitelnek örvend. Ta- 
karjon testi vagy lelki szerelmet, az amour courtois lénye- 
ge, hogy csak házasságon kívül létezhet: gondoljunk csak 
Trisztánra és Izoldára, vagy Lancelot-ra és Guinevrára. A 
házasságot tehát éppoly kevésre tartják a nemesek, mint 
az értelmiségiek, ez utóbbiak hovatovább elméleti szintre 
emelik a , természeti" szerelem tanítását, mely újra fel- 
bukkan majd Jean de Meung Rózsa-regényében. 

Megjelent tehát a nő: Héloise feltűnése Abélard oldalán 
jól beillik azokba a törekvésekbe, melyek a goliard-ok 
verseivel visszakövetelik a klerikusok jogát — még a pa- 
pokétis — a testi gyönyörökre, s emellett kitűnően mutatja 
a XII. századi értelmiségi új arcának egy jelentős vonását. 
Humanizmusa azt követeli tőle, hogy teljes ember legyen. 
Mindent elutasít, ami azzal fenyeget, hogy elszegényíti 
tökéletes énjét. Szüksége van a nőre személyisége kitel- 
jesítéséhez. Szabados nyelvezettel és bőséges bibliai idé- 
zetekkel felfegyverkezve a goliard-ok szüntelen bizony- 
gatják, hogy helytelen volna vonakodni azon szervek hasz- 
nálatától, melyekkel a férfit és a nőt a Teremtő ellátta. De 
ne a vaskos és kétes tréfák jussanak most eszünkbe, érez- 
zük át inkább ezt a légkört, ezt a pszichológiai beállított- 
ságot, hogy jobban felfoghassuk a kirobbanni készülő drá- 
ma jelentőségét, hogy jobban megérthessük Abélard ér- 
zelmeit. 

Először azonban Héloise érzései nyernek kifejezést. Egy 
meghökkentő levélben megkéri Abélard-t, mondjon le a 
házasság gondolatáról. Felidézi a nincstelen értelmiségi- 
ek háztartásának képét, mely rájuk várna: 

Képtelen lennél arra, hogy egyformán szolgáljad az asz- 
szonyt és a filozófiát... Hogy férnek össze a tanulók és a 
cselédek, a könyvtárak és a bölcsóők, a könyvek, iratok és 
a guzsalyok, a tollak, palavesszők és az orsók? Egyáltalán: 

ki az, aki elmélyedvén a filozófia vagy a teológia tanaiban, 
képes elviselni a csecsemósírást, dajkák bölcsődalait, a 
háznép szüntelen lármáját? Ki tudja eltűrni a gyerekkel 
járó állandó utálatos piszkot? Igaz, ezt megtehetik a gaz- 
dagok, akiknek palotájuk vagy elég nagy házuk van, és 
akik nem éreznek meg minden apró kiadást, s nem gyötrik 
őket mindennapos gondok. De a filozófusok (az értelmi- 
ségiek) nincsenek olyan helyzetben, mint a gazdagok, s 
aki a vagyonszerzést tekinti céljának, vagy világi ügyekbe 
bonyolódik, nem szentelheti magát a teológiának, sem a 
filozófiának. (Turgonyi Zoltán fordítása) 

Szépszerévelakad olyan tekintély, akivel alá is támaszt- 
ja a bölcs házasságát elítélő álláspontot. Gondoljunk csak 
Theophrastusra vagy az ő érveit felújító Szent Jeromosra, 
akinek Adversus Jovinianum című műve új népszerűség- 
nek örvend a XII. században. S hogy egy , régi" tekintélyét 
is felsorakoztassa az egyházatya mellé, idézi Cicero pél- 
dáját, aki Terentia eltaszítása után kosarat adott barátja, 
Hirtius húgának is. 

Abélard mégsem fogadja e! Héloise önfeláldozását. El- 
határozzák a házasságot, de hírét titokban kívánják tarta- 
ni. Fulbert, a kibékítendő fél, természetesen kap értesí- 
tést, és részt is vesz az esküvőn. 

Hamar kiderül azonban, hogy korántsem vág egybe a 
különböző szereplők szándéka. Megnyugtatván lelkiis- 
meretét, Abélard most újra munkához szeretne látni, Hé- 
loise-t a háttérben hagyva. Fulbert viszont ki akarja hir- 
detni a házasságot, hogy mindenkivel tudassa a megszer- 
zett elégtételt, és - bizonyára — hogy meggyengítse Abé- 
lard hitelét, kinek még mindig nem bocsátott meg. 

Az ismét felzaklatott Abélard újabb stratégiát dolgoz ki. 
Héloise vonuljon vissza egy időre az argenteuili kolostor- 
ba, s öltse magára a novíciák öltözetét. Ez véget vet majd 
a szóbeszédnek. Ebben az álruhában várja meg Héloise — 
aki most már mindenben elfogadja Abélard akaratát —, 

hogy minden szóbeszéd lecsendesedjen. Csakhogy szá- 
mításon kívül hagyták Fulbert-t, aki kijátszva érzi magát. 
Azt hiszi, hogy Abélard így akart megszabadulni Héloise- 
től, hogy valóban beléptette a lányt a rendbe, következés- 
képp felbomlott a házasság. És következik éjszaka a hír- 
hedt büntetőexpedíció Abélard házában, a csonkítás, a 
másnap reggeli csődület, a botrány. 

Abélard szégyenében a Saint-Denis-apátságba rejtőzik. 
Ha a fent elmondottakra gondolunk, megérthetjük mély- 
séges kétségbeesését. Férfinak tekinthető-e még a herélt? 

És itt elhagyjuk Héloise-t, aki nem tartozik most már 
témánkhoz. Jól tudjuk, milyen bámulatra méltó szellemi 
kapcsolatban maradt a két szerelmes továbbra is, egyik 
kolostortól a másikig, egész haláluk percéig. 


ÚJABB KÜZDELMEK 


Abélard sebeire a tudás szenvedélye hoz gyógyírt. Fel- 
épül, és visszanyeri teljes harckészségét. Nyomasztja a 
tudatlan és közönséges szerzetesek társasága. De azoksem 
állhatják fölényes gőgjét, s neheztelnek rá a kolostori nyu- 
galmat megzavaró tanítványai miatt is, akik nagy számban 
keresik fel, hogy rábírják tanításainak folytatására. Szá- 
mukra írja első teológiai értekezését. Sikere ismét vissza- 
tetszést kelt. 1121-ben egy valamiféle zsinatnak kikiáltott 
gyűlést hívnak egybe Soissons-ba, hogy az ítéletet mond- 
jon felette. Ellenségei egész tömeget csődítettek oda, lincs- 
hangulatot keltve, és ebben a feszült légkörben hiába kö- 
vetel Chartees püspöke kiegészítő vizsgálatot, Abélard köny- 
vét elégetik, őt magát pedig élete végéig tartó kolostori 
elzárásra ítélik. 

Visszatér hát Saint-Denis-be, ahol csak tovább éleződ- 
nek viszályai a szerzetesekkel. Nem is csoda, hogy egyre 
jobban gyűlölik, hiszen kimutatja, hogy amit Hilduin kró- 

nikájának az apátság alapítójára vonatkozó híres lapjai 
írnak, csupán alaptalan fecsegés, s hogy Párizs első püs- 
pöke egyáltalán nem a Szent Pál állal megtérített Areo- 
pagita volt. A következő évben elszökik a kolostorból, és 


a troyes-i püspöknél talál menedéket. Kap tőle egy kis 
földet Nogent-sur-Seine közelében, ott telepszik meg ma- 
gányosan, és épít egy kis oralóriumot, melyet a Szenthá- 
romságnak szentel. Semmit sem felejtett: a Szenthárom- 
ságról szólt elítélt könyve is. 

Menhelyét hamarosan felfedezik tanítványai, és siet- 
nek megosztani vele magányát. Az odaépülő kis kunyhók 
és sátrak hamarosan egy egész iskolatelepet hoznak létre 
körülötte. A megnagyobbított és kőből újjáépített oratóriu- 
mot provokatív módon a vigasztaló Szentlélek (Paraclitus) 
oltalmába ajánlják. Abélard tanítása feledtetni tudja az új- 
donsült vidékiekkel a városi élet örömeit, bár azért néha 
melankolikusanemlékeznek vissza, hogy a városban a diá- 
kok mindent megtalálnak, amire csak szükségük van. 

Abélard nyugalma azonban nem tart sokáig. Két új 
apostol — ahogy ő nevezi őket — összeesküvést sző ellene. 
Szent Norbert, a premontreiek alapítója és Szent Bernát, 
Cíteaux reformátora olyan hajszát indít ellene, hogy már- 
már a Keletre menekülésen töri a fejét. 

Gyakran pedig, Isten a megmondhatója, annyira két- 
ségbeestem, hogy már-már arra gondoltam, a keresztény- 
ség határain túlra, a pogányokhoz megyek (pontosabban 
a szaracénokhoz, ahogy később Jean de Meung értelmezi 
fordításában), s ott majd adófizetőként Krisztus ellenségei 
között végre keresztényként élhetek. A pogányoktól annál 
nagyobb jóindulatot vártam, minél inkább megtévesztik 
őket az ellenem felhozott vádak. 

Ettől a szélsőséges megoldástól — mely talán első ízben 
fordul meg egy világtól megcsömörlött nyugati értelmi- 
ségi fejében — Abélard-t megkímélte a sors. 

Egy alsó-bretagne-i kolostor apátjává választják. Újabb 

perpatvarok; úgy érzi magát, mintha barbárok között len- 
ne. A barátok csak az alsó-bretagne-i nyelvet beszélik, 
durvaságuk, közönségességük minden képzeletet felül- 
múl. Ő megkísérli pallérozni őket. Ők megpróbálják meg- 
mérgezni. 1132-ben innen is elmenekül. 

1136-ban ismét a Sainte-Geneviéve-hegyen találhatjuk. 
Újra tanít, nagyobb népszerűséggel, mint valaha. A városi 
felkelések felbujtójaként Itáliából száműzött Bresciai Ar- 
nold is Párizsban talál menedéket, kapcsolatba kerül Abé- 
lard-ral, és elhozza a mester óráira szegény tanítványait 
is, akik koldulásból tengetik életüket. Soissons-ban elítélt 
műve óta Abélard fáradhatatlanul írja újabb alkotásait, 
mégis csak 1140-ben újítják fel a támadást munkássága 
ellen. Talán arómai száműzöttel való kapcsolata lehetett 
az utolsó csepp a pohárban. Nem véletlen, hogy ellensé- 
geik rossz szemmel nézték a városi dialektika és a demok- 
ratikus önkormányzati mozgalomn friss szövetségét. 


SZENT BERNÁT ÉS ABÉLARD 


Szent Bernát a támadók fővezére. Chenu találó kifejezése 
szerint a cíteaux-i apát a kereszténységnek egy másik ha- 
tármezsgyéjén élt. Nem olyan fából faragták a falunak ezt 
a feudális és mindenekelőtt katonai gondolkodású szü- 
löttjét, hogy megértse a városi értelmiséget. Akit eretnek- 
nek vagy hitetlennek tart, azzal csak egyetlen bánásmódot 
ismer: az erőszakot. A fegyveres keresztes hadjáratok baj- 
noka ő, és nem hisz semmiféle , szellemi" keresztes há- 
borúban. Amikor Petrus Venerabilis megkéri, hogy olvas- 
sa el a lefordított Koránt, és tollával replikázzon Moha- 
mednek, még válaszra sem méltatja a jeles apátot. Magas 
fokra fejleszti viszont a misztikus meditációt, és a kolostor 
magányában ebből merít erőt, meggyőződést, hogy azután 
igazságosztóként térjen vissza az emberek közé. Az elzárt 

élet apostola, de szüntelenül úton van, hogy mindenütt 
felvehesse a harcot a veszedelmesnek tűnő újítások ellen. 
Életének utolsó éveiben gyakorlatilag ő kormányozza az 


egész kereszténységet, rendeleteket diktál a pápának, buz- 
gón helyesel az új lovagrendek alakulásakor, és arról ál- 
modik, hogy egyszer az egész Nyugatot egyetlen lovagi 
renddé, Krisztus hadseregévé változtathatja — nem keve- 
sebb ő, mint egy idő előtt érkezett, nagy inkvizítor. 
Összeütközésük Abélard-ral kikerülhetetlen. Szent Ber- 
nát másodhegedűse, Guillaume de Saint-Thierry indítja 
meg a támadást. Egy Szent Bernátnak írott levelében el- 
ítéli az új teológust, és üldözésére biztatja illusztris barát- 
ját. Szent Bernát Párizsba siet, és megpróbálja elcsábítani 
onnan a diákokat — mint már tudjuk: kevés sikerrel — 
majd meggyőződik az Abélard által terjesztett ártalmas 
eszmék súlyosságáról. A két férfi találkozása eredmény- 
telen. Abélard egyik tanítványa vitaülést javasol, melyre 
Sensban, teológusok és püspökök testülete előtt kerülne 
sor. A mester elég erősnek hiszi magát, hogy még egyszer 
magával tudja ragadni hallgatóságát. Szent Bernát azon- 
ban a színfalak mögött tökéletesen megváltoztatja az ösz- 
szejövetel jellegét. Szervezkedése nyomán a gyűlés zsi- 
nattá válik, ellenfele pedig vádlottá. A viták kezdetét meg- 
előző éjszakán összehívja a püspököket, és ott egy teljes 
dokumentációt mutat be nekik, mely Abélard veszedel- 
mes eretnekségét próbálja bizonyítani. Emez másnap nem 
tud egyebet tenni, mint visszautasítani a gyűlés illetékes- 
ségét és a pápához fellebbezni. Tegyük hozzá: a püspökök 
még így is igen enyhe ítéletet hoznak, s ezt küldik el Ró- 
mába. Szent Bernát azonban résen van, és mindannyiukat 
megelőzi gyorsaságban. Olyan leveleket visz titkára a vé- 
leményére sokat adó bíborosoknak, melyek kikényszerí- 
tik a pápától Abélard elítéltetését; és ennek nyomán a 
Szent Péter-bazilikában elégetik könyveit. Abélard-t a hír 
még Rómába érkezése előtt eléri, mire Clunybe menekül. 

Ezúttal valóban sikerült megtörni őt. Petrus Venerabilis, 
aki végtelen kedvességgel fogadja be, hamarosan kibékíti 
Szent Bernáttal, eléri Rómában kiközösítése visszavoná- 
sát és a chalon-sur-saöne-i Saint-Marcel-kolostorba küldi: 
itt hal meg 1142. április 21-én. Cluny nagy apátja írásbeli 
feloldozást küld neki, és egy különleges finomságú, utol- 
só gesztussal Héloise-nak adja át hamvait, aki ekkor a 
Paraclitus-apátság fejedelemasszonya. 

Tipikus élet, mégis rendkívüli sors. Abélard jelentős 
munkásságából itt csak néhány markáns vonást tudunk 
kiemelni. 


A LOGIKUS 


Abélard elsősorban a logika mestere volt, és mint minden 
nagy filozófust, őt is mindenekelőtt egy módszer kidol- 
gozásáért méltatjuk. Ő volt a dialektika nagy bajnoka. A 
Logika kézikönyve kezdőknek (Logica ingredientibus), és 
különösen a Sic et Non (1122) a nyugati gondolkodás első 
értekezése a módszerról. Ragyogó egyszerűséggel bizo- 
nyítja be ezekben a következetes érvelés és bizonyítás 
elengedhetetlen szükségességét. Az egyházatyák egyetlen 
kérdésben sem tudtak megegyezni egymással, ami az 
egyiknek fekete, az a másiknak fehér — Sic et Non. 

Ezért van szükség a nyelv tudományára. A szavak azért 
vannak, hogy jelentsenek valamit — nominalizmus -, de 
megvan az alapjuk a valóságban is. Megfelelnek azoknak 
a dolgoknak, amelyeknek jelentését hordozzák. Arra kell 
irányulnia a logika minden erőfeszítésének, hogy lehető- 
vé tegye ezt a jelentésbeli megfelelést a nyelv és a benne 
manifesztálódó valóság között. Abélard igényes szelleme 
számára a nyelv nem leple a valóságnak, hanem kifejező- 
dése. Olyan professzor, aki hisz saját munkaeszköze — az 
ige — ontologikus értékében. 


V moralista 11 
A MORALISTA 


A nagy logikus egyben moralista is volt. Antik filozófián 
nevelkedett keresztény, aki az btika, avagy Ismerd meg 
önmagad (Ethica seu Scito le ipsum) című művében leg- 
alább akkora jelentőséget tulajdonít az elmélyült önisme- 
retnek, mint a kolostori misztikusok, Szent Bernát vagy 
Guillaume de Saint-Thierry. De mint M. de Gandillac rá- 
mutatott, míg a ciszterciek számára a , keresztény szok- 
ratizmus" mindenekelőtt meditáció a bűnös ember tehe- 
tetlenségén, az Etikában az önismerethez annak a szabad 
döntési képességnek az elemzésén keresztül jutunk el, 
amelynek alapján vagy elfogadjuk, vagy elutasítjuk azt a 
szembeszegülést Istennel, amely a bűnhöz vezet. 

Ahol Szent Bernát így kiált fel: Bűnben születtünk, bű- 
nösök vagyunk, és bűnösöket hozunk a világra; adósnak 
születvén, adósokat; romlottnak születvén, romlottakat; 
rabszolgának születvén, rabszolgákat. Világrajövetelünk- 
től kezdve sérültek vagyunk, és azok is maradunk, amíg 
csak benne élünk, amíg el nem hagyjuk; talpunktól egész 
a fejünk búbjáig semmi sincs, ami egészséges lenne ben- 
nünk, Abélard azt feleli, hogy a bűn csak hiány: bűnözni 
annyi, mint elhanyagolni Teremtónket, tehát nem csele- 
kedni vagy nem lemondani őérte ott, ahol az hitünk sze- 
rint kötelességünk lenne. Miután a bűnt így, tisztán nega- 
tív módon határoztuk meg mint nem lemondást a hely- 
telen cselekedetekről, vagy pedig mint tartózkodást a 
dicséretes cselekedetek elkövetésétől, világosan kimutat- 
tuk, hogy a bűn nem lényegi dolog (substantia), mivel in- 
kább hiány, mint meglét; hasonlatos a sötétséghez, ame- 
lyet így definiálhatnánk: a világosság hiánya ott, ahol 
pedig szükség lenne a világosságra. És hitet tesz az ember 
szabad döntési képessége mellett, hirdeti a helyes ítélettel 
való egyetértés vagy szembehelyezkedés lehetőségét, ami 
a morális élet egyik központi alkotója. 

Mint látjuk, Abélard sokat tett azért, hogy megingassa 
a kereszténység egyik leglényegesebb szentségét: a peni- 
tenciát, vagyis a bűnbánatot. A barbár idők , radikálisan" 
bűnös embere számára az egyház bűnlistákat hozott létre, 
és ennek megfelelő büntetési tarifákat, melyek a barbár 
törvényeken alapultak. A bűnbánati kézikönyvek tanúsá- 
ga szerint a penitenciában a kora középkor embere szá- 
mára a bűn és az érte járó büntetés volt a lényeg. Abélard 
azt a tendenciát fejezte ki és erősítette meg, amelynek 
során ez a magatartás az ellenkezőjébe fordul majd át. 
Mostantól kezdve abűnöző, pontosabban annak szándéka 
lesz fontos, és a penitencia központi cselekedetévé a bűn 
töredelmes beismerése válik. A szívból jövő bűnbánat el- 
törli a bűnt, azaz Isten elhanyagolását és a rossz melletti 
döntést, írja Abélard, mert az isteni könyörületesség, mely 
erre a megbánásra indít, összeférhetetlen a bűnnel. A szá- 
zad végén megjelenő , bűnbánati summák" már maguké- 
vá tették a penitencia pszichológiai — sőt teológiai — tar- 
talmának ezt a megfordítását. Így mélyült el a városokban 
és a városi iskolákban a pszichológiai elemzőkészség, így 
ment végbe a szentségek humanizálása. Micsoda szellemi 
gazdagodás a nyugati ember számára! 


A HUMANISTA 


A teológus Abélard-nak csak egyetlen vonását hangsú- 
lyozzuk itt: senki nála hevesebben nem szállt síkra a hit 
és az értelem szövetségéért. Messzebbre jutott el ezen a 
téren Szent Tamás elődei közül, mint akár az új teológia 
nagy úttörője, Szent Anselmus, aki a megelőző évszázad- 
ban fogalmazta meg termékeny formuláját: az értelmet 
kereső hit (fides guaerens intellectum) jelszavát. 
Abélard egyébként az iskolai körök igényeit elégíti ki 
ezzel, akik a teológiában látni akarták az emberi és filo- 

zófiai okokat, akiket inkább izgatott, hogy hogyan tudják 
megérteni, semmint az, hogy miként hirdethetik az igét: 
., mit érnek az értelemtől megfosztott szuvak?", mondják: 
amit megérteni nem tudunk, az! elhinni sem lehet, és 
nevetséges másnak olyat tanítani, amit sem a hallgatóság, 
sem az oktató nem képes értelemmel felfogni. 

Nagy lelkesedéssel fogolt hozzá clunyi tartózkodása 
utolsó heteiben a Dialógus egy (pogány) filozófus, egy zsi- 
dó és egy keresztény között című műve megírásához. Meg 
akarta benne mutatni, hogy sem az eredendő bűn, sem az 
inkarnáció nem jelentett döntő szakadást az emberiség 
történetében. Megpróbált rendszerbe foglalni mindent, 
ami csak közös e három vallásban, amely számára az em- 
beri gondolkodás summája volt. Olyan természeti törvé- 
nyek felkutatását tűzte ki célul, melyek a vallásokon is 
túllépve, lehetővé teszik, hogy minden egyes emberben 
Isten fiát ismerhessük fel. Humanizmusa eljutott a tole- 
ranciáig, és szemben azokkal, akik megosztani igyekeztek 
az embereket, ő azt kereste, ami egyesíthetné őket, emlé- 
kezve, hogy sok ház vagyon az Atyának városában. Abé- 
lard-ral megismerhettük a párizsi körök legértékesebb kép- 
viselőjét és tolmácsát, most vessük pillantásunkat Chart- 
res felé, hogy a születő értelmiségi többi jellemvonását is 
megvizsgálhassuk. 


CHARIRES ÉS A CHARTRES-I SZELLEM 


Chartres a század nagy természettudományos központja. 
Nem mintha lenézték volna ott a triviumba tartozó arso- 
kat, tudományokat: grammatikát, retorikát és a logikát 
(emlékezzünk Bernard de Chartres tanítására). De a sza- 
vak, a voces helyett Chartres inkább a dolgok, a res felé 
fordította érdeklődését, s ezek a guadrivium tárgyai vol- 
tak: az aritmetika, a geometria, a zene és az asztronómia. 

Ez a beállítottság határozza meg a chartres-i szellemet. 
A kíváncsiság, a megfigyelés és a kutatás szelleme ez, 
mely magába tudja olvasztani a görög—arab tudomány szá- 
mos eredményét, és növekvő népszerűségre tesz szert. 
Mind szélesebb körökben ébred fel az érdeklődés az új 
ismeretek iránt, amit egyetlen találó mondatban összegez 
a század eszméinek nagy propagátora, Honorius Augusto- 
dunensis: Az ember számkivetettsége a tudatlanság; ha- 
zája pedig a tudomány. 

Ez a kíváncsiság felháborítja a hagyománytisztelő el- 
méket. Absalon de Sancto Victore megbotránkozik azon 
az érdeklődésen, melyet a glóbusz alakzata, az elemek 
természete, a csillagok elhelyezkedése, az állatok termé- 
szete, a szél hevessége, valamint a növények és gyökerek 
élete iránt tanúsítanak. Guillaume de Saint-Thierry bor- 
zadva számol be levelében Szent Bernátnak azokról, akik 
az első ember teremtését nem Istentől eredeztetik, hanem 
a természetből, a szellemekből és a csillagokból magya- 
rázzák. Guillaume de Conches így replikázik nekik: Ők, 
akik semmit sem tudnak a természet erőiról, azt akarják, 
hogy mi is maradjunk meg az ő tudatlanságuk szintjén, 
megtagadják tőlünk a kutatás jogát, és arra kárhoztatnak, 
hogy faragatlan paraszt módjára, értelem nélküli hitben 
rekedjünk meg. 

Chartres-ban dicsőítik és népszerűsítik a múlt több hí- 
res személyiségét, akik , kereszténnyé szelídítve" a tudás 
szimbólumai lesznek, a tudós figurájának nagy, mitikus 
ősei. 

Salamon az egész keleti és héber tudomány legnagyobb 
mestere, nemcsak mint az ótestamentumbeli Bölcs, ha- 
nem a hermetikus tudomány nagy képviselője. Az ő neve 
kerül fel a mágikus ismeretek enciklopédiájára, ő a titkok 
mestere, a tudomány rejtelmeinek birtokosa. 

Nagy Sándor maga a megtestesült kutató. Mestere, 
Arisztotelész oltotta bele a vizsgálódás szenvedélyét és 

azt a lelkes kíváncsiságot, amely a tudományok szülő- 
anyja. Ekkoriban kezdik terjeszteni azt a régi apokrif 
levelet, amelyben India csodáiról számol be mesteré- 
nek. Újra felkapják azt a Pliniustól származó legendát, 


hogy Nagy Sándor a filozólust egy hatalmas tudomá- 
nyos vállalkozás igazgatójává tette, a világ minden tá- 
jára szétküldött ezer felfedező munkájának vezetőjévé. 
Az ismeret szomja hajtotta saját utazásaiban, hódításai- 
ban is. S mivel nem elégedett meg azzal, hogy bejárta a 
földet, a többi elem feltárásához látott. Egy repülő sző- 
nyegen berepülte a légteret. S ami a legcsodálatosabb, egy 
üveghordót készíttetett, és leereszkedett a mélybe a ten- 
gerfenékjáró ősében, hogy megfigyelhesse a halak vi- 
selkedését és a tenger alatti növényzetet. Tragikus mó- 
don, írja Alexander Neckham, nem hagyta hátra nekünk 
megfigyeléseit. 

Es végül Vergilius, az a Vergilius, aki Negyedik Eklo- 
gájában megjósolta Krisztus eljövetelét, kinek sírján Szent 
Pál imádkozott, és aki az Aeneisben összegyűjtötte az an- 
tik világ ismereteinek a summáját. Bernard de Chartres 
tudományos műként kommentálja az eposz első hatköny- 
vét: ezt is annak tekintették, akárcsak a Genezist. Így alakul 
ki az a legenda, amely majd a Dante által lefestett cso- 
dálatos személyiséghez vezet, ahhoz, akit a Divina Com- 
media szerzője a következő szavakkal hív magával az al- 
világ feltárására: Tu duca, tu signore e tu maestro(Te mes- 
terem, te parancsolóm, vezérem). 

A kutatás szelleme azonban hamarosan összeütközésbe 
kerül a chartres-i mesterek egy másik irányzatával: a ra- 
cionális szellemmel. A modern kor küszöbén a természet- 
tudományos gondolkodás két alapvető összetevője gyak- 
ran egymás kibékíthetetlen ellentétének tűnik. A XII. század 
tudósai a tapasztalaton keresztül csak a jelenségekhez, a 
felszínhez juthattak el. A tudománynak le kellett térnie 
erről az útról, hogy logikus érveléssel megragadhassa a 

tényleges valóságot. Találkozni fogunk még ezzel a szét- 
választással, amely mindvégig súlyosan nehezedik a kö- 
zépkori természettudományra. 


A CHARTRES-I NATURALIZMUS 


A chartres-i racionalizmus alapját a természet mindenha- 
tóságába vetett hit szolgáltatja. A chartres-iak szemében 
a Természet mater generationis, termékeny, szüntelenül 
teremtő és kimeríthetetlen erőforrásokkal rendelkező ha- 
talom. Így formálódik ki a XII. század naturalista optimiz- 
musa. A fejlődés és az expanzió évszázada ez. 

A természet egyúttal a kozmoszt is jelenti, a szervezett 
és ésszerű mindenséget. Törvények rendszerét hordozza 
magában, ami lehetségessé, sőt szükségessé teszi a világ- 
egyetemmel foglalkozó racionális tudomány megszületé- 
sét. Ez újabb forrás az optimizmushoz: megismerhető a 
világ — nem abszurd, legfeljebb csak érthetetlen, nem ren- 
detlenség, hanem harmónia. A hit a világ egyetemes rend- 
jében több chartres-i mestert egészen odáig vitt, hogy ta- 
gadni kezdték még az őskáoszt is. Ezt a nézetet osztja 
például Guillaume de Conches és Arnaud de Bonneval, 
s az utóbbi a következő szavakkal kommentálja a Gene- 
zist: Különválasztván a helyek és a nevek sajátosságait, 
Isten megszabta a dolgok megfelelő méretét és rendelte- 
tését, mintha egy hatalmas test tagjai lettek volna. Még 
ebben az igen távoli időben (a Teremtés alatt) sem volt 
olyan dolog Isten környezetében, amely zavaros vagy for- 
mátlan lett volna, mert a dolgok anyaga már teremtésétől 
fogva szabatos alakot öltött. 

Ebben a szellemben, a természeti törvényekre támasz- 
kodva kommentálják Chartres-ban a Genezist. A fiziciz- 
must szegezik szembe a szimbolizmussal. Ezt teszi Thier- 
ry de Chartres, amikor azt javasolja, hogy elemezzék a 

bibliai szöveget a fizika alapján ós betű szerint (secundum 
physicam et ad litteram). És ezt teszi a maga részéről 
Abélard is az Expositio in Hexameronban. 

Az új elképzelések természetesen sok nehézséget jelen- 
tettek ezeknek a keresztény gondolkodóknak. A fő prob- 
léma a természet és Islen viszonya volt. A chartres-iak 
szerint Isten, ha maga teremtette is a természetet, tiszte- 
letben tartja a törvényeket, amiket neki adott. Minden- 
hatósága tehát nem mond ellent a determinizmusnak. 
A csodák a természeti rendbe beilleszkedve fejtik ki 
hatásukat. Nem az a fontos, írja Guillaume de Conches, 
hogy Isten képes volt megalkotni a világot: meg kell vizs- 
gálni, amit teremtett, ésszerűen megmagyarázni és kimu- 
tatni mindennek a célját és hasznosságát. Semmi kétség, 
Isten bármit megtehet, de a lényeg abban áll, hogy pon- 
tosan ezt vagy azt cselekedte. Semmi kétség, Isten képes 
lenne egy fatuskót borjúvá változtatni, de megtette-e va- 
laha is? 

Így folyik az amunkásság Chartres-ban, mely a termé- 
szet deszakralizálását és a szimbolizmus kritikáját tűzte 
ki célul, s ez elengedhetetlen előmunkálat a tudományok 
tanulmányozásához. Egyébként a kereszténység Pierre 
Duhem szerint már kialakulásától kezdve megadta erre a 
lehetőséget azzal, hogy megszűnt istennek tekinteni a ter- 
mészetet, a csillagokat és a különböző jelenségeket - 
ahogy az még az antik tudományban is előfordult —, azzal, 
hogy számára minden egyetlen Isten teremtménye. És 
most, az új fejlődési szakasz idején válik nyilvánvalóvá a 
gondolkodók körében a teremtés racionális jellege. Már 
többen kimutatták, hogy ekkor lépett fel a világegyetem 
szimbolikus értelmezésének híveivel szemben a Gondvi- 
selés égisze alatt önállóan ható, másodlagos okok rend- 
szerét elismerő törekvés. A XII. század még telve van 
szimbólumokkal, de az értelmiségiek már kezdik a termé- 
szettudományok oldalára billenteni a mérleget. 

A chartres-i szellem azonban mindenekelőtt humanista. 
Nemcsak abban a másodlagos értelemben, hogy doktrí- 
náit az antik kultúrára építi, hanem elsősorban azért, mert 
az embert helyezi tudománya, filozófiája, sőt csaknem 
teológiája középpontjába is. 

A chartres-i mesterek számára az ember a teremtés leg- 
főbb tárgya. Chenu remekül bebizonyította, hogy ez az 
értelme a híres Cur Deus homo-vitának. Annak idején 
Szent Gergely vetette fel újra a hagyományos tézist, hogy 
az ember pusztán véletlen a teremtésben, pótlék, egy hi- 
ány betöltője, akit Isten csak alkalomszerűen hívott életre, 
hogy helyettesítse a lázadás után kitaszított angyalokat. 

Chartres, Szent Anselmus nyomdokain elindulva, azt 
szegezi szembe ezzel, hogy a Teremtő kezdettől fogva 
eltervezte az embert, s az ő számára hozta létre az egész 
világot. 

Honorius Augustodunensis híres szavai így népszerű- 
sítik a chartres-i tézist: Nincs más tekintély, csak az érte- 
lemmel bebizonyított igazság: amit az autoritás nekünk 
hinni tanít, azt az értelem erősíti meg bizonyítékaival. 
Amit a Szentírás nyilvánvaló tekintélye kihirdet, azt be 
is bizonyítja a következtető értelem: még ha minden an- 
gyal a mennyben maradt volna, az Úr akkor is megterem- 
tette volna az embert és leszármazottait. Mert ezt a világot 
az ember számára hozta létre, és ha világot mondok, be- 
leértem a földet, az eget és az egész világegyetemet is; 
abszurditás lenne tehát azt hinni, hogy ha minden angyal 
megmaradt volna, akkor nem teremtette volna meg azt, 
kinek számára létrehozta a világegyetemet, mint azt ol- 
vashatjuk. 

Ne tévesszük szem elől, hogy mikor az angyalokról vi- 
tatkoztak a középkor teológusai — néha még a nemükről 
is —, közben mindvégig az emberre gondoltak, és a lélek 

jövője szempontjából akkor semmi sem tűnt fontosabb- 
nak, mint ezek a haszontalannak ltelsző viták. 

Az ember a chartres-i gondolkodók számára mindenek- 
előtt racionális lény. Benne teslesül meg a XII. századi 
értelmiség egyik alaptlanítása, a hit és az értelem termé- 
keny, aktív szövetsége. Ebben a perspektívában kellene 
elhelyezni az állatok iránti komoly érdeklődésüket is: el- 
lentét, mely kiemeli az ember értékét. A vadállat-ember 
antitézis egyike e század nagy metaforáinak. A római bes- 
tiárium groteszk, Keletről jött világa, melyet a tradicioná- 
lis ábrázolások kedvelt témájává tett szimbolizmusa, az 
iskolák értelmisége számára voltaképpen egy visszájára 
fordított humanizmus. El is szakadnak tőle, hogy a góti- 
kus korszak szobrászait új modell, az ember ábrázolására 
ösztönözzék. 

Megérthetjük, hogy ez a racionalista humanizmus mi- 
lyen segítséget kaphatott a görögöktől és az araboktól. 
Ennek szemléltetésére a legjobb példa talán a nagy spa- 
nyolországi utazó, Adelard of Bath esete. A nagy fordító 
és filozófus egyszer azt válaszolta egy hagyománypárti- 
nak, aki vitába akart vele szállni az állatokról: 

Nehezemre esik nekem az állatokról vitatkozni. Én arab 
tanítómestereimtől megtanultam, hogy az értelmet vá- 
lasszam vezetőül, te viszont megelégedsz azzal, hogy rab- 
láncon kövessél egy mesemondó tekintélyt. Mi másnak 
nevezhetném az autoritást, mint láncnak? Miként az os- 
toba állatok láncon vezettetnek, s nem tudják se azt, hogy 
hova, se azt, hogy miért vezetik őket, és megelégszenek 
azzal, hogy mennek a nyakukon lévő póráz után, ugyan- 
így a legtöbben közületek is egy állatias hiszékenység rab- 
jai és hagyják, hogy láncra verve veszedelmes hiedelmek 
felé vezesse őket a leírt szó tekintélye. 

Vagy máshol így ír: Amikor Arisztotelész szórakozni 
akart, hála szofisztikai ügyességének, a dialektika érvei- 
vel a hamisat is be tudta bizonyítani hallgatóságának 

akkor, amikor azok az igazságot próbálták megvédelmez- 
ni vele szemben. Az ebből a tanulság, hogy az összes többi 
tudomány szilárdan haladhat, ha biztosítja magának a 
dialektika szolgálatait, nélküle viszont tántorognak, és 
nem ismerik a megállapodottság nyugalmát. Tudván ezt, 
a modernek azoktól kölcsönzik vitamódszereiket, akik 
művészei ennek a mesterségnek... 

Adelard of Bath még messzebbre visz bennünket. Nem 
is olyan biztos, hogy a XII. századi értelmiségiek nem sajál 
értelmük kútfőjéből merítették a lényeget, majd csak azért 
bújtatták el a , régiek" és az arabok álruhájába, hogy vak- 
merőségeiket jobban e! tudják fogadtatni a tekintélyelvű 
ítélkezésben megcsontosodott szellemekkel. Íme, a val- 
lomás: A mi generációnknak megvan az a meggyökerese- 
dett hibája, hogy vonakodik elfogadni bármit, ami a mo- 
dernektól származik. Így én is, ha közzé akarom tenni 
saját gondolatomat, valaki másnak tulajdonítomn, és ki- 
jelentem: ,Ez és ez mondta ezt, nem pedig én." Hogy 
elkerüljem azt a kellemetlen látszatot, miszerint én, a 
tudatlan saját forrásaimból merítem elképzeléseimet, úgy 
tüntetem fel őket, mintha arab tanulmányaimból szár- 
maznának. Nem akarom, hogy rám is zúduljon a nehez- 
telésből, ha nézeteim nem tetszenek az elmaradott szel- 
leműeknek. Tudom, hogy az ostoba közönség előtt milyen 
sorsra várhatnak az eredeti tudósok. Inkább az arabok 
perénél leszek tanú, mint a sajátomnál. 

A chartres-iak tanításának legfontosabb újdonsága, hogy 
az értelemmel megáldott emberről - aki képes tanulmá- 
nyozni és megérteni a Teremtő által értelmesen berende- 
zett természetet — felismerik, hogy saját maga is külön 
természet, így illeszkedik be tökéletesen a világ rendjébe. 

Újra feléled tehát, és mély jelentőséget nyer a régi kép, a 
mikrokozmosz-ember elképzelése. A tézis — Bernardus 
Silvestristől kezdve egész Alain de Lille-ig— azon az ana- 
lógián nyugszik, melyet felismerni véltek a világminden- 
ség (megakozmosz) és az ember, e miniatűr mindenség 
között. Eltekintve azoktól a mosolyra késztető fejtegeté- 
sektől, melyek kimutatják a négy elem meglétét az emberi 
lényben, és az analógiát egészen az abszurditásig erőlte- 
tik, ez a koncepció forradalmi jelentőségű. Az egész em- 
ber vizsgálatára ösztönöz, és mindenekfelett arra, hogy 
tudomást vegyenek testéről. Adelard of Bath nagy tudo- 
mányos enciklopédiája hosszasan kitér az emberi anató- 
miára és fiziológiára. Mindez pedig kiegészül az orvostu- 
domány és a higiénia fellendülésével, biztos alapot teremt 
létezésüknek. A testét visszanyert ember most már teljes 
egészében az emberi szerelem, a XII. század e nagy felfe- 
dezése felé fordulhat: ennek a tragikus oldalát élte át Abé- 
lard, ennek szentelte híres és sokat vitatott könyvét Denis 
de Rougemont. A mikrokozmosz-ember egy olyan világ- 
egyetem középpontjában találja magát, melynek ő a leg- 
hűbb mása, mellyel! teljes harmóniában van, sőt melyet 
irányítani is képes: cinkostársa a világmindenségnek. Vég- 
telen perspektívák nyílnak meg előtte, és ezeket buzgón 
népszerűsíti Honorius Augustodunensis és még inkább 
Bingeni Szent Hildegárd, ez a rendkívüli asszony, aki az 
új teóriákat ahagyományos kolostori miszticizmussal fű- 
szerezi különös írásaiban, a Liber Scivias és a Liber divi- 
norum operum lapjain. Ezek hatásán nagyot emel a sok 
gyönyörű miniatúra, melynek hamarosan csodájára jár- 
nak. Különösen egyet érdemes emlékezetünkbe vésni, azt, 
amelyik meztelenségében ábrázolja a mikrokozmosz-em- 
bert, olyan szeretettel mutatva a test felépítését, mely éke- 
sen bizonyítja: a XII. századi értelmiségiek humanizmusa 


82 ! VXIL SZÁZAD. AZ ÉRTELMISÉG SZÜLETÉSE 


nem várt a másik reneszánsz eljöveteléig, hogy a formák 
esztétikus látásmódját a valós arányok szeretetével páro- 
sítsa. 

E humanizmus utolsó szava mindenképpen az, hogy az 
ember — aki maga is természet — képes arra, hogy értelmével 
megértse, munkájával pedig át is alakítsa a természetet. 


AZ ÜZEM ÉS A HOMO FABER 


A városi , terep" melegében élve, a XII. századi értelmi- 
ségi az egész világot ilyennek látja: hatalmas üzemnek, 
melyet a szorgos mesterek munkájának zaja tölt be. A vi- 
lág-üzem sztoikus metaforája most dinamikusabb környe- 
zetben, több hatékonysággal kel új életre. Ez a hatalmas, 
egész világunkat magában foglaló üzem, a mindenség 
műhelye... (illa magna totius mundi fabrica et guaedam 
universalis officina) — így emlegeti ezt Gerhoch von Rei- 
chersberg Liber de aedificio Dei című könyvében. 

Ebben a műhelyben az ember kézművesként lép fel: 
átalakít és teremt. Újra felfedezik a homo fabert, Isten és 
a természet munkatársát a teremtésben. Minden alkotás 
— mondja Guillaume de Conches - a Teremtő alkotása, a 
természeté, vagy pedig a természetet utánzó kézműves- 
emberé. 

Átalakul e gondolatmenet során az emberi társadalom- 
ról alkotott kép is. Az évszázad gazdasági és társadalmi 
struktúráinak értelmet adó, dinamikus perspektívában 
szemlélve, a társadalomnak minden emberi munkást ma- 
gában kell foglalnia. A munka rehabilitációja folyamán a 
tegnap kitaszítottjai is megtalálják helyüket az emberi ci- 
vitasban, az isteni civitas tükörképében. 

Így foglalja be a tássadalomba Polycraticusában John of 
Salisbury a parasztokat: akik a mezőkön, réteken és a 
kertekben dolgoznak, majd a kézműveseket: a szövőmun- 

kásokat és minden más kétkezi munkást, akik megmun- 
kálják a fát, a vasat, a bronzot és a többi fémet. Ebben a 
perspektívában hamarosan szűknek bizonyul a , hét sza- 
bad művészet" régi iskolai kerete. Az új oktatás nemcsak 
olyan új tudományoknak teremt helyet, mint a dialektika, 
fizika és etika, de kiegészíti a tananyagot a tudományos 
és kézműves technikákkal is, melyekről most már elisme- 
rik, hogy az emberi tevékenységek lényegi alkotói. Hugo 
de Sancto Victore ad polgárjogot az új koncepciónak Di- 
dascalicon című oktatási tervében. Honorius Augusto- 
dunensis fejleszti tovább már említett mondásában — az 
ember száműzetése a tudatlanság: igazi hazája pedig a 
tudomány -, és még hozzáfűzi: ide pedig a szabad művé- 
szeteken keresztül juthat el, melyek mindegyike egy-egy 
város a célhoz vezető úton. A grammatika az első város, 
a retorika a második, a dialektika a harmadik, az aritme- 
tika a negyedik, a zene az ötödik, a geometria a hatodik, 
a csillagászat a hetedik. Eddig a szöveg a lehető leghíveb- 
ben követi a hagyományokat. De az út még nem ért véget. 
A fizika a nyolcadik a városok sorában, ahol a zarándok 
Hippokratésztól tanulhatja meg a füvek, fák, ásványok és 
az állatok erényeit és természetét. A mechanika a kilen- 
cedik, ahol megismeri a zarándok a fémek, a fa és a már- 
vány megmunkálási módjait, a festészetet, a szobrászatot 
és mindenfajta kézművességet. Itt emelte Nimród híres 
tornyát, itt építette templomát Salamon. Itt ácsolta bár- 
káját Noé, és itt tanított az erődépítés művészetére és a 
különböző szövetek készítésének mesterségére. Az 0e€c0- 
nomica (a háztartás vezetésének a tudománya) a tizedik: 
Ez a kapuja az ember hazájának. Itt szabályozzák min- 
denki hovatartozását és méltóságát, itt választják külön 
a funkciókat és a rendeket. Itt tanítják meg a hazája felé 
igyekvőt, hogy foglalja el érdemei szerinti helyét az an- 
gyalok hierarchiájában. Így teljesedik ki a politikával a 
XII. századi értelmiségiek humanizmusának odüsszeiája. 

SZEMELYISEGEK 


Chartres-ban is sokfajta egyéniséget, sokfajta tempera- 
mentumot különböztethetünk meg. Bernard mester lelki - 
ismeretes professzor, aki alapos grammatikai oktatásával 
szilárd alapműveltséget és gondolkodási módszereket 
adott tanítványainak. Bernardus Silvestris és Guillaume 
de Conches természettudósok - jó képviselői a chartres-i 
szellem legeredetibb irányultságának. Velük egyensúlyoz- 
za ki az évszázad azt a Jiterátus szellemiséget, mely e 
korban annyi mindenkit elcsábít. Mint Abélard írja Hé- 
]loise-nak: Minthogy fontosabb nekem a tanítás, mint 
az ékesszólás, a kifejtés világosságára fektetek gondot, 
nem pedig a szép kifejezések elrendezésére, a betű sze- 
rinti értelemre figyelek és nem a retorikai díszítésekre. 
A pogány szépségektől irtózó fordítók is ezt az elvet 
követték. Az anyagból, melyre szüksége van csodálatos 
épülete elkészítéséhez, semmit nem hagytam ki, nem vál- 
toztattam rajta érezhető módon - írja Petrus Venerabilis- 
nak Robert of Chester —, hacsak azért nem, hogy jobban 
érthetővé tegyem... és nem próbáltam aranyos ruhába 
öltöztetni egy rossz és megvetendő anyagot. John of Salis- 
bury viszont már modern értelemben is humanista, a be- 
csülendő műveltséget a kifejezés szépségeivel egyesíti. 

Akármennyire is chartres-i, ő elsősorban literátus, író. 
Ő is törekszik azonban a helyes egyensúly kialakítására. 
Az értelem által meg nem világított ékesszólás meggon- 
dolatlan és vak. Az a tudomány viszont, mely képtelen 
jól használni a szavakat, gyenge, mint a félkarú óriás. 
Barmokká válnának az emberek, ha megfösztanánk őket 
attól az ékesszólástól, mely nekik adatott. 

Gilbert de la Porrée, a nagy gondolkodó, talán a legna- 
gyobb metafizikus a században. Üldöztetései — ő is Szent 
Bernát és a hagyománypártiak áldozata lett — nem csök- 
kentették tanítványai — például Alain de Lille vagy Nico- 

las d Amiens - lelkesedését, de az! a rajongó áhítatot sem, 
mellyel poitiers-i egyházmegyéjében övezték személyét 
egyszerű emberek és klerikusok. 


KISUGÁRZÁS 


Chartres elsősorban az úttörők műhelye volt. Nem itt, 
hanem Párizsban, az Abélard kavarta viharok elültével 
kezdik majd óvatosabb elmék beépíteni az egyház hagyo- 
mányos tanításába mindazt, amit át lehetett venni az újí- 
tóktól anélkül, hogy újabb botrány robbant volna ki. Pet- 
rus Lombardus és Petrus Comestor - a hírhedt , Könyv- 
faló" — munkásságáról kell itt szót ejtenünk. Az előbbi 
Liber Sententiarum című művével szerzett hírnevet, az 
utóbbi pedig a Historia Scholastica révén, melyek mód- 
szeres értekezésekbe sűrítik a Bibliában fellelhető filozó- 
fiai igazságokat és történelmi tényeket. A XIII. századi 
egyetemi oktatás mindkettőt alap-kézikönyvként hasz- 
nálta. Nagy szolgálatot tettek: lehetőséget teremtettek az 
óvatosak tömegei számára is, hogy hasznosítsák a vakme- 
rők maroknyi csoportjának felfedezéseit. 


A SZELLEMI MUNKÁS ÉS A VÁROSI TEREP 


Csak a városi környezet tehette lehetővé ennek az értel- 
miségi típusnak a kifejlődését. Jól látták ezt ellenségeik 
is, akik egy lélegzetvétellel szórták az átkot a városokra 
és az újfajta értelmiségire. Étienne de Tournai, Sainte- 
Geneviéve századvégi apátja elborzad a teológiai dispu- 
tációk áradatától: Manapság, megsértve ezzel a szent sza- 
bályzatokat, mindenki nyilvánosan vitatkozik az istenség 
titkairól és az Ige megtestesüléséről... Felszabdalták az 
oszthatatlan Szentháromságot, és darabjait az út szélére 

vetették. Ahány doktor, annyi végzetes tévedés, ahány 
előadóterem, annyi botrány, ahány tér, annyi istenkárom- 
lás. Szókufárok (venditores verborum) vagytok, nem má- 
sok... — olvassa a párizsi magiszterek fejére. 

Ezek a szavak Rupert deutzi apát gondolatait visszhan- 
gozzák, aki a század elején, tudomást szerezve arról, hogy 
csúfot űztek személyéből a városi iskolákban, nagy bát- 
ran elhagyta kolostorát, és a városba sietett ellenségei 
közé. Itt láthatta, hogy már minden utcasarkon vita fo- 
lyik, és tartani kezdett a gonoszság elharapódzásától. Em- 
lékeztette hát az embereket, hogy istentelen minden vá- 
rosépítő, mert ahelyett, hogy csak ideiglenes tábort verne 
ezen az átmeneti állomáshelyen - a földön -, meg akar 
telepedni itt, sőt másokat is megtelepít. A Bibliát átfutva, 
nagyszabású városellenes freskót festett. Az első város 
- Káin építménye - és a Józsue szent harsonái által le- 
rombolt Jerikó említése után így folytatta a sort: Enoch, 
Babilon, Assur, Ninive, Bábel. Megállapítja: Isten nem 
szereti a városokat és lakóikat. És kora városai, melyek 
a magiszterek és diákok meddő vitáitól visszhangzanak, 
nem mások, mint a feltámadt Szodoma és Gomorra. 

A XII. századi értelmiségi valóban ugyanolyan kézmű- 
vesnek, mesterembernek érezhette magát, mint a többi 
városlakó. Hivatása a kutatás és a , szabad művészetek" 
(artes) oktatása. De mi is valójában ez az ars? Nem tudo- 
mány, hanem technika. Az ars annyi, mint a tekhné, a 
professzor olyasféle mesterségbeli tudása, mint amilyen 
a kertésznek vagy a kovácsnak is van. Hugo de Sancto 
Victore nyomán Aguinói Szent Tamás vonja majd le ebből 
az álláspontból a legteljesebb következtetéseket. Arsnak 
tekinthető szerinte az ember minden olyan racionális és 
helyes tevékenysége, mely anyagi vagy szellemi javak lét- 
rehozására irányul: ars a cselekvés értelmesen szervezett 
technikája. Ars est recta ratio factibilium. Az értelmiségi 

tehát mesterember: az összes tudomány között (a szabad 
művészetek) azért viselik az , ars" megjelölést, mert nem- 
csak ismeretek sorát foglalják magukba, hanem olyan al- 
kotásokat is, melyek közvetlenül az értelemből erednek, 
mint például a konstrukció (grammatika), a szillogizmu- 
sok (dialektika), a diskurzus (retorika), a számok (arilme- 
tika), a kiterjedések (geometria), a dallamok (zene), a csil- 
lagok pályájának kiszámítása (asztronómia). 

Amikor a nyomorba taszított Abélard rádöbben arra, 
hogy képtelen lenne a földet művelni, a koldulást pedig 
szégyellené, visszatér tanári hivatásához (scolarum regi- 
men). Visszatértem ahhoz a mesterséghez, mondja, amit 
ismertem, s miután képtelen voltam kezeimmel dolgozni, 
kénytelen voltam a nyelvemet igénybe venni. 


KUTATÁS ÉS OKTATÁS 


Mint jó mesterember, a középkori értelmiségi tudatában 
van vállalt hivatásának. Felismeri a tudomány és az ok- 
tatás közti szoros kapcsolat szükségszerűségét. Már nem 
fordulna meg fejében olyan gondolat, hogy a tudásanya- 
got kincsként kell felhalmozni; ellenkezőleg: meg van 
győződve arról, hogy az ismereteket szét kell hinteni, kör- 
forgásukat ki kell terjeszteni. Az iskola- műhely, melyből 
úgy kerülnek ki a gondolatok, ahogy a többi mester ter- 
jeszti portékáit. A város-műhely falai között a profesz- 
szorok ott állnak a kézművesek és kereskedők oldalán — 
ugyanaz a termelő lendület fogja össze őket. Abélard egy- 
szer felhívja Héloise figyelmét arra, ahogy a filiszteusok 
őrzik meg maguknak tudományukat, miáltal másokat és 
magukat egyaránt megfosztanak annak hasznától. Ami 
bennünket illet, mondja, mi kövessük csak Izsák példáját, 
és ássunk vele együtt kutakat a folyóvíznek, és bármely 

akadályt támasztanának ebben a filiszteusok, csak foly- 
tassuk kitartással az ásást, az ő oldalán, hogy majd ne- 
künk is mondják: , Igyál vizet a te kutadból, és a te forrá- 
sod közepiből folyóvizet" (Példabeszédek: 5,15); és úgy 
ássunk, hogy nyilvános tereinken is kicsorduljanak a ku- 
tak a bő víztől, és ne csak ránk korlátozódjék a Szentírás 
tudománya, de tanítsunk meg inni belőle másokat is. Az 
értelmiségi nagylelkűsége. Tudja, ő az első, aki minden- 
nek hasznát veszi. Armannus Dalmata így ír egyik barát- 
jának: Hogy meg tudtam írni ezt a könyvet, azt annak 
köszönhetem, hogy a nyilvános iskolákban ki kellett áll- 
nom az ellenségek álnok támadásatt. 


ESZKÖZÖK 


Ebben a hatalmas, egész világunkat magában foglaló 
üzemben az értelmiségi a maga helyén, sajátos képessé- 
geivel köteles együttműködni a szüntelenül folyó te- 
remtő munkában. Nemcsak szellemét használja ehhez 
szerszámként, de könyveit is — ezek az ő munkaeszkö- 
zei. Mennyire eltávolodtunk már a kora középkor szó- 
beli oktatásától! Giraud de Barri kijelenti: Manapság 
annyit érnek az írástudatlan klerikusok, mint azok a ne- 
mesek, akik alkalmatlanok a katonáskodásra. Ha kezük- 
be kerül egy gyermek-olvasókönyv; ostobán megzavarod- 
nak, mintha egy váratlan színpadi fordulatot látnának. 
Mert nem tudják, hogy ezek a klerikusok munkaszerszá- 
mai, ugyanakkor, amikor a kovács jól tudja, hogy a háló 
a halász munkaeszköze, s a halász is, hogy az üllő a 
kovács szerszáma, és noha egyikük sem ért a másik mes- 
terségéhez, munkaeszközeit minden nehézség nélkül ké- 
pes megnevezni, még akkor is, ha használatának módját 
nem ismeri... 

A XII. század városi fejlődésével együtt feltörő értelmi- 
ségi mesteremberek előtt még komoly feladat áll: meg kel! 
szervezni soraikat annak a testületi fellendülésnek a hul- 
lámában, melyre majd a városok önkormányzati mozgal- 
ma teszi fel a koronát. A magiszterek és a diákok testülete 
az egyetem, az universitas lesz. A XIII. század nagy alko- 
tása. 


A XIII. SZÁZAD — o 
A FELNŐTTKOR ÉS PROBLÉMÁI 


A XIII. SZÁZAD ARCULATA 


A XIII. század azért lehetett az egyetemek százada, mert 
ez volt a céhek, a testületek évszázada is. Minden egyes 
városban, ahol nagy számban űznek valamely mestersé- 
get, aszakma mesterei életre hívnak egy olyan , monopo- 
lista" szervezetet, amely megpróbálja kizárni a további 
konkurenciát a mesterség gyakorlásából. Ez a városi fel- 
lendülés intézményes szakasza: a szerzett politikai sza- 
badságjogok a városi önkormányzatban testesülnek meg, 
a gazdasági életben meghódított pozíciók pedig a céhek- 
ben. Ám ez a szabadság kétértelmű - függetlenség avagy 
kiváltság? Az egyetemi testületek sem lesznek mentesek 
ettől a kétértelműségtől. A korporatív szerveződés tüstént 
meg is dermeszti mindazt, amit sikerrel konszolidált. 
Megjelenése hosszú fejlődés eredménye és biztosítéka, de 
kifulladásról árulkodik, a hanyatlás közeledtét jelzi. Így 
áll a helyzet az egyetemekkel, ők is beilleszkednek az 
évszázad fő fejlődési tendenciáiba. Most tetőzik a demog- 
ráfiai fellendülés, de már érzékelhetően lelassul, s a ke- 
resztény világ népeinek lélekszáma hamarosan stagnálni 
kezd. Mindinkább megtörik, majd teljesen elül a szűz 
földek feltörésének az a hatalmas hulláma, amely lehető- 
vé tette a jelentős népességtöbblet élelmezését. A konst- 
ruktív lendület e megszaporodott keresztény népességet 

új szellemben épült templomok sorával ajándékozza meg, 
de a század végén véget ér a nagy gótikus székesegyházak 
kora. Ugyanezt a körpályát járja be az egyetemi , konjunk- 
túra" is: soha többé nem lát ennyi mestert és diákot a falai 
között Bologna, Párizs vagy Oxford, és az egyetemeken 
kidolgozott módszer —a skolasztika- soha nem szárnyalja 
majd túl azokat a ragyogó summákat, melyek ekkor szü- 
letnek Albertus Magnus, Alexander Halensis, Roger Ba- 
con, Szent Bonaventura és Aguinói Szent Tamás tollából. 

Az értelmiségi, miután kiharcolta a polgárjogot magá- 
nak, most képtelen dönteni a felkínálkozó választási le- 
hetőségek között, képtelen megkeresni a jövő megoldását. 
Már nem a dinamikus fejlődést, hanem a mind előreha- 
ladottabb felnőttkort jelzik azok a válságok, amelyek so- 
rán nem tud a megfiatalodás mellett szavazni, hanem be- 
illeszkedik a fennálló társadalmi struktúrákba, hogy ott 
hajója fokozatosan megfenekeljék. 

Az egyetemi testületek kialakulásának kezdeteit sok- 
szor legalább olyan sűrű homály fedi, mint a céhek ere- 
detét. Lassan szerveződnek; a szívós előretörés folyamatát 
nemegyszer véletlenek szerencsés összejátszása segíti. 
A státútumok legtöbbször csak a már kivívott eredménye- 
ket szentesítik. Abban sem lehetünk biztosak, hogy azok 
voltak-e a legelsők, amelyek ránk maradtak. Mindez nem 
is meglepő. Az egyetemek a városokban tagjaik létszámá- 
val és képzettségével olyan erőt képviselnek, amely joggal 
nyugtalanítja a többi hatalmasságot. Az egyetem csak az 
egyházi és a világi hatalom ellen felváltva folytatott ke- 
mény harcban tudja megszerezni fejlődése zálogát, az au- 
tonómiát. 

AZ EGYHÁZI HATALOM ELLEN 


A harc előbb az egyházi hatalmasságok ellen irányul. A 
magiszterek és a diákok klerikusok. A helyi püspök pedig 
igényt tart alattvalóira, mert az oktatás egyházi feladat. 
Az iskolák főnöke, a püspök már hosszú ideje saját telj- 
hatalmú képviselője, az egyházi tanfelügyelő (scolasti- 
cus) kezébe adja az oktatás ügyeit, aki ez idő tájt kezdi 
felvenni a kancellár nevet. És ez a kancellár makacsul 
ragaszkodik monopóliumához. Ahol pedig ez a monopó- 
lium azért sem teljes, mert az apátságok szilárd iskolai 
pozíciókat építettek ki, ott emezek a fiatal egyetemi tes- 
tület legádázabb ellenségei. A kultúra végül is a hit dolga; 
a püspök követeli, hogy kezében maradjon az ellenőrzés. 

Párizsban — 1213-tól kezdve - a kancellár gyakorlatilag 
elveszti a jogot a licentia, vagyis a tanítási felhatalmazás 
megadására. Ez a kiváltság az egyetemi magiszterek ke- 
zébe kerül. 1219-ben, amikor befogadják a kolduló rendek 
tagjait az egyetemre, a kancellár megpróbál fellépni ez 
ellen a változtatás ellen. Sikertelenül: az összeütközés 
folyamán utolsó kiváltságait is elveszti. 1301-ben még 
attól a névleges tisztségtől is megfosztják, hogy ő az isko- 
lák hivatalos főnöke. Az 1229-1231-es nagy sztrájk ered- 
ményeképp pedig végleg kivonják az egyetemet a püspöki 
joghatóság alól. 

Oxfordban az egyetem gyűléseinek hivatalos elnöke 
hosszú ideig az onnan százhúsz mérföldre székelő lincol- 
ni püspököt képviselő kancellár. Az oseneyi kolostor 
apátja és a Szt. Frideswide priorja viszont egyre inkább 
csak tiszteletbeli pozíciókkal rendelkezik. De az egyetem 
hamarosan a kancellári tisztet is fennhatósága alá vonja, 
és a püspök hajdani megbízottja immár az ő választott 
tisztviselője lesz. 

Bolognában összetettebb a helyzet. A jog oktatását az 
egyház hosszú ideig érdeklődési szféráján kívül eső, vi- 

lági tevékenységnek tekintette. Csak 1219-ben nevezik ki 
a bolognai főesperest az egyetem élére, ahol feltehetőleg 
kancellár jellegű funkciót tölt be, minthogy több ízben 
ezzel a névvel is jelölik. De hatalma a valóságban nem 
terjed ki az egyetem belső ügyeire, hanem kimerül az elő- 
léptetési szertartások formális elnökségében és az egye- 
tem tagjait ért sérelmek orvoslásában. 


A VILÁGI HATALMAK ELLEN 


Harc - továbbá - a világi hatalmak, mindenekelőtt a ki- 
rályi hatalom ellen. Mert az uralkodók természetszerűleg 
kézbe akarták kaparintani ezt a testületet, hiszen király- 
ságuknak gazdagságot és hírnevet szerezhetett, és egyben 
hivatalnokaik, tisztviselőik fő utánpótlási bázisát jelent- 
hette. A királyságuk városaiban élő egyetemistákra és 
mestereikre is ki akarták terjeszteni azt a hatalmat, amely 
a királyi központosítás XIII. századi előrehaladása folya- 
mán mind súlyosabban nehezedett az alattvalókra. 

Párizsban az egyetem a diákokat és a királyi rendőrséget 
szembeállító, 1229-es véres események nyomán szerzi 
meg véglegesen az autonómiát. Egy verekedés közben a 
királyi rendőrök megölnek több egyetemistát. Az egyete- 
mi testület legnagyobb része sztrájkba kezd. Orléans-ba 
teszi át székhelyét. Két éven át szinte egyetlen előadás 
sem hangzik el Párizsban. Csak 1231-ben indul be újra az 
egyetemi élet, amikor Szent Lajos és Kasztíliai Blanka 
ünnepélyesen elismerik az egyetem függetlenségét, meg- 
újítják és kiszélesítik a Fülöp Ágost által 1200-ban adott 
privilégiumokat. 

Oxfordban a kiközösített Földnélküli János hatalmának 
letűnése idején, 1214-ben szerzi meg az egyetem első ki- 
váltságait. Az egyetem és a király közti összeütközések 
sorozata (1232, 1238 és 1240) III. Henrik kapitulációjával 

végződik, akire ráijeszt az a támogatás, amit az egyetem 
egy része Simon de Montfortnak nyújtott. 

Harcot kell folytatni a városi önkormányzat hatalma 
ellen is. A városi polgárokat bosszantja, hogy az egyetemi 
népesség kívül marad joghatóságukon: szüntelenül há- 
borgatja őket az egyetemisták lármája, a sorozatos foszto- 
gatások és bűncselekmények; s a legnehezebben azt vise- 
lik el, hogy a mesterek és a diákok gazdasági hatalmukat 
is korlátozzák a lakbérek megadóztatásával, az élelmi- 
szerárak maximálásával és azzal, hogy tisztességet köve- 
telnek meg a kereskedelmi üzelmekben. 

Párizsban a rendőrség 1229-es brutális közbelépését a 
diákok és a polgárok csetepatéja előzte meg. 1214-ben 
Oxfordban az egyetem azután teszi meg az első lépéseket 
a függetlenség felé, hogy 1209-ben a polgárok. végsőkig 
elkeseredve egy asszony meggyilkolása miatt, önkénye- 
sen felakasztanak két egyetemistát. Végül Bolognában az 
egyetem és a polgárok közötti konfliktus még hevesebb, 
mert a Comune a város korlátlan ura egész 1278-ig, vajmi 
kevéssé zavartatva a távoli császári hatalomtól, mely haj- 
dan, 1158-ban (Barbarossa Frigyes idején) az első privi- 
légiumokat adta a mestereknek és diákoknak. A Comune 
állandó ott maradásra kényszeríti a professzorokat, szinte 
tisztviselőivé teszi őket, és beavatkozik az egyetemi foko- 
zatok odaítélésébe is. Az egyetem belső ügyeibe való be- 
avatkozását csak a főesperesi felügyelet bevezetése csök- 
kenti némileg. Az összetűzések és az azokat követő sztráj- 
kok sorozata, az egyetemisták Vicenzába, Arezzóba, Pa- 
dovába és Sienába menekülése vehette csak rá a Comune 
vezetőit a végleges kiegyezésre. 1321-ben lezajlik az utol- 
só összezördülés. Ezután az egyetem nem szenved többet 
a városi hatóságok beavatkozásától. 

Hogy lehetett, hogy az egyetemi testületek győztesen 
kerültek ki ezekből az összeütközésekből? Elsősorban 
összetartásuk és elhatározottságuk révén. Azzal, hogy 

nemcsak fenyegetőztek, de hatékonyan alkalmazták is a 
sztrájk és a secessio — a kivonulás - félelmetes fegyverét. 
A világi és egyházi hatalmak sokkal több előnyt találtak 
az egyetemek jelenlétében -— jelentős vásárlóközönséget 
ad, lehetővé teszi a tanácsosok és hivatalnokok kitűnő 
utánpótlását, öregbíti a város hírnevét, tekintélyét —, sem- 
hogy ellen tudtak volna állni ezeknek a védekezési fegy- 
vereknek. 


A PÁPAI TÁMOGATÁS ÉS HATALOMÁTVÉTEL 


Mindez mégsem lett volna ilyen eredményes, ha az egye- 
temek nem tettek volna szert egy nagy hatalmú védelme- 
zőre: a pápaságra. 

III. Celesztin pápa adományozza Párizsnak 1194-ben 
az első kiváltságjogokat, önkormányzatát pedig elsősor- 
ban III. Ince és IX. Gergely biztosítja. 1215-ben Robert de 
Courson bíboros, a pápai legátus adja az egyetemnek az 
első hivatalos statútumokat. 1231-ben IX. Gergely az, aki 
hanyagságáért megrovásban részesítette a párizsi püspö- 
köt, ő kényszeríti engedményekre a francia királyt és any- 
ját híres Parens scientiarum című bullájában, melyet ké- 
sőbb előszeretettel neveztek az egyetem Magna Chartájá- 
nak. 1229-ben így ír a párizsi püspöknek: Míg a teológia 
igaz tudósa köd közepén tündöklő hajnalcsillaghoz ha- 
sonlatos, mely hazáját a szentek ragyogásával világosítja 
meg, a viszálykodásokat pedig lecsendesíti, te nemcsak 
elhanyagoltad ezt a kötelességedet, de mint szavahihető 
emberektől hallom, a te üzelmeid miatt tért ki széles med- 
réből - Párizs városából - a bölcsésztudományok oktatá- 
sának hömpölygő folyója, mely a Szentlélek kegyelméból 
az egyetemes egyház paradicsomát hivatott öntözni és 
megtermékenyíteni. Ily módon, számos vidék felé szét- 
oszolva, szinte létezni is megszűnt, akár a medréből ki- 

lépett folyó, mely sok kis patakkú salnyulván, hamarosan 
kiszárad. 

Oxfordban is III. Ince legátusa, Miklós, tusculumi püs- 
pök segít az egyetemnek megszerezni függetlensége első 
tartozékait. III. Henrikkel szemben IV. Ince az egyetemet 
Szent Péter és a pápa oltalma alá helyezi, és megbízza 
London és Salisbury püspökeit, hogy védjék meg a királyi 
beavatkozásoktól. 

Bolognában III. Honorius pápa nevezi ki az egyetem 
élére a főesperest, hogy megvédelmezze a városi hatósá- 
gokkal szemben. Az egyetem tényleges emancipációja pe- 
dig akkor következik be, amikor a város 1278-ban elfo- 
gadja a pápát hűbérurának. 

Ez a pápai támogatás döntő fontosságú esemény. A 
Szentszék kétségkívül tudatában van az értelmiségi tevé- 
kenység értékének is, beavatkozásait azonban jól felis- 
mert érdeke diktálja. Kivonja az egyetemeket a világi tör- 
vények hatálya alól, de csak azért, hogy egyházi jogható- 
ság alá helyezze őket. Az értelmiség választásra kénysze- 
rül, s ha háta mögött akarja tudni ezt a jelentős támogatást, 
az egyház mellett kell döntenie szemben azzal az erős 
hajlandósággal, amely a világiság felé sodorja. A pápa 
felmenti ugyan az egyetem magisztereit és diákjait a helyi 
egyház ellenőrzése alól — egyébként nem teljesen, hiszen 
az értelmiség világában a század folyamán a püspöki el- 
ítélő végzések egész sorával találkozhatunk még -, de 
mindezt csak azért teszi, hogy közvetlenül a Szentszék 
alá rendelje, és annak politikájába vonja be őket, hogy 
saját ellenőrzését, saját céljait kényszerítse rájuk. 

Az értelmiségiek tehát, akár az új szerzetesrendek, a 
pápa közvetlen fennhatósága alatt találják magukat, aki 
azért kedvez nekik, hogy megfegyelmezze őket. Tudjuk 
jól, hogyan térítette el ez a pápai oltalmazás a kolduló 
rendeket eredeti életmódjuktól, kezdeti céljaiktól. Emlé- 
kezzünk csak Assisi Szent Ferenc komor hallgatására, 

majd fájdalmas visszavonulására akkor, amikor látja 
rendjének mind teljesebb átváltozását, melynek során az 
világi ügyletekbe, intrikákba bonyolódik, részt vesz az 
eretnekség erőszakos eltiprásában, a római politika esz- 
közévé válik. Ez történik az értelmiségiekkel is — függet- 
lenségüket, tanulmányaik és tanításuk szabadságát ilyen 
korlátok között sikerül csak elérniük. Anélkül, hogy a 
toulouse-i egyetem szélsőséges példáját idéznénk, ame- 
lyet pápai rendeletre az eretnekség elleni harc céljából 
alapítottak, megállapíthatjuk, hogy minden egyetem e 
fondorlatos csel áldozata lett. Nem vitás, hogy kivívták 
függetlenségüket a gyakran sokkal zsarnokibb helyi urak- 
tól, hogy beragyogták és kiszélesedett látókörükkel átha- 
tották az egész középkori világot, hogy olyan hatalom 
alattvalói, mely számos alkalommal igen széles látókörű- 
nek bizonyult. De drágán kellett megfizetniük ezekért a 
vívmányokért: a középkori értelmiségi többé-kevésbé pá- 
pai ügynök lett. 


BELSŐ ELLENTMONDÁSOK AZ EGYETEMI TESTÜLETBEN 


Most pedig vegyük szemügyre, mi oly rendkívüli ebben 
az egyetemi testületben, mi magyarázza alapvető ellent- 
mondásosságát a társadalmon belül, miért rázzák meg oly 
gyakran szerkezeti válságok? 

Az egyetem mindenekelőtt egyházi testület. Tagjai ugyan 
közel sincsenek mindannyian felszentelve, sőt egyre na- 
gyobb számban tanítanak az egyetemen világiak is, mégis, 
az egyetemisták és mestereik valamennyien klerikusok, 
az egyház — vagy egyenesen Róma - joghatósága alá tar- 
toznak. Igen, ők, akik egy világiság felé törő mozgalomban 
születtek, mégis az egyház fiai lettek, még ha testületük 
keresi is a kiutat ebből a helyzetből. 

Noha az egyetem céhjellegű szervezel, melynek eredeti 
célja a helyi monopólium, noha helyi és nemzeti erőfor- 
rások adják fejlődése létalapját (a párizsi egyetem elvá- 
laszthatatlan az izmosodó Capeting hatalomtól; Oxford 
szorosan kötődik az angol monarchia megerősödéséhez; 
Bolognát pedig a virágzó olasz városállamok éltetik) — ez 
a testület mégis egyedülálló módon nemzetközi : erről val- 
lanak számtalan országból összegyűlt tagjai (magiszterek 
és diákok), erről tanúskodik tananyaga és tevékenysége — 
a tudomány nem ismer határokat —, s ez mutatkozik meg 
látókörében is, hiszen a licentia ubigue docendi a bárhol 
tanítás jogát adja minden nagy egyetem végzett hallgató- 
jának. A céhekkel ellentétben tehát az egyetem monopó- 
liuma mégsem pusztán a helyi piacra terjed ki. Hatáskö- 
rébe tartozik a kereszténység egész területe. 

És ezzel már messze túl is lépte azokat a városi kerete- 
ket, melyben napvilágra jött. S mi több: szembe kénysze- 
rül szállni -— néha igen erőszakosan — a városlakókkal 
mind gazdasági, mind jogi, mind politikai kérdésekben. 

Az egyetem arra kárhoztatott, hogy valamennyi társa- 
dalmi osztály vagy csoport érdekét keresztezze. Mindenki 
árulások, összeesküvések sorozatát gyanítja benne. Trójai 
lovat, mely veszélybe sodorhatja az egyházat, az államot, 
a várost egyaránt. Mert az egyetemet sehová nem lehet 
besorolni. 

Párizs városa, írja a század végén a Domonkos-rendi 
Thomas of Ireland, három részre oszlik, akár Athén: az 
egyik a kereskedők, kézművesek és a nép városrésze, ame- 
lyet nagy városnak hívunk; a második a Cité, a nemesek 
palotáival, a királyi udvarral és a székesegyházzal; a har- 
madik pedig az egyetemisták és kollégiumok városrésze, 
amelynek Universitas a neve. 

A párizsi egyetemi testület felépítése tipikusnak mond- 
ható. A XIII. században világosan kialakítja mind admi- 
nisztratív, mind szakmai szervezetét. Az egyetem négy 
karból áll — az artes vagyis a , szabad művészetek" kara, 
a decreltum vagyis a kánonjog kara (III. Honorius pápa 
1219-ben itt betiltotta a római jog oktatását), továbbá az 
orvosi és a teológiai fakultás — és ekarok mindmegannyi 
külön testület az egyetemen belül. Az úgynevezett , felső" 
(superior) karok -— kánonjog, orvostudomány és teológia 
— élén javadalmas magiszterek, régensek állnak, akiknek 
legfelső vezetője a dékán. Az artes fakultása, mely messze 
a legnépesebb, az úgynevezett , akadémiai nemzetek" (na- 
tiones) rendszerén alapul. Olyan felosztásban csoporto- 
sítja a mestereket és a diákokat, amely nagy vonalakban 
megfelel származásuknak. Párizsban négy akadémiai nem- 
zet van: francia, pikárdiai, normandiai és angol. Minden 
nemzet élén egy, a régensek által választott prokurátor 
áll, s ezek segítségére vannak a rektornak, aki az artes 
karának a vezetője. 

A négy kar számára az egyetemnek közös szervezetei 
is vannak. Ezek azonban meglehetősen lazák maradnak, 
minthogy a négy karnak elég kevés együttes megvitatni- 
valója akad. Nincs is olyan földterület vagy épület, ame- 
lyet közösen használna az egész egyetemi testület, kivéve 
a Pré-aux-clercs nevezetű játékmezőt, amely már a város- 
falakon kívül helyezkedik el. A fakultásokat és az akadé- 
miai nemzeteket összehívó nagygyűléseket kolostorok- 
ban vagy templomokban tartják, ahol egyébként szinte 
házigazdának tekintik az egyetemet: a Saint-Julien-le- 
Pauvre-ban, a domonkosoknál és a ferenceseknél, a ber- 
nardinus és a ciszterci szerzetesek káptalantermében 
vagy — még gyakrabban - a trinitáriusok refektóriumában. 


Vz egyetlen lestület Szervezete : 1 0 Í 


Ez utóbbiban ül össze az egyelem közgvűlése, melyen 
részt vesz minden régens és nem régens mester. 

A század folyamán fokozatosan kiemelkedik egy veze- 
tő, akinek hatásköre kiterjed az egész egyetemre — az artes 
karának rektora. A későbbiekben szól ejtünk még arról a 
folyamatról, mely ezt a kart az egész egyetem vezetőjévé 
tette. Fontosságát bizonyos mértékig tagjai számának kö- 
szönhette, s talán még inkább gazdasági szerepének. A 
rektor kezdetben az anyagi ügyek főintézőjeként elnökölt 
ezeken a gyűléseken, a század végére viszont már az egész 
egyetemi testület elismert feje. Abban az időben tett szert 
erre a tisztségre, amikor a , séculiers" és a , réguliers"? (vi- 
lági és a kolduló rendi magiszterek) híres viszálya folyt, 
melyről még részletesebben is szólni fogunk. Hatalmát 
azonban igen rövid időre korlátozzák a statútumok: no- 
ha újraválasztható, csak egy negyedéven át tölti be funk- 
cióját. 

Ezt a szervezetet találjuk kisebb-nagyobb eltérésekkel 
a többi egyetemnél is. Oxfordban, mint már láthattuk, az 
egyetem vezetője nem a rektor, hanem a kollégái által 
választott kancellár. A külföldi hallgatók csekély száma 
miatt az akadémiai nemzetek rendszere itt hamarosan — 
1274-ben - eltűnik. Ettől kezdve a skótokat is magukba 
foglaló északiak (Boreales) és a walesieket, íreket egyesítő 
déliek (Australes) nem alkotnak külön testületet. 

Bologna sok sajátos vonást mutat. A legelső: az egyete- 
mi testület csak a diákokat foglalja magában, a Collegium 
Doctorumba tömörülő tanárok nem tagjai. Tulajdonkép- 
pen nem is egyetlen egyetemről kellene itt beszélnünk: 
minden kar különálló testület. Alapvetően meghatározó 
jelentőségű azonban a juristák két egyeteme, a római és a 
kánonjogi kar túlsúlya. Ez egyre fokozódik a század fo- 
lyamán, amikor a két szervezet gyakorlatilag egybeolvad. 
Az intézmény élén általában egyetlen rektor áll. Mint Pá- 
rizsban, itt is igen életerős és összetett az akadémiai nem- 

zetek rendszere. A Citramontani és az Ultramontani az a 
két föderáció, mely minden jelen lévő nemzetet egyesít. 
Váltakozó számú szekcióra oszlanak — az Ultramontani 
egy ízben tizenhatot számlált belőlük -, és ezek képviselői 
(consiliarii) komoly szerepet töltenek be a rektor tanácso- 
saiként. 

Az egyetemi testület hatalma három alapvető kiváltsá- 
gon nyugszik: jogi autonómia (az egyház keretén belül, 
néhol helyi korlátozásokkal és a pápához való fellebbezés 
lehetőségével), a sztrájk és a secessio joga, valamint az 
egyetemi fokozatok odaítélésének monopóliuma. 


AZ OKTATÁSI REND 


Az egyetemi statútumok szabályozzák az oktatási rendet 
is. Meghatározzák a stúdiumok időtartamát, a tananyagot 
és vizsgakövetelményeket. 

A diákok életkorára és a tanulmányok hosszára vonat- 
kozó utalások sajnos pontatlanok és gyakran ellentmon- 
danak egymásnak. Hely és idő szerint mást-mást szabnak 
meg, miközben számos elejtett célzás azt sejteti, hogy a 
gyakorlat nemegyszer messzire távolodott az előírásoktól. 

Vajon milyen életkorban és milyen előzmények után 
kezdte el! valaki az egyetemet? Feltehetőleg igen fiatalon, 
de éppen itt a probléma: beletartoztak-e a grammatikai 
iskolák az egyetembe vagy nem: az írás megtanítása pél- 
dául az egyetem előtt történt-e, vagy, mint Hajnal István 
állítja, annak volt egyik alapvető funkciója? Tény, hogy a 
középkor nem választotta szét világosan az oktatás foko- 
zatait: a középkori egyetemek ugyanis nem kizárólag fel- 
sőfokú oktatási intézmények. Az egyetemen, de legalább- 
is egyetemi ellenőrzés alatt történt a mai alsó- és közép- 
fokú oktatás jelentős része is. A collegiumok rendszere — 
melyről majd később beszélünk -— tovább fokozza ezt az 

összevisszaságot azzal, hogy tagjainak már nyolcéves kor- 
tól engedélyezi a tanítást. 

Annyit tudunk, hogy az egyetemek alapoktatása — az 
artes — hat évig tartott, mégpedig általában tizennégytől 
húszéves korig; legalábbis ezt írják elő Párizsban Robert 
de Courson statútumai. Két fokozat tartozott ide: a bac- 
calaureatus körülbelül a második év végén, a doctoratus 
pedig az egész oktatási szakasz befejeztével. Minden bi- 
zonnyal ezután kerülhetett sor az orvosi vagy jogi tanul- 
mányok elvégzésére, a huszadik és huszonötödik életév 
között. A párizsi orvostudományi kar első statútumai hat- 
éves stúdiumot írnak elő az orvosi licentia vagy doktorá- 
tus megszerzéséhez, miután már valaki az artes mestere 
lett. Végül pedig a teológia különösen hosszú lélegzetű 
tanulmányokat jelentett. Robert de Courson statútumai 
nyolc évben jelölik meg időtartamát, és harmincöt évben 
az alsó korhatárt a teológiai doktorátus megszerzéséhez. 
Valójában a teológusok , inasévei" még ennél is hosszab- 
bak voltak, elérhették a tizenöt-tizenhat évet: az első hat 
évben egyszerű hallgatók voltak, majd ezután következ- 
tek a gyakorlóévek feladatai — négy évet kellett tölteniük 
a Biblia magyarázatával, Petrus Lombardus szentenciái 
pedig legalább kettőt emésztettek fel. 


A TANANYAG 


Mivel az oktatás lényegében a különféle szövegek (textu- 
sok) magyarázatából állt, a statútumok felsorolják az egye- 
temi gyakorlatok anyagát szolgáltató műveket. A szerzők 
neve itt is változhat hely és idő szerint. Az artes karán, 
legalábbis Párizsban, a logika és a dialektika a legfonto- 
sabb, s így kommentálják Arisztotelész majdnem egész 
munkásságát. Bolognában viszont ebből csak szemelvé- 
nyeket mutatnak be, inkább a retorikára fektetnek súlyt — 

Cicero De inventione és Retorika Herennius számára CÍí- 
mű műveit forgatva —, valamint a matematikára és az aszt- 
ronómiára, amit Eukleidész és Ptolemaiosz tanításai alap- 
ján tárgyaltak. A kánonjogot tanulók számára Gratianus 
Decretuma volt az alapvető kézikönyv. A bolognaiak eh- 
hez később hozzácsatolták IX. Gergely dekretálisgyűjte- 
ményét (Extravagantes, Clementinae). A római jog oktatói 
elsősorban a három részre osztott pandektákat kommen- 
tálták (Digestum Vetus, Infortiatum, Digestum Novum), 
valamint a Codexet és a Volumen vagy Volumen Parvum 
nevet viselő értekezésgyűjteményt, amelyben benne volt 
az Institutiones és az Authentica, vagyis Justinianus no- 
velláinak latin fordítása. Ezekhez Bolognában hozzákap- 
csolódott még a lombard törvények gyűjteménye, a Liber 
Feudorum. Az orvostudományi kar Constantinus Afri- 
canus XI. században összeállított Ars Medicinaejére tá- 
maszkodott, amely Hippokratész és Galénosz műveit is 
tartalmazta; ezekhez csatolják később a nagy arab össze- 
foglalásokat: Avicenna Kánon, Averroés Colliget vagy 
Correctorium s végül Rhazes Almansor című műveit. A 
teológusok számára a Biblia mellett két alapszöveg volt, 
Petrus Lombardus műve, a Szentenciák Könyve és Petrus 
Comestoré, a Historica Scholastica. 


A VIZSGÁK 


Statútumok szabályozták a vizsgákat és a címek elnyeré- 
sének feltételeit. Itt is minden egyetemnek megvoltak a 
saját szokásai, melyek az idő múltával részben módosul- 
hattak. Íme, két tipikus iskolai pályafutás: egy bolognai 
jurista és egy párizsi artista. A bolognai doktor két foko- 
zatban szerezte meg címét; a tényleges vizsgán (examen 
vagy examen privatum])] és nyilvános vizsgán (conventus, 


A vizsgák ; 105 


conventus publicus, doctoratus), mely utóbbi inkább csak 
kinevezési szertartásnak tekinthető. 

A jelöltet nem sokkal az examen privatumn előtt a rek- 
torhoz kísérte akadémiai nemzetének vezetője, a consilia- 
rius. Ott megesküdött, hogy eleget tesz valamennyi felté- 
telnek, amit a statútum előír, és vizsgáztatóit semmikép- 
pen nem próbálja majd megvesztegetni. A vizsgát megelőző 
héten az egyik magiszter bemutatta a főesperesnek, mint- 
egy kezeskedve, hogy a jelölt képes a próba kiállására. 
Végül a vizsga reggelén, miután végighallgatta a Szentlé- 
lek-misét, a vizsgázó megjelent a doktorok kollégiuma 
előtt, és kapott egyiküktől két kommentálandó szöveg- 
részt. Ezután visszatért otthonába, hogy elkészítse azt a 
kommentárt, amit aznap este nyilvános helyen (leggyak- 
rabban a székesegyházban) kellett felolvasnia, a dokto- 
rokból álló vizsgabizottság és a beleszólási joggal nem 
rendelkező főesperes színe előtt. Előadása után válaszol- 
nia kellett a doktorok kérdéseire, majd azok visszavonul- 
tak szavazásra. A határozat többségi vélemény alapján 
született, s a főesperes hirdette ki. 

Ha sikerrel átment a vizsgán, a jelölt elnyerte a licentiát, 
de csak egy újabb, nyilvános vizsga (examen publicum) 
után kapta meg a doktori címet, és csak ezután kezdhetett 
magiszterként tanítani. A végzett hallgatót nagy pompa 
kíséretében a székesegyházhoz vezették, hogy ott beszé- 
det tartson, és felolvasson egy értekezést valamely jogsza- 
bályról, amit meg is kellett védenie diáktársai ellenveté- 
seivel szemben. Itt töltötte be először a magiszter szerepét 
egy egyetemi vita levezetésével. Ezután a főesperes ün- 
nepélyesen átnyújtotta neki a tanítási engedélyt és mes- 
tersége jelvényeit: a katedrát, a nyitott könyvet, az arany- 
gyűrűt és a tanári sipkát. 

Az ifjú párizsi bölcsész, az artes karának hallgatója, 
mindezek előtt még egy előzetes fokozat letételére kény- 
szerült. Bár e kérdésben nem maradtak fenn biztos adatok, 

minden bizonnyal ez után az első vizsga (determinatio) 
után nyerte el az egyetemista a baccalaureatus címet. A 
determinatio pedig két előzetes próbatétel után következ- 
hetett. Legelőször is vitára kellett kiállni a magiszterrel a 
responsiones időszakában, mely december első felében, 
a nagyböjt hetének vizsgáit megelőzően zajlott le. Ha a 
jelölt ezen az erőpróbán sikerrel túljutott, akkor megpró- 
bálkozhatott az examen determinantium vagy baccalau- 
riandorum letételével, ahol bizonyítania kellett, hogy ele- 
get tett a statútumok előírásainak, és a magiszterek vizs- 
gabizottságának kérdéseire válaszolva tanújelét kellett 
adnia annak, hogy kifogástalanul ismeri a tananyagban 
szereplő auktorokat. Most következhetett csak a deter- 
minatio: a nagyböjtidején megtartott előadás-sorozat, mely- 
ben bemutatta alkalmasságát az egyetemi életpályára. 

A második fokozat a tulajdonképpeni záróvizsga, ahol 
elnyeri a licentiát és a doktorátust. Ez is több lépcsőfokból 
áll, amelyek közül a legfontosabb egy kommentársorozat- 
ból, valamint a kancellár (vagy helyettese) elnöklete alatt 
álló vizsgabizottság kérdéseire adott válaszokból áll. Ha 
elfogadják a jelöltet, néhány nappal később ünnepélyes 
keretek között meg is kapja a licentiát a kancellár kezéből. 
A szertartás folyamán kell még ugyan egy előadást (col- 
latio) tartania, de ez nem több puszta formalitásnál. Kö- 
rülbelül hat-hónappal ezután kapja meg a doktori címet, 
a bolognai conventus szerepét betöltő inceptio folyamán. 
Ennek az előestéjén folyik le az ünnepélyes hangvételű 
beszélgetés, amit a jelölt vecsernyéjének neveznek. Az 
inceptio napján pedig az ifjú mester az egész kar színe 
előtt megtartja székfoglaló előadását, s végül megkapja 
mestersége jelvényeit. 

Az egyetemi statútumokban az ismertetett előírások 
mellett egy sor olyan rendelkezést is találhatunk, amely 
— akár a céheknél - a testület társasági és vallásos életét 
volt hivatott szabályozni. 

A statútumok előírták és szabályozták a közös ünnepsé- 
gek és szórakozások rendjét. Minden egyes vizsgát aján- 
dékosztás, mulatság és bankett követett — természetesen 
az újdonsült doktor költségére —, s ez egyszerre pecsételte 
meg az újonnan jött befogadását és a testület lelki közös- 
ségét. Akár az első céhek hatalmas ivászatai (potaciones), 
ezek a rendezvények voltak azok a rítusok, amelyek fel- 
ébresztették a testület tagjaiban az elkötelezett szolidari- 
tás tudatát. Itt nyilvánult meg az értelmiségi közösség, e 
játékokban, amelyeket tovább színesítettek a gazdag helyi 
szokások: az utcabálok Itáliában és a bikaviadalok Spa- 
nyolországban. 

Idetartoznak a statútumokon kívüli, nem hivatalos fel- 
avatási szertartások is, amelyeket az új diákok, a gólyák 
(béjaune) számára rendeztek. Egy XV. század végi doku- 
mentum, a Manuale Scolarium tudósít róluk, és még eb- 
ből a késői híradásból is jól kiolvashatjuk a dijiákszokások 
ősi, távoli eredetét. A gólyaavatás egyfajta , megtisztító" 
szertartás, melynek az a célja, hogy lefaragja a kamaszról 
a falusiasság és a vadság primitív vonásait. Gúnyt űznek 
vadállati szagából, zavaros tekintetéből, hosszú füleiből 
s agyarhoz hasonlatos fogaiból. Megszabadítják feltétele- 
zett szarvaitól és egyéb kinövéseitől. Megmosdatják, és 
lereszelnek fogai hegyéből. Végezetül pedig egy gyónási 
bohózat folyamán hajmeresztő bűntettek beismerésére 
kényszerítik. Így szakít a leendő értelmiségi megelőző 
életformájával, amely igencsak emlékeztet a kortárs sza- 
tirikus irodalomnak a faragatlan parasztról festett gúny- 
képére. Vadságból kulturált emberi életbe, falusi sárból 
városi környezetbe akarnak vezetni ezek a szertartások. 
Elkorcsosultan, elhomályosult eredeti tartalommal, de hí- 
ven vallanak az ősi kezdetleges alapok emlékéről: ebből 
a vidéki világból, ebből az agrártársadalomból szakadt ki 

hajdan az értelmiségi, a föld vad birodalmából. Az antro- 
pológusnak sok hozzátennivalója lehetne a klerikusok 
mélylélektanának elemzéséhez. 


VALLÁSOS ÉLET AZ EGYETEMEN 


Végül meghatározzák a statútumok azokat a kegyes és 
jótékony cselekedeteket is, melyeket az egyetemi testület 
tagjai végrehajtani kötelesek. Egyrészt előírják a részvételt 
meghatározott számú istentiszteleten és körmeneten, 
másrészt szólnak egyéb, külön kultuszokról, ájtatosságok- 
ról is. 

Mindenekelőtt a patrónus szentek tiszteletéről: Szent 
Miklósról, a diákok oltalmazójáról, Szent Kozmáról és 
Szent Damjánról, az orvosok patrónusáról és a többiekről. 
Az egyetemen készült képi ábrázolásokban szinte példát- 
lan állhatatossággal érvényesül a céhek világából eredő 
szokás: meghitt együttesbe ötvözik a szent világot a mes- 
terségek profán világával. Kedvvel szólítják Jézust a dok- 
torok körébe, szívesen látják el a szenteket a mesterek 
jelvényeivel, gyakran öltöztetik őket tanári ruhába. 

Az egyetemi kultuszok kapcsolódnak a bensőséges val- 
lásosság átfogóbb áramlataihoz. Egy XIV. századi párizsi 
kollégium, az Ave Maria statútumaiban jól megfigyelhet- 
jük, milyen jelentős részt vállaltak a magiszterek és a diá- 
kok a fellendülő eucharisztikus ájtatosságban, a Corpus 
Christi-körmenetekben. 

Az értelmiségiek hitéletében azonban ez a bensőséges 
vallásosság már a XIII. századtól kezdve a városi világ 
által meghatározott szakmai keretek közé illeszkedik. 
A vallásosság egyik legkiváltságosabb területe a szakmai 
erkölcs lesz. A gyóntató-kézikönyvek, amelyek aprólékos 
gonddal alkalmazkodtak a különböző társadalmi csopor- 
tok sajátos tevékenységeihez, a gyónást és a vezeklést fog- 

lalkozási kategóriák szerint szabályozzák. Más és más osz- 
tályozás, meghatározás vonatkozik a parasztok, a keres- 
kedők, a kézművesek, a bírák stb. által elkövetett bűntet- 
tekre. Külön figyelmet szentelnek a kézikönyvek az értel- 
miségiek, az egyetemi emberek bűneinek is. 

De a klerikusok vallásossága nem elégszik meg a kü- 
lönféle ájtatossági hullámok, irányzatok követésével. Né- 
ha irányítani, befolyásolni is próbálja őket, vagy kiválasz- 
tani egy olyan területet, amelyet sajátjának tekinthet. Ta- 
nulságos például a Mária-kultusz alakulása, mely ez idő 
tájt épp az értelmiségiek köreiben lendül fel leginkább. 
Az egyetemeken már a XIII. század elején kézről kézre 
járnak a Szűz Máriához fohászkodó költemények és imák; 
ezek egy részét fogja csokorba a Stella Maris (Tengeri csil- 
lag), Jean de Garlande párizsi magiszter híres gyűjtemé- 
nye. Semmi meglepő sincs ebben az ájtatosságban: a nő 
jelenlétét hozza el az egyetemi környezetbe, mely a go- 
liard-ok hagyatéka ellenére is kizárólag férfiak, elsősorban 
agglegények világa. Az értelmiségi Mária-kultusz azon- 
ban sajátos jellegzetességeket mutat. Mindvégig teológia 
itatja át, a Szeplőtelen Fogantatás körüli szenvedélyes 
viták. Duns Scotus a tétel legtüzesebb védelmezője, és 
maga Aguinói Szent Tamás száll vele szembe dogmatikus 
jellegű ellenvetésekkel — nem kisebb elődre támaszkodva 
egyébként, mint Szent Bernátra, a Szűzanya legnagyobb 
XII. századi tisztelőjére. A vita határozottan olyan benyo- 
mást kelt, mintha az lett volna az értelmiségiek fő gondja, 
hogy megőrizzék a Mária-kultusz intellektuális mellék- 
zöngéit. Mintha óvakodtak volna attól, hogy ájtatosságuk 
túlzottan érzelmi síkra csússzon, és súlyt fektettek volna 
arra, hogy fennmaradjon az egyensúly a szellem aspirá- 
ciói és a szív fellángolásai között. Kedves naivitással árul- 
kodik erről Jean de Garlande a Stella Maris előszavában: 
Összegyűjtöttem a Szent Szűz csodáit, kimásoltam őket 
azokból az elbeszélésekből, amelyeket a párizsi Sainte- 

Geneviéve könyvtárában találtam, majd versbe öntöttem 
óket párizsi tanítványaim épülésére, hogy mindig élő pél- 
daként álljon előttük... A könyv tulajdonképpeni tárgya 
a dicsőséges Szűzanya csodáinak leírása. En azonban 
olyan részleteket is beleszőttem, amelyek a fizika, az aszt- 
ronómia és a teológia szempontjából is érdekességgel bír- 
nak... Mert valójában a könyv végső célja a Krisztusban 
való szüntelen és állhatatos hit. Márpedig ennek eléré- 
séhez szükség van teológiára, sót fizikára és asztronó- 
miára IS. 

Láthatjuk: az egyetemi értelmiség azt kívánta, hogy a 
Tengeri csillag ragyogása a tudomány világosságától vál- 
jék még fényesebbé. 


MUNKAESZKÖZÖK 


Mesterember - az egyetemi testület tagja tehát teljes szer- 
számkészlettel rendelkezik a XIII. században. Író, olvasó, 
professzor - azokkal a szerszámokkal veszi hát körül ma- 
gát, amiket munkája megkövetel. Jean de Garlande szótá- 
rában a következőket olvashatjuk: Íme, azon szerszámok 
listája, amelyekre szüksége van a klerikusnak: könyvek, 
pulpitus, éjszakai lámpa, teli tintatartó és toll, ólompálca 
és vonalzó, asztal, fenyítópálca, katedra, fekete tábla, 
habkő, kaparókés, kréta. A pulpitus neve franciául lutrin 
(latrum); említést érdemel továbbá, hogy a pulpitus olyan 
rovátkás fokbeosztással van ellátva, mely lehetővé teszi, 
hogy arra a magasságra emeljük, ahol olvasunk, mert a 
pulpitus az, amelyre a könyveket szoktuk helyezni. Ka- 
parókésnek pediglen azt a fémszerszámot nevezzük, amely- 
lyel a pergament készítik a pergamengyárosok. 
Feltaláltak még számos más munkaeszközt is ezeken 
kívül, és ha nem használja is őket minden klerikus, annál 
sűrűbben forgatják kisegítőik, például a könyvmásolók: 

ilyen a pergamen lapszél és a jelzőszalag, mely azt a részt 
segít megtalálni, ahol éppen tartottak a másolásban. 

Szakember - az értelmiségi tehát tekintélyes szerszám- 
készlettel szereli fel magát, s ez messzire távolítja a kora 
középkori klerikustól, aki az alapvetően szóbeli oktatás 
mellett csekélyke felszerelést igényelt csak a ritka és el- 
sősorban esztétikai funkciót betöltő kéziratok készíté- 
séhez. 

Bár továbbra is fontos szerepet töltenek be a szóbeli 
gyakorlatok az egyetemi életben, az oktatás alapja a 
könyv. Elég egy pillantás az értelmiségi szerszámkészle- 
tére, és könnyen megérthetjük, hogy - többek között — mi 
okozta Assisi Szent Ferenc, az egyszerűség nagy apostola 
ellenszenvét e tevékenységgel szemben, ahol az anyagi 
felszerelés ilyen nélkülözhetetlenné, mindent elárasztó- 
vá vált. 


A KÖNYV MINT SZERSZÁM ; 
Az egyetemi könyvek nagymértékben különböznek a kora 
középkor könyveitől. Nem csoda: gyökeresen új techni- 
kai, társadalmi és gazdasági környezetbe illeszkednek, 
egy másfajta civilizáció kifejezői. Még az írás is megvál- 
tozik, hogy alkalmazkodjék az új feltételekhez, mint azt 
Henri Pirenne oly jól megfigyelte: A zsinórírás olyan Ci- 
vilizációnak felel meg, ahol az írás éppoly nélkülözhetet- 
len a közösség életében, mint az egyes emberekében; a 
Karoling minuszkula viszont egy olyan írástudó osztály 
kalligráfiája, amely teljesen kisajátítja, s így örökíti to- 
vább az oktatást. Döntő jelentőségű, hogy a zsinórírás épp 
a XIII. század első felében tűnik fel újra mellette, akkor, 
amikor a társadalmi haladás, a gazdasági és világi kul- 
túra fejlődése ismét általánossá teszik az írás szükséges- 
ségét. 

Destrez szép munkái" teljes hatásukban ábrázolják azt 
a forradalmat, amelyet a XIII. század hoz a könyvtechni- 
kában, az egyetemi műhely színterén. 

Nemcsak arra volt szükség, hogy a diákok és magiszte- 
rek elolvassák a tananyagban szereplő auktorok műveit, 
de meg kellett örökíteni a professzorok előadásait is. A 
diákok jegyzeteket (relationes) készítettek belőle, s ezek- 
ből elég sok fennmaradt számunkra. Sőt könyv alakban 
is kiadták az előadások szövegét, méghozzá igen gyors 
ütemben, hogy a vizsgák idejére már használni is tudják 
őket, márpedig e könyvekből jó néhány példányra volt 
szükség. A pecia e munkának az alapja. Olvassuk csak 
Destrez leírását: A közreadásra kerülő mű első hivatalos 
kópiáját négylapos füzetekre írják, melyeket kezdetben 
nem kötnek még egybe. E négyrét hajtott, báránybőrből 
készült füzetek mindegyike a , darab" (pecia) nevet viseli, 
ezek egyesítésével jön létre majd az exemplar. A könyv- 
másolók egyik darabot a másik után veszik igénybe, és 
hála ennek az újításnak, az időtartam, amely eddig egy 
másolónak egyetlen kópia létrehozására kellett, most 
negyven írnoknak elegendő, hogy egy körülbelül hatvan 
darabból álló műről! elkészítse saját átírását, mégpedig 
olyan szöveg alapján, amelyet az egyetem ellenőrzésével 
javítottak, s így többé-kevésbé hivatalos írott változatnak 
számított. 

Alig mérhetjük fel, mekkora jelentőséggel bírt az egye- 
temi előadások hivatalos szövegének kiadása. A padovai 
egyetem statútumai 1264-ben kijelentik: exemplarok nél- 
kül nem is létezhetne az egyetem. 

A könyvek rendszeres egyetemi használata következ- 
mények hosszú sorát vonja maga után. A pergamenkészí- 


. La pecia dans les manuscrits universitaires du XIII et du XIV" s,, 
1935. 

tés fejlődése hamarosan lehetővé teszi olyan lapok gyár- 
tását, amelyek a korábbiaknál jóval vékonyabbak, fino- 
mabbak és fehérebbek. Itáliában, a legfejlettebb technika 
hazájában a lapok egész vékonyak, fehérségük ragyogó. 

A könyv formátuma is megváltozik. Régebben a mi ívrét 
alakú könyveinkhez hasonlított. Ez olyan nagy méret, aini 
csak azoknak a kéziratoknak felelhetett meg, melyeket 
kolostorokban írtak, és mindvégig ott is tartottak. Most 
viszont már sűrűbben forgatják a könyveket, gyakran vi- 
szik egyik helyről a másikra. Ezért kisebbek, könnyebben 
kezelhetők lesznek. 

A régi írást felváltja a gyorsabb, , gótikus minuszkula". 
Ezek egyetemi központok szerint változnak: van párizsi, 
angol és bolognai írás. A változás részben egy technikai 
újításhoz is kapcsolható: madártollal, általában lúdtollal 
cserélik fel a nádvesszőt, mely könnyebbé és gyorsabbá 
teszi a munkát. 

Csökken a könyvek díszítése: már sgggzalbun gyártják 
az iniciálékat és a miniatúrákat. Bár a jogi kéziratok még 
sok helyütt igen díszesek maradnak — minthogy a jogászok 
egy gazdagabb osztályhoz tartoztak -, az általában sze- 
gény teológúsok és filozófusok könyveiben csak igen rit- 
kán lelhetünk miniatúrákat. A másoló gyakorta üresen 
hagyja a könyvben az iniciálék és a miniatúrák helyét, 
hogy a szerényebb vásárló is meg tudja venni a kéziratot, 
és hogy a gazdagabb kérésére mégis befesthesse az üresen 
hagyott részeket. 

E sok, nagy jelentőségű részlet mellett még említsük 
meg a rövidítések növekvő számát is — gyors termelésre 
van szükség -, a lapszámozás, a rubrikáció és a tartalom- 
jegyzék kifejlődését, a rövidítésjegyzékek gyakoribbá vá- 
lását és azt, hogy ahol lehetséges, törekednek az alfabe- 
tikus elrendezésre. Igénybe vesznek minden lehetséges 
eszközt, hogy elősegítsék a gyors használhatóságot. Az 
értelmiségi mesterség fejlődése elhozza a kézikönyvek. 

korát — a könnyen forgatható könyvekét, melyeket forgat- 
nak is. Kell-e ennél beszédesebb bizonyíték a leírt kultúra 
körforgásának meggyorsulásáról és kiterjedéséről? Az ér- 
telmiségiek győzelemre vitték az első forradalmat: a könyv 
luxuscikkből szerszám lett. Itt már ténylegesen valami új 
születik — s nem pusztán újjászületik —, ráléptünk a könyv- 
nyomtatás felé vezető útra. 

Mivel a könyv munkaeszköz, egykettőre ipari termék 
és kereskedelmi cikk lesz belőle. Az egyetemek árnyéká- 
ban egész könyvmásoló táborok alakulnak ki — gyakran 
szegény diákokból, akik így keresik kenyerüket —, és gyor- 
san szaporodnak a könyvárusok (Sstationarii ) is. Nélkülöz- 
hetetlenek a sokrétű egyetemi tevékenységek számára, 
ezért igényt tarthatnak arra, hogy ott teljes jogú munkás- 
ként kezeljék őket. Rájuk is vonatkoznak az egyetem ki- 
váltságai, ők is az egyetem joghatósága alá kerülnek. Je- 
lentősen felduzzasztják a testület taglétszámát, kisegítő 
,kézművesek" csapatával veszik körül. Lám, az értelmi- 
ségi ipar is megteremti saját kisegítő és feldolgozó ipar- 
ágait. E termelők és kereskedők egynémelyike hamarosan 
fontos személyiséggé válik. Azon kézművesek mellett, 
, akiknek tevékenysége kimerült egy-két használt könyv 
újraeladásában", jó néhányan , valóságos nemzetközi ki- 
adókká váltak". 


A MUNKAMÓDSZER: SKOLASZTIKA 


Munkaeszközei mellett az értelmiségi technikusnak van 
egy sajátos munkamódszere is: a skolasztika. Kitűnő tu- 
dósok, köztük is elsősorban Grabmann, már részletesen 
bemutatták kialakulását és történetét. Ragyogó ismerte- 
tést készített róla Chenu az Introduction ö I Étude de saint 
Thomas d" Aguin (Bevezetés Aguinói Szent Tamás tanul- 
mányozásába) című művében. Tegyünk most kísérletet a 

skolasztika igazi arculatának és jelentőségének bemuta- 
tására, szabadítsuk meg attól a megbélyegzéstől, amellyel 
a világiak sújtották, és hántsuk le róla a körülményesség- 
ből maga köré vont riasztó burkot. Chenu egyik mondata 
legyen vezérfonalunk: A gondolkodás olyan mesterség, 
melynek aprólékosan le vannak fektetve szabályai. 


SZÓKÉSZLET 


Lássuk legelőször is a nyelv szabályait. Hogy a középkori 
gondolkodást teljesen betöltötték a realisták és a nomi- 
nalisták híres vitái, ez csak arról tanúskodik, hogy akko- 
riban az értelmiségiek — okkal - elismerték a szavak ha- 
talmát, és arra is törekedtek, hogy képet kapjanak e hatalom 
mibenlétéről. Lényegesnek tartották, hogy tudják, milyen 
kapcsolatok állnak fenn szó, fogalom és létezés között. Egy 
világ választja elezta gondos kutatást attól a verbalizmustól, 
amivel a skolasztikát vádolni szokták, és — tegyük hozzá 
— amit néha fel is lelhetünk berkeiben — a XIII. században 
egyszer-kétszer, később pedig mind gyakrabban. A közép- 
kori gondolkodók és professzorok tudni akarták, miről 
beszélnek. A skolasztikát átitatja a gyammatika. A sko- 
lasztikusok Bernard de Chartres és Abélard örökösei. 


DIALEKTIKA 


Továbbá: a bizonyítás szabályai. A skolasztikaépületének 
második szintje a dialektika, azon gondolati eljárások 
együttese, melyek az ismeret tárgyát problémává alakítják 
át, felvetik azt, ami benne megvitatható, megvédelmezik 
az esetleges tánadásokkal szemben, végül pedig megke- 
resik a megoldást, és meggyőzik róla a hallgatót vagy az 
olvasót. Veszély itt is akad: az okoskodás üresjárata — s ez 

már nem is verbalizmus, hanem üres locsogás. A dialek- 
tikához nemcsak a szavak, de a hatékony gondolat tartal- 
mára is szükség van. Az egyetemi mesterek John of Salis- 
bury leszármazottai, akinek az volt a véleménye, hogy 
önmagában a logika vértelen és meddő; a gondolat egyet- 
len gyümölcse se terem meg rajta, ha nincs mi megtermé- 
kenyítse. 


AUKTOROK 


A skolasztika auktorok szövegeiből táplálkozik. Tekinté- 
lyekre alapozott módszer, de épp ezzel tudja befogadni a 
megelőző civilizációk kettős támogatását: a kereszténysé- 
gét és az arab kitérővel gyarapodott antik gondolkodásét. 
Egy kedvező történelmi pillanat, egy reneszánsz gyümöl- 
cse. Megemésztheti a nyugati civilizáció múltjának érté- 
keit. A Biblia, az egyházatyák, Platón, Arisztotelész, az 
arabok - valamennyien gazdagítják a tudást, alapot adnak 
a munkához. Igaz, itt az ismétlés, a szajkózás, a szolgai 
utánzás veszélye fenyeget. De a skolasztikusok is öröklik 
a XII. századi értelmiségiek meggyőződését, hogy a gon- 
dolkodás történetében a fejlődés szükségszerű és kikerül- 
hetetlen. Képesek arra, hogy az alapanyagokból saját al- 
kotást hozzanaklétre. Az alapkövekre új szinteket, eredeti 
épületeket emelnek. Bernard de Chartres családjából va- 
lók, s azért kapaszkodnak a , régiek" vállára, hogy mesz- 
szebbre láthassanak. Sohasem találjuk meg az igazságot, 
mondja Gilbert de Tournai , ha megelégszünk azzal, amire 
egyszer már rájöttek... Nem uraságaink, akik előttünk 
írtak, csak vezetőink. Mindenki előtt egyformán nyitva 
áll az igazság felé vezető út, és egész hosszában senki sem 
járta még be. Sodró erejű vallomás az értelmiségi opti- 
mizmusról, távol esik a mindent elmondtak már, túl ké- 
sőn jöttünk szomorú vélekedéseitől. 

RÁCIÓ: A TEOLÓGIA MINT TUDOMÁNY 


Mindebben pedig az a ráció, hogy a skolasztika azimitáció 
szabályait az értelem törvényeivel, az auktorokból merí- 
tett tekintélyelvű előírásokat a tudomány érveivel ötvözi 
egybe. Az évszázad egyik legnagyobb vívmánya, hogy a 
teológia az értelmet hívja segítségül, s így tudománnyá 
válik. A skolasztikusok tovább fejlesztik a Szentírásban 
rejlő felhívást, mely arra szólítja fel a hívőt, hogy értel- 
mesen tudjon számot adni hitéről: Mindig készek legyetek 
megfelelni mindenkinek, értelemmel számot adni arról, 
ami a hit és a reménység által vagyon bennetek... (1Pt 3, 
15). Szent Pál felhívását tartják szem előtt, akinek számára 
a hit a nem látott dolgokról való meggyőződés (argumen- 
tum non apparentium) (Zsid 11,1). A skolasztikusok Guil- 
laume d" Auvergne-től, e terület egyik nagy úttörőjétől 
kezdve Szent Tamásig, a teológiai tudomány legnagyobb 
mesteréig a teológiai ráció segítségével alkotnak, a hit 
által megvilágított értelemmel (ratio fide illustrata). Szent 
Anselmus mély értelmű gondolata, az értelmet kereső hit 
(fides guaerens intellectum) akkor nyer világos kifejezést, 
amikor Szent Tamás lefekteti az alapelvet: az isteni ke- 
gyelem nem törli el a természetet, hanem éppen kiteljesíti 
(gratia non tollit naturam sed perficit). 

Hol itt az állítólagos értelemellenesség? A skolasztika 
arra törekszik, hogy az értelem eljusson a megértéshez, 
hogy a felvillanások végre tartós világossággá álljanak 
ÖssZe. 

Ilyen alapokon épül fel a skolasztika rendszere az egye- 
temi munka folyamán, s itt alakulnak ki sajátos kifejtési 
módszerei. 

A szövegmagyarázat, a kommentár alapja: a lectio alapos 
elemzési folyamata, mely agrammatikai elemzéstől, vagy- 
is a betű szerinti jelentéstől (littera) indul el, majd a logi- 
kai értelmezéssel (sensus) folytatódik, hogy a tulajdon- 
képpeni bibliamagyarázathoz (sententia) elérkezve fel- 
fedje a tudományos és gondolati tartalmat. 

A szövegmagyarázat azonban hamarosan megszüli a 
szabad eszmecserét, a vitát is. A dialektika lehetőséget 
nyújt arra, hogy túllépjenek a szöveg puszta megértésén, 
és külön foglalkozzanak a közben felmerült problémával 
— a szolgai magyarázat félreáll az igazság kutatásának út- 
jából. A bibliamagyarázat helyét átgondolt problematika 
foglalja el. A megfelelő gondolati eljárások elvezetnek a 
lectio folyamatától a guaestio területére. És valójában ek- 
kor születik meg az igazi egyetemi értelmiség, abban a 
pillanatban, amikor meg meri kérdőjelezni az auktorok 
szövegét, amikor a szöveg nem több számára, mint segéd- 
eszköz, amikor kilép a passzivitásból, s alkotni kezd. Ez 
az egyetemi mester már nem exegéta, hanem gondolkodó. 
Önálló megoldásokkal kísérletezik, újat teremt. A guaes- 
tióra, a kérdésre adott válasz, a determinatio már az ő 
gondolkodásának szülötte. 

A guaestio pedig a XIII. században mindinkább meg- 
szabadul mindenfajta szöveg nyűgétől. Önmagában is lé- 
tezhet. A magiszterek és a diákok tevékeny közreműkö- 
désével vitává fejlődik, disputatio lesz belőle. Idézzük 
erről Mandonnet klasszikus leírását: 

Amikor egy magiszter disputát tartott, azon délelőtt az 
összes többi magiszter és baccalaureus előadása elma- 
radt a karon. Csak a disputát vezető magiszter tartott egy 


. Revue Thomiste, 1928. 267-269. p. 

rövid előadást, hogy valamennyi résztvevőnek elegendő 
időt adjon a megérkezésre — azután pedig kezdetét vette 
a disputa, amely betöltötte a délelőtt jelentős részét. A 
megjelenés kötelező volt a karvalamennyi baccalaureusa 
és az illető magiszter összes hallgatója számára. A többi 
magiszter és diák feltehetóleg szabad volt ez idő alatt, de 
aligha kétséges, hogy a vitavezető hírneve és a vita tárgya 
szerint kisebb-nagyobb létszámban ők is a hallgatók lét- 
számát szaporították. A párizsi papság, az átutazóban 
lévő plébánosok vagy más egyházi személyiségek nagy 
kedvvel látogatták ezeket a lelkesítő szócsatákat. A dis- 
puta volt a klerikusok lovagi tornája. 

A kérdést, a disputa tárgyát a leendő vitavezető ma- 
giszter márjó előre kijelölte. Akár a megbeszélt időpontot, 
ezt is kihirdették a kar többi iskolájában is... A disputa a 
magiszter elnöklése alatt folyt le, de magában a vitában 
mégsem ő töltötte be a vezető szerepet. Baccalaureusára 
várt ez a feladat, neki kellett megválaszolni a kérdéseket, 
s ő ezzel saját gyakorlatát, tanársegédi munkáját kezdte 
meg. A disputa résztvevői sorra elmondták különböző 
irányú ellenvetéseiket - legelőször a magiszterek, utána 
a baccalaureusok, majd, ha még maradt idő, a diákok is. 
A baccalaureus választ adott a felvetett ellenérvekre, és 
ha szükség volt rá, a magiszter is segítségére sietett. Dió- 
héjban összefoglalva ilyen lehetett egy átlagos disputa 
menete; mindez azonban csak az első felvonás, bár két- 
ségtelenül a legfontosabb és a legmozgalmasabb rész. 

Az ellenvetések, a problémák, amelyeket a vita folya- 
mán minden előre meghatározott rendszer nélkül vetet- 
tek fel és oldottak meg, végül meglehetősen zilált dogma- 
tikus anyagot alkottak, ámbár ez inkább egy építkezés 
félbehagyott munkálataira, mint valamely dúlt csatatérre 
emlékeztetett. Mindenesetre az első, kidolgozó ülés után 
egy másodikra is szükség volt, s ez a determinatio magist- 
ralis nevet viselte. 

Másnap vagy a vita utáni első számba vehető napon - 
vagyis ha nem volt vasárnap, ünnepnap vagy valami 
egyéb akadály - a mester újra kézbe vette az egy vagy több 
nappal korábban megvitatott anyagot. Amennyire csak 
lehetséges volt, logikus rendbe szedte és végleges formába 
öntötte a tézisével szemben felmerült ellenvetéseket. Né- 
hány megjegyzést fűzött hozzájuk, melyek már az általa 
javaslandó megoldás irányába mutattak. Ezután követ- 
kezett a determinatio leglényegesebb része: egy hosszabb- 
rövidebb doktrinális fejtegetés a vitatott problémáról. Vé- 
gezetül pedig választ adott minden egyes ellenérvre, amit 
felhoztak tézise ellen. 

A mester vagy egy hallgató által vezetett determinatio- 
jegyzőkönyvek foglalják össze a disputák végeredménye- 
it, ezekból áll össze az az iratcsoport, amelyet , guaes- 
tiones disputatae" néven ismerünk. 

Az egyetemi viták folyamán kialakult egy igen külön- 
leges műfaj is: a guodlibet-disputa. Évenként két ízben a 
mesterek vállalkoztak olyan problémák megválaszolásá- 
ra, melyeket bárki felvethetett, bármilyen tárggyal kap- 
csolatban (de guodlibet ad voluntatem cujuslibet). Glo- 
rieux a következő szavakkal írta le ezt az eseményt: Az 
összejövetel általában a tercia vagy a sexta idejében kez- 
dődik, mindenesetre korán reggel, mivel hosszú ideig is 
eltarthat. Ami legtalálóbban jellemzi, az szeszélyes, rög- 
tönzött lefolyása, a bizonytalanság légköre, mely állan- 
dóan körülveszi. Disputa, eszmecsere ez is, mint annyi 
más, de különleges jelleget ad neki, hogy itt a kezdemé- 
nyezés nem a mester, hanem a hallgatóság kezében van. 
Az átlagos disputák esetében a magiszter előre kihirdeti 
a megvitatásra kerülő témákat, hosszan gondolkodhat 
rajtuk, és előre kidolgozza válaszait. A guodlibet-vitákon 


" La littérature guodlibetigue, 1936. 

viszont bárki bármilyen problémát előhozhat. És a vitára 
kiálló magiszter számára éppen ez a legnagyobb veszély. 
Minden rendű és rangú kérdés vagy ellenvetés felvetőd- 
het, ellenséges, kíváncsi, rosszindulatú - ki is törődik vele. 
Van, aki jóhiszeműen érdeklődik, hogy a magiszter véle- 
ményét megismerje, van, akinek fő célja, hogy önellent- 
mondásba keverje vagy megnyilatkozásra bírja olyan , ké- 
nyes" kérdésekben, melyekhez legszívesebben sohasem 
nyúlna. Olykor egy kíváncsi idegen, olykor valamely nyug- 
talan elme, olykor pedig egyik féltékeny riválisa tesz kí- 
sérletet arra, hogy kényelmetlen helyzetbe hozza. A fel- 
vetett problémák sok esetben világosak és izgalmasak, 
máskor viszont a magiszter csak nagy fáradsággal veheti 
ki a kétértelmű kérdések fontosságát, valódi tartalmát. 
Néhányan jóindulatúan megmaradnak a tisztán intellek- 
tuális területen, mások kérdései mögött viszont elsősor- 
ban politikai vagy alattomos hátsó gondolatok rejlenek... 
Nem mindennapos lélekjelenlétre és szinte mindenre ki- 
terjedő szakértelemre van tehát szüksége annak, aki egy 
guodlibet-disputára ki mer állni. 

Ilyen módon fejlődik a skolasztika, a szigorúság úrnője, 
aki ösztönzi az eredeti gondolkodást, de megköveteli, hogy 
feltétlenül engedelmeskedjenek az értelem szabályainak. 
Döntő fejlődést tehetett meg segítségével a nyugati gon- 
dolkodás, mindörökre magán fogja viselni bélyegét. Ter- 
mészetesen itt a XIII. századi, erőtől duzzadó skolaszti- 
kára gondolunk, amelyet a kor legélesebb, legigényesebb 
elméi használtak nagy lendülettel. Mert a középkor végi, 
flamboyant skolasztika joggal válthatta ki Erasmus, Lu- 
ther és Rabelais megvetését. Még inkább érthető Maleb- 
ranche undora a barokk skolasztika láttán. De ekkorra már 
a skolasztika ihlete, szokásai beépültek a nyugati gondol- 
kodás újabb haladó irányzataiba. Descartes például, akár- 
mit is mondjanak, rengeteget köszönhet neki, Étienne Gil- 
son a következő szavakban foglalta össze mélyenszántó 

elemzése tanulságait: Aligha érthetnénk meg a karteziá- 
nus gondolkodást anélkül, hogy állandóan egybe ne vet- 
nénk azzal a skolasztikával, melyet bár megvet, de épp 
felségterületén ereszt gyökeret, és így magába olvasztja, 
sót mondhatjuk, belőle meríti erejét. 


A MEGÉLHETÉS ELLENTMONDÁSAI: 
FIZETÉS VAGY JAVADALOM? 


Díszes szellemi vértezete dacára a XIII. századi értelmi- 
ségi továbbra is számtalan bizonytalansággal küszködik, 
kényes választásokkal találja magát szemben. Az egyete- 
mi válságok sorozata hozza napvilágra ezeket az ellent- 
mondásokat. 

A legégetőbb problémák anyagi jellegűek. Hamar kö- 
zéppontba kerülnek, mivel létfontosságúak. 

A legelső kérdés: miből tartsák fenn magukat? Attól a 
pillanattól kezdve, hogy az értelmiségi már nem szerze- 
tes, akit közössége eltart, magának kell megkeresnie ke- 
nyerét. A városban pedig aggasztó problémát jelenthet az 
élelem, a lakás és a felszerelés — a dcrága könyvek — be- 
szerzése. És minél hosszabbra nyúlik az egyetemista pá- 
lyafutása, annál költségesebb. 

Két megoldás kínálkozik e problémára: fizetés vagy ja- 
vadalom (beneficium) a magiszterek, ösztöndíj vagy pre- 
benda a diákok számára. A fizetés maga is két formában 
jelenhet meg: a magisztert fizethetik hallgatói vagy a vi- 
lági hatalmak. Az ösztöndíj pedig lehet magánmecénás 
adománya, és lehet olyan támogatás, amelyet valamely 
nyilvános szervezet vagy a politikai hatalom egy képvi- 
selője folyósít. 

A különböző megoldások mögött nyilván eltérő kötő- 
dések, elkötelezettségek rejtőznek. Az első, az alapvető 
választást a fizetést, és a javadalom között kell megtenni. 


A megélhetés ellentmondásai: fizetés vagy javadalom? : 1 20 


Az előbbi esetben ugyanis az értelmiségi nyíltan vállalja, 
hogy szellemi munkás, hogy lermelő. Ha viszont az utób- 
bi mellett dönt, akkor nem hivatásából tartja fenn magát, 
hanem csak azért gyakorolhatja azt, mert a járadékosok 
közül való. Ezen a ponton dől el egész társadalmi, gazda- 
sági hovatartozása, az, hogy a munkások vagy a kiváltsá- 
gosok sorába fog-e tartozni. 

Ezen az első választáson belül további alternatívák raj- 
zolódnak ki, kisebb fontosságúak, de mégsem elhanya- 
golhatóak. 

Ha fizetést kap, lehet belőle kereskedő (ha diákjai fize- 
tik), funkcionárius (ha a városi vagy fejedelmi hatalomtól 
kapja a pénzt) vagy pedig afféle familiáris (haegy mecénás 
adományaiból él). 

Ha javadalomból tartja el magát, azt kaphatja pusztán 
értelmiségi funkciója fejében, annak elismeréseként, 
hogy szakember a klerikusok között — arra is akad példa 
azonban, hogy olyan javadalmat juttatnak neki, melyhez 
egy másik egyházi tisztség, egy más funkció is kötődik. 
És egy ilyen plébánián vagy apátságon csak szerencsés 
véletlen folytán őrizheti meg értelmiségi hivatását, szinte 
egyházi funkciója ellenére. 

Hely és idő, s azértelmiségiek egyéni helyzete, lelkülete 
szerint mindegyik lehetőségre akad példa a XII. századtól 
kezdve. 

Néhány általánosabb tendenciát mégis ki lehet mutatni. 
A magiszterek fő törekvése, hogy a hallgatóiktól kapott 
pénzből éljenek. Ez a megoldás elsősorban a nagyobb füg- 
getlenség előnyét rejti magában, szemben mindenfajta 
külső hatalommal, legyen az város, uralkodó, egyház vagy 
akár mecénás. Számukra egyébként is ez tűnik természe- 
tesnek, hiszen ezt diktálják a szokások a városi közösség- 
ben, amelyhez tartozónak vallják magukat. Úgy adják el 
tudományukat és oktatásukat, miként a kézműves saját 
munkája termékeit. Számos emlék tanúsítja, követelik is 

pénzkereső foglalkozásuk törvényes elismerését. A köz- 
ponti gondolat: minden munka fizetést érdemel. Ezt han- 
goztatják a gyóntató-kézikönyvek: a magiszter elfogad- 
hatja diákjaitól a fizetséget (collecta) mint munkája és 
fáradsága ellenértékét. Ezt ismétlik gyakran maguk az 
egyetemi oktatók is, mint például 1382-ben Padovában a 
jog doktorai. Nem tartjuk ésszerűnek, hogy a munkás ne 
lelje meg munkája hasznát. Ezennel elrendeljük, hogy az 
a doktor, aki egy diák felvételéért válaszprédikációt tart 
az egész collegium nevében, munkájáért az illető diáktól 
három font szövetet és négy fiola bort vagy egy dukátot 
kapjon. Innen érthetjük meg, miért üldözik a magiszterek 
a rosszul fizető diákokat. A híres bolognai jurista, Odof- 
redus például a következőket írja: Értesítelek benneteket, 
hogy a kötelező előadásokat a jövő tanévben is ugyanaz- 
zal a lelkiismeretességgel fogom megtartani, amit mindig 
is mutattam: nem hiszem viszont, hogy speciális előadá- 
sokat is adnék, mert hallgatóim elég gyenge fizetők, okul- 
ni akarnak, de fizetni már nem - ahogy a mondás járja: 
, Mindenki vágyik a tudásra, de az árát senki sem akarja 
megadni." 

Ami a diákokat illeti, ha hihetünk leveleik tanúságának 
(akár az autentikus példányokat vesszük szemügyre, akár 
azokat, melyeket a levelezőkönyvekben példaként idéz- 
tek), ők elsősorban azt próbálták elérni, hogy családjuk 
vagy jótevőjük eltartsa őket. 

Az egyház, pontosabban a pápaság kötelességének te- 
kintette, hogy rendezze a kérdést: meghirdette az oktatás 
ingyenességének alapelvét. Többfajta meggondolás veze- 
tett ehhez az állásfoglaláshoz. Ezek közül a legméltányo- 
sabb az volt, hogy a szegény diákok számára is biztosítani 
akarták a tanulási feltételeket. A másik fő érv viszont ar- 
chaikus szemléletmód jegyében fogant. Arra a korra hi- 
vatkozott, ahol csak tisztán vallásos oktatás létezett; azt 
hangsúlyozta, hogy a tudomány Isten adománya, követ- 

kezésképp szimóniát követ el, aki áruba bocsátja; és hogy 
az oktatás egyébként is a papi hivatás szerves része (offi- 
cium). Emlékezzünk csak: Szen! Bernát korábban egyik 
híres írásában , gyalázatos nyereségként" (turpis guaes- 
tus) bélyegezte meg a mesterek jövedelmét. 

A pápaság egy sor intézkedést hoz, számos dekrétumot 
ad ki ezen elvek jegyében. Az 1179-es, harmadik lateráni 
zsinatot követőleg II. Sándor pápa meghirdeti az oktatás 
ingyenességét, s erre a határozatra utódai is sűrűn hivat- 
koznak. Ugyanekkor születik az a rendelet, mely előírja, 
hogy minden székesegyház mellett létesüljön iskola, és 
annak mestere javadalmat kapjon megélhetése biztosí- 
tására. 

Így azonban a pápaság az anyagi érdekek szoros szálai- 
val kötötte apostoli székéhez az immár javadalmakért fo- 
lyamodni kényszerülő értelmiségieket, és ezzel megállí- 
totta, vagy legalábbis jelentősen lefékezte azt a folyama- 
tot, mely őket a világiság felé közelítette. 

Az eredmény: csak az lehetett professzor az egyetemen, 
aki elfogadta az egyháztól való anyagi függőséget. Igaz, az 
egyetemek mellett, az egyház mégoly heves ellenállása 
ellenére is kialakulhattak a világi iskolák, ezek azonban 
általános jellegű képzés helyett megelégedtek alapjában 
véve a kereskedőknek szánt gyakorlati ismeretek - írás, 
könyvelés, idegen nyelvek — oktatásával. Így vált mind 
mélyebbé az általános műveltséget a gyakorlati képzett- 
ségtől elválasztó szakadék. Végeredményben az egyház 
épp lényegétől fosztotta meg azt az alapvető állásfoglalást, 
amelyet III. Ince fejtett ki Dialógusában: Bárki, akinek 
elegendő értelem adatott... betöltheti az oktató szerepét, 
mert kötelessége, hogy tanításával egyenes útra vezesse 
azt a testvérét, akit messze tévelyegni lát az igazság és az 
erkölcs ösvényétől... De prédikáció, vagyis a nyilvános 
tanítás feladatát csak azok láthatják el, akik erre kijelöl- 
tettek: a templomokban a püspökök és a papok, a kolos- 

torokban pedig az apátok, mert rájuk bízatott a lelkek 
gondozása. Döntő jelentőségű szavak, amelyekben az új- 
donságok lelkes igenlésével egyébként aligha vádolható 
egyházfő elismeri az általános fejlődés láttán az egyházi 
és oktatói funkció közötti megkülönböztetés szükséges- 
ségét. Ez a vélemény persze egy meghatározott történelmi 
helyzetet tart szem előtt, ahol a társadalom teljes egészé- 
ben keresztény. Mégis, az egyház legmagasabb személyi- 
sége visszavonhatatlanul tudomásul veszi az oktatás vi- 
lági jellegét, legalábbis ami az oktatók személyét illeti. 
Mint tudjuk azonban, ezek a szavak nem kapták meg a 
megérdemelt folytatást. 

Mindenesetre — még látni fogjuk - a középkori magisz- 
terek és diákok között számos világi ember akadt. Ők vi- 
szont éppúgy részesültek az egyházi juttatásokból és ja- 
vadalmakból, s tovább mélyítették a középkor és az An- 
cien Régime egyházának nagy , bűnét": az egyházi java- 
dalmak és jövedelmek világi kézre adását. Az iskolaköz- 
pontonkénti egy magiszter számára fenntartott egyetlen 
külön javadalom egyébként édeskevésnek bizonyult, sor- 
ra kapták a magiszterek és a diákok a rendes papi java- 
dalmakat, s ezzel egy újabb probléma támadt az egyház 
keretén belül: a helyben lakó lelkipásztorok hiánya. 

Végezetül pedig a pápaság állásfoglalása megnövelte 
mindazoknak a nehézségeit, akik a kifejezetten nem egy- 
házi szektorokat választották az oktatás területén: a római 
jogot és az orvostudományt. Gyakran kerültek kényelmet- 
len helyzetbe, mert bár a jogi tanulmányok népszerűsége 
korántsem csökkent, szakmájuk ellen szüntelenül megis- 
métlődő támadásokat intéztek a kiemelkedő egyházi sze- 
mélyiségek. Roger Bacon így szólt róluk: A római jogban 
mindennek világi jellege van. Szinte kilép az egyház ke- 
beléből, aki egy ilyen közönséges tudomány felé fordul. 
Mivel az egyetemeken nem volt mód hivatalosan vitába 
szállni ezzel az állásponttal, tudományágak egész soroza- 

ta bénult meg évszázadokra pusztán azért, mert nem ren- 
delkezett közvetlen vallásos jelleggel — pedig nagy szere- 
pük lehetett volna a technikai, gazdasági, társadalmi fej- 
lődésben. 


A KOLDULÓ RENDI ÉS A VILÁGI MAGISZTEREK VISZÁLYA 


Az értelmiségiek helyzetének ellentmondásosságára és 
sokak elégedetlenségére vet fényt az a súlyos válság, mely 
a XIII. század második és a XIV. század első felében rázta 
meg az egyetemeket. Az úgynevezett réguliers-séculiers 
vita, a kolduló rendi és a világi magiszterek ellenséges- 
kedései lángolnak itt fel újra — a világi papnak számító egye- 
temi magiszterek minden erejüket latba vetették, hogy 
megállítsák az új kolduló rendek soraiból kikerülő ma- 
giszterek térnyerését az egyetemeken. 

A domonkosok valóban már megalakulásuktól kezdve 
igyekeztek betolakodni az egyetemre, már alapítójuk ere- 
deti célkitűzése — prédikáció és harc az eretnekség ellen 
— arra kényszerítette őket, hogy megbízható szellemi fegy- 
verzettel szereljék fel magukat. A ferencesek száma is ha- 
marosan emelkedni kezdett, amilyen mértékben megnőtt 
köreikben azok befolyása, akik — legalábbis bizonyos pon- 
tokon -— eltérítették a rendet Szent Ferenc eredeti állás- 
pontjától (ő maga, mint tudjuk, ellenségesen viszonyult 
a tudományhoz, ami szerinte akadály volt a teljes sze- 
génység, a lemondás és az egyszerű emberekkel vállalt 
testvériség útján). A kolduló barátokat kezdetben szíve- 
sen látják az egyetemeken. 1220-ban III. Honorius pápa 
külön megelégedését nyilvánítja ki a párizsi egyetemnek 
a domonkosok befogadása alkalmából. Ottlétük azonban 
hamarosan szenvedélyes összeütközéseket vált ki. Párizs- 
ban a leghevesebbek 1252 és 1290 között zajlanak be, 
mégpedig három felvonásban: 1252—1259; 1265—1271; 

1282—-1290. Oxfordnak is megvoltak a maga viharos esz- 
tendei, ha valamivel később is, 1303 és 1320, majd 1350 
és 1360 között. 

Ezek közül a legkiélezettebb és a legtipikusabb a Párizs- 
ban 1252 és 1259 között lezajló összecsapás, mely tető- 
pontját Guillaume de Saint-Amour ügyében éri el. Össze- 
tettsége folytán igen sok tanulságot nyerhetünk az eset 
tanulmányozásából. 

Az ügynek szám szerint öt , főszereplője" van: a kolduló 
rendek és párizsi magisztereik, az egyetemi világi magisz- 
terek nagy többsége, a pápaság, a francia király, valamint 
a diákság. 

A harc leghevesebb pillanatában egy világi magiszter, 
Guillaume de Saint-Amour vad támadást tesz közzé a 
kolduló rendek ellen Új idők veszélyei című értekezésé- 
ben. Ennek következtében pápai ítélet sújtja, és hiába áll 
ki mellette az egyetemi magiszterek és hallgatók számot- 
tevő része, távozni kényszerül. 

Miért tartották tehát sérelmesnek az egyetemi világi ma- 
giszterek a kolduló barátok jelenlétét? 

A viszály első szakaszában (1252—1254) ezek a kifogá- 
sok szinte kizárólag testületi jellegűek. A magiszterek az 
egyetemi statútumok megsértésével vádolják a kolduló 
barátokat. Teológiai fokozatra tesznek szert, és oktatják 
azt anélkül, hogy megszerezték volna: előzőleg az artes 
végzettségét (maítrise-és-arts). 1250-ben azt a jogot is ki- 
harcolják a pápától a maguk számára, hogy a Jlicentiát a 
teológiai kartól függetlenül, aN Notre-Dame kancellárjának 
a kezéből nyerhessék el. Maguknak követelnek és tényle- 
gesen el is foglalnak két katedrát a négyből, holott a sta- 
tútumok csak egyet írnak elő. Mindenekfelett pedig ki- 
vonják magukat az egyetemi szolidaritás kötelékéből, ak- 
kor is megtartják előadásaikat, amikor az egyetem éppen 
sztrájkot folytat. Ez történt 1229—-31-ben, majd 1253-ban 
ismét, noha a sztrájk egyike a pápaság által elismert és a 

statútumokban is bennfoglalt jogoknak. Egyébként - fűzik 
hozzá a világi magiszterek — a barátok valójában nem is 
tartoznak az egyelemhez, ellenkezőleg, tisztességtelen kon- 
kurenciával nehezítik a magiszterek dolgát: magukhoz 
édesgetik hallgatóikat, és sokukat szerzetesi életpályára 
csábítanak; minthogy alamizsnákból élnek, nem kérnek 
pénzt diákjaiktól az órákért, de épp ezért nem is csatla- 
koznak az egyetemi magiszterek anyagi követeléseihez. 

Ezt panaszolják fel tehát a világiak, ezek fő kifogásaik. 
Igen messzire visznek. Igen jelentősek. Az egyetemi ma- 
giszterek jó érzékkel ismerik fel, mennyire kibékíthetet- 
len vetélytársaik kettős elkötelezettsége, hogy egyszerre 
tagjai egy rendnek - bármilyen újszerű legyen is — és egy 
céhjellegű testületnek — bármennyire klerikális és kivé- 
teles jellegű is az. 

Nem lehet igazi értelmiségi, aki nem kapta meg a döntő 
fontosságú alapfokú képzést — melyet az artes karán lehet 
megszerezni -, aki számára nem létezik a létfenntartás 
anyagi gondja, és akinek szemében a sztrájkjog sem jelent 
semmit. De a barátok éppoly kevéssé tudományos mun- 
kások, hiszen kenyerüket nem az oktatással keresik. 

IV. Ince pápa végül hajlandó elfogadni ezeknek az ér- 
veknek legalábbis egy részét: elismeri, hogy a kolduló 
rendek megsértették az egyetemi statútumokat, 1254. jú- 
lius 4-én felhívja figyelmüket azok feltétlen betartására, 
majd november 20-án Etsi animarum bullájában megnyir- 
bálja a két rend kiváltságait. 

Utóda, IV. Sándor, a ferencesek volt bíboros protektora 
azonban már az év december 22-én megsemmisíti elődje 
végzését Nec insolitum bullájával. 1255. április 14-én pe- 
dig kiadja Ouasi lignum vitae bulláját, teljessé téve a kol- 
duló rendek győzelmét az egyetemi magiszterek felett. 

A küzdelem hamarosan ismét fellángol, még elkesere- 
dettebb lesz, és felhagyva a testületi jellegű panaszokkal, 
a fő ütközet a dogma hadszínterén zajlik le. Ezúttal a 

kolduló rendek létezésének és eszményének legfontosabb 
tartópilléreit veszik célba az egyetemi magiszterek Guil- 
laume de Saint-Amour vezetésével, és több író is csatla- 
kozik hozzájuk, mint Rutebeuf (alkalmi költeményeiben) 
és Jean de Meung (a Rózsa-regényben). 

Megvádolják a kolduló barátokat, hogy jogtalanul bito- 
rolják a papi funkciókat: nevezetesen a gyóntatást és a 
temetést, hogy álszentek, kik gyönyört, gazdagságot és 
hatalmat hajszolnak: a Rózsa-regény híres Képmutatója 
ferences barát; legfőképpen pedig azzal, hogy eretnekek: 
az , evangéliumi szegénység" eszménye ellenkezik Krisz- 
tus tanításával, s az egyház tönkretételéhez vezet. Jelentős 
érv a világiak kezében, hogy a ferencesek egy részénél 
nagy népszerűségnek örvendenek Fiorei Joachim prófé- 
ciái, melyek az 1260-as esztendőre jósolták az új kor el- 
jövetelét, ahol majd a fennálló egyház egy újnak adja át 
helyét: a szegénység egyházának. A joachimita nézetek 
továbbfejlesztése, a ferences Gherardo da Borgo San Don- 
nino Bevezetés az Örök Evangéliumba (Liber introduc- 
torius in Evangelium Aeternum) című, 1254-ben megje- 
lent műve is alapot adott a világiak vádjaihoz. 

Semmi kétség: túloztak az egyetemi magiszterek. Ezek- 
kel a rágalmakkal és mesterkedésekkel a kolduló rendek 
hitelét próbálták tönkretenni, de csak a saját ügyüket fe- 
ketítették be velük. A lényegre Szent Bonaventura, sőt 
maga Aguinói Szent Tamás adott méltó választ, akit pedig 
nemigen lehet gyanúsítani az egyetem iránti ellenséges- 
séggel. 

Az ügy tehát egyre jobban elmérgesedett. A pápák ha- 
mar megtörték a világi magiszterek ellenállását, örömmel 
ismerték fel, hogy ez az álláspont egy csapásra szolgáltat 
elégtételt leghűségesebb szolgálóiknak, a kolduló rendek- 
nek, és láncolja még inkább Rómához az egyetemi ma- 
gisztereket. Franciaország királya, a ferenceseket vakon 
követő Szent Lajos nem emel kifogást e megoldás ellen; 

Rutebeuf keserűen szemére is hányja: játékszer a kolduló 
barátok kezében, nem védte meg királyságát, mely szá- 
mára életbevágóan fontosak az egyetem jogai. A diákok — 
úgy tűnik — haboztak, vonakodtak állást foglalni. Sokakra 
hatással volt a kolduló rendek tanításának számos előnye, 
még inkább kiemelkedő személyiségeinek tündöklése és 
doktrínáik újszerűsége: olyan paradoxon ez, mely még 
zavarosabbá tette az ügyet, még homályosabbá a történé- 
szek szemében. 

Bizonyos szempontból a harc mindkét résztvevője új 
szellemet képviselt. Noha a kolduló rendek idegenkedtek 
az értelmiségiek számára oly alapvető testületi szempont- 
tól, noha halomra döntötték a szellemi munkások új osz- 
tályának reményeit gazdasági és társadalmi létalapjuk le- 
rombolásával - az viszont, hogy városi környezetben te- 
lepedtek meg, őket is közel hozta az új osztályokhoz, talán 
még jobban is ismerték azok szellemi és vallási igényeit. 
Az ő soraikból kerültek ki a skolasztika legragyogóbb kép- 
viselői; a Domonkos-rendi Aguinói Szent Tamás mun- 
kássága felülmúlhatatlan fénypont e téren. A pápasága 
vége felé kötött kompromisszum révén IV. Incének már- 
már sikerült megtartani a friss, eleven kolduló rendeket 
az egyetemi testület keretei között, mely viszont ura ma- 
radhatott volna jövőjének. Utódai erre már nem voltak 
képesek. 

A viszálykodás második szakasza felszínre hozta azon- 
ban mindazt az értéket is, amit az egyetemi szellem szem- 
be tudott szegezni azzal a szerzetesi ideállal, amit a kol- 
duló rendek átvettek, felelevenítettek, de ugyanakkor el 
is vittek a végső szélsőségig. 

A legtöbb vita és nézeteltérés a központi kérdés, a sze- 
génység problémája körül kavarog. Az apostoli szegény- 
ség gondolata a világot elutasító, az embert és a természe- 
tet pesszimistán szemlélő aszkézis szülötte. Már ennél- 
fogva is összeütközésbe kerül az egyetemi értelmiség 


132. VAI. SZÁZAD. A FELNŐTTKOR ÉS PROBLÉVÁI 


többségének ember- és természetközpontú optimizmusá- 
val. Ennél azonban sokkal komolyabb problémát jelent, 
hogy a domonkos és ferences barátoknál a szegénység 
szükségszerű következménye a koldulás. Ezen a ponton 
az értelmiségiek ellenállása a lehető legteljesebb. Az em- 
ber — szerintük — csakis saját inunkájából élhet meg. Ál- 

lásfoglalásuk a kor valamennyi dolgozó emberének véle- 
ményét összegzi, akik többségükben, épp a koldulás ténye 
miatt, ellenségesen szemlélték az új rendeket. Ez jelentő- 
sen kikezdte Szent Domonkos és Assisi Szent Ferenc ta- 
nítását. Nem volt könnyű eszményként elfogadtatni egy 
olyan életmódot, amely ennyire emlékeztetett arra a nyo- 
morra, amelyből a dolgos emberiség épp az idő tájt igye- 
kezett kiemelkedni. Könnyűszerrel bebizonyíthatom — 
mondja Jean de Meung -, sehol sem olvasható a Szent- 
írásban, hogy Jézus és az ő tanítványai, messzi földeket 
bejárván, alamizsnakenyéren éltek volna: épp ellenkező- 
leg, ahogy egykor a párizsi teológusok tanították, nem 
akartak koldulni. 

. . Az egészséges férfinak - akár szerzetes, akáregyszerű 
istenfélő - ha magának kell! gondoskodnia a megélheté- 
séről, tulajdon két kezével kel! megkeresnie a kenyérre 
valót... Szent Pál azt parancsolta az apostoloknak, hogy 
munkával szerezzék meg, amire szükségük van; s amikor 
megtiltotta a koldulást, így szólt hozzájuk: keményen dol- 
gozzatok meg minden betevő falatért, és sohase vegyétek 
el a másét. (A Rózsa-regény idézeteit Ádám Péter fordí- 
totta.) 

Ezen a színtéren a viszály olyan harccá szélesül, mely 
általában már a világi papságot és a szerzetesrendeket 
állítja szembe. Az egyetemi problémák itt csak másodsor- 
ban jönnek számításba. A párizsi magiszterek most már 
pusztán azért küzdöttek — ha nem is mindig a legalkal- 
masabb fegyverekkel -, hogy elismerést nyerjen sajátos 
jellegük az egyházon belül. Mindhiába. Az 1290. évi pá- 

rizsi zsinaton a következő heves szidalmakat kellett vé- 
gighallgatniuk Benedetto Gaelani pápai legátus— aleendő 
VIII. Bonifác — szájából: 

Együtt szeretném itt látni az összes párizsi magisztert, 
akiknek ostobaságától zeng az egész város. Arra vetemed- 
tek, hogy őrült elbizakodottsággal és bűnös merészséggel 
maguknak követeljék a szóban forgó kiváltság értelmezé- 
sének jogát. Hát azt képzelték talán, hogy a római Kúria 
alapos meggondolás nélkül bocsát ki egy ilyen horderejű 
kiváltságot? Nem tudták vajon, hogy a római Kúria nem 
ide-oda fújható tollpihe? Hogy ólomnehézsége mozdítha- 
tatlan? Ezek a magiszterek azt képzelik magukról, hogy 
hatalmas tudósi hírnévnek örvendenek előttünk. Épp el- 
lenkezőleg: az a véleményünk, hogy az ostobák között is 
ők a legostobábbak, ők, akik méreggel fertőzték meg ta- 
nításukat, saját személyüket, sót az egész világot... Sem- 
miképp sem tűrhetjük el, hogy a mesterek holmi körmön- 
font okoskodásra támaszkodva bármily, Szentszék álta! 
kiadott privilégium megsemmisítésére törekedjenek. 

Párizsi magiszterek! Nevetség tárgyává tettétek egész 
tanításotokat, tudományotokat, és még továbbra is ezen 
munkálkodtok... Minthogy ez az egész keresztény világ 
miránk bízatott, nekünk nem azt kell számba vennünk, 
ami a ti klerikusi szeszélyeteknek tetszhet, hanem azt, 
ami az egész világnak hasznára van. Lehet, hogy még 
mindig abban a hitben éltek, hogy nagy hírben álltok előt- 
tünk, de tévedtek: dicsőségtek nem több a mi szemünk- 
ben, mint balgaság és füst... Ezennel pedig megtiltjuk a 
hivataltól és javadalomtól való megfosztás terhe alatt és 
a kötelező engedelmesség alapján, hogy a szerzetesek ki- 
váltságainak kérdéséről a jövőben bármely magiszter 
nyilvánosan prédikáljon, vitatkozzon vagy determinatiót 
mondjon... A római udvar inkább szétkergeti az egyete- 
met, semmint hogy visszavonja ezeket a kiváltságokat. 
Nem arra szólított bennünket Isten, hogy kisajátítsuk a 

tudományt, vagy hogy ragyogjunk az emberek előtt, ha- 
nem hogy megmentsük lelkeinket. És mivel a kolduló ren- 
dek tanítása és tevékenysége sok lelket menthet meg, ki- 
váltságaikat a jövőben sem érheti semmiféle csorbítás." 

S az egyetemi mesterek, ők vajon nem működtek közre 
a lelkek megmentésében? Tanításuk rászolgált-e ezekre a 
sértésekre? A leendő VIII. Bonifác már ekkor is nagy mes- 
tere volt a gyűlölködés felszításának. 


ELLENTMONDÁSOK A SKOLASZTIKÁBAN: 
A ,RÉGIEK" UTÁNZÁSÁNAK VESZÉLYEI 


Válságtól terhes, súlyos ellentmondások osztották meg 
ebben az időben a skolasztikus szellemet. 

E racionális gondolatrendszernek, mely azonban első- 
sorban az antik gondolkodáson alapult, nem mindig si- 
került az adott történelmi helyzetre átértelmezni egy le- 
tűnt kor sajátos problémáit. Néha maga Szent Tamás is 
Arisztotelész rabja lett. Minden szépítő kísérlet ellenére 
ellentmondásos maradt, hogy a kereszténység magyará- 
zatához, korszerűsítéséhez a támaszt a kereszténységet 
megelőző doktrínákban kellett keresni. 

Számos példát említhetnénk. Válasszunk ki közülük 
hármat. 

Már megkíséreltük bemutatni, hogyan irányult az egye- 
temi magiszterek figyelme a munka kérdéskörének pon- 
tos meghatározására attól a pillanattól fogva, hogy maguk 


" A fenti szöveget Glorieux idézi Prélats francais contre religieux men- 
diants - Autour de la bulle , Ad fructus uberes" (1281-—1290) című 

is munkásokká váltak. A , régiek" számára viszont amun- 
ka alapjában véve a kétkezi munkát jelentette, az antik 
társadalmak fennállását biztosító, kizsákmányolt rabszol- 
gamunkát, következésképp egy mélyen lenézett munkát. 
Szent Tamás felújítja Arisztotelész rabszolgamunkáról 
szóló teóriáját, és még a diákköltők legszegényebbike, Ru- 
tebeuf is büszkén hirdeti: 


Nem vagyok én kétkezi munkás. 


A skolasztika nem volt képes megérdemelt helyet bizto- 
sítani a kétkezi munkának - végzetes hiba, mert külön- 
választva az értelmiségi kiváltságos munkáját, hozzájá- 
rult az egyetemi lét aláaknázásához, elválasztotta az ér- 
telmiségit azoktól a kézművesektől, akikkel nemrég még 
közösséget vállalt a városon belül. 

A szellemi merészség és lelkes kíváncsiság hivatása, az 
értelmiségi mesterség, ha szüksége volt is bizonyos mér- 
tékekre, vajmi keveset nyerhetett azzal, hogy átvette a 
, régiek" gondolkodásából a középszerűség morálját, a gö- 
rög median aganbáól kifejlődő horatiusi aurea mediocri- 
tast. Mégis sűrűn hallhatjuk az arany középút magaszta- 
lását, az elpolgárosodás és a kicsinyes lemondás jelét: 
Csak az a boldog - olvassuk a Rózsa-regényben -, aki, 
föltéve ha mindennap kerül valami az asztalára, semmire 
se vágyik, aki beéri azzal, amije van, s még csak eszébe 
sem jut, hogy híjával volna valaminek... Csak az arany 
középszer ad boldogságot: ez az erények igazi tárháza! A 
látóhatárok lezárulnak, a jogos ambíciók kihunynak. 

A XIII. század dinamikus világában épül a skolasztika 
nagy műve, mégsem sikerül elszakadnia a , természet- 
utánzó művészet" antik elméletétől, mely félreismeri és 
megbéklyózza az emberi munka teremtő jellegét. 

A Művészet - mondja Jean de Meung - nem hoz létre 
olyan igaz formákat, mint a Természet. Térdre ereszked- 

vén, feszülten figyelve, a Művészet tudatlan és nyomorult 
koldus vagy csavargó módjára könyörög a Természethez, 
amelyet utánozni szeretne, hogy tanítaná meg rá, hogyan 
fejezheti ki eszközeivel a valóságot. Megfigyeli, hogyan 
munkálkodik a Természet, s utánozza, akár egy majom, 
de, bármennyire megközelíti is a valóságot, ösztövér te- 
hetsége képtelen az élet újrateremtésére... Mintha már 
arra készülne a művészet, hogy hasonlóvá legyen a fény- 


képhez. 


A NATURALIZMUS KÍSÉRTÉSE 


A skolasztika az Isten és a természet közötti kapcsolatokat 
fürkészi, az értelmiségiek természetértékelése azonban 
sokféle irányba fejlődhet. Az egyetemeken még mindig 
élénk goliard-tradíció most végleg polgárjogot nyer, veszít 
vaskosságából és agresszivitásából, és nagyobb művészi 
biztonságra tesz szert. Természet és Géniusz Jean de Meung 
művében már nem elégszenek meg félénk sóhajtozással, 
mint Alain de Lille-nél. A Rózsa-regény második része 
himnusz a természet kimeríthetetlen termékenységéróől, 
szenvedélyes felszólítás törvényeinek maradéktalan be- 
tartására, felhívás a féktelen szexualitásra. A házasság in- 
tézményével nemigen bánik kesztyűs kézzel, kötöttségeit 
ugyanúgy természetellenesnek bélyegzi, mint a szodó- 
miát. 

A házasság valóságos tömlöc... a Természet, ha fonto- 
lóra vesszük a dolgot, nem olyan ostoba, hogy Mariotte-ot 
csak Robichonnak, Robichont pedig csak Mariotte-nak, 
esetleg Agnésnek, szép gyermekeim, semmi kétség, ben- 
nünket, férfiakat, valamennyi nő számára, valamennyi 
nőt pedig a mi számunkra teremtett. 

A következő híres sorok pedig már rabelais-i lendületű 
szónoklattá emelkednek: Istenemre mondom, jó urak, ne 

az illemtudó embereket ulánozzálok, hanem az Anyater- 
mészetet, méghozzá fáradhatatlanul. Minden bűnötök 
alól föloldozlak benneteket, de csak akkor, ha ti is hoz- 
zájárultok a Természet munkájához. Legyetek fürgébbek, 
mint a mókus, könnyebbek, mint a madár, sürögjetek-fo- 
rogjatok, ugrándozzatok, nehogy elgémberedjetek vagy 
elzsibbadjatok, dolgozzatok mindegyik szerszámotokkal. 
Csak rajta, az Úr nevében, dologra, bárók, nehogy magva 
szakadjon családotoknak. Gyűrjétek föl a köntöst, hadd 
legyezzen benneteket a szél, vagy haarra támad kedvetek, 
vetkezzetek pucérra, ne izzadjatok, de ne is fázzatok, s 
kapjátok két marokra az eke szarvát... Nem idézzük to- 
vább, mert a következő részek talán túlságosan is sértenék 
az érzékeny füleket... 

Ez a mindent elsöprő életerő dacol a legnagyobb ellen- 
séggel, a halállal is. Hiszen az ember mindig újra életre 
kel hamvaiból, akár a főnixmadár. És mindig akadnak 
olyanok, akik megmenekülnek a kaszás végzetes csapásai 
elől. Ha a Halál elemészti is a Főnixet, a Főnix mindun- 
talan új életre támad. És ha a halál ezerszer elemészti, 
akkor is megelevenedik poraiból. A Főnix valójában az a 
közös forma, amellyel a Természet megajándékozta az 
egyént, s amely nyilván nem maradna fenn olyan sokáig, 
ha nem könnyítené meg az egyén életét. A világ vala- 
mennyi élőlényének megvan ez a kiváltsága: amíg egyet- 
len példány él, az egész faj él benne, s ezt a fajt nem 
kezdheti ki a Halál. Ebben a halállal dacoló természet- 
ben, a szüntelenül újjászülető emberiség dicshimnu- 
szában, ebben a diderot-i életerőben hol találhat helyet 
a porból vétettünk és porrá leszünk keresztényi szemlé- 
lete? 

Olyan naturalizmus ez, mely rousseau-i módra akár 
társadalomelméletté is fejlődhet. Jean de Meung az arany- 
kor és a vaskor ellentétében szembe is állítja a magántu- 
lajdon nélküli primitív kor boldogságát a későbbi rosszal, 

az emberek közti hierarchiával és a társadalmi renddel. 
Amikor kellett valaki, hogy őrizze a kunyhókat, elűzze a 
haramiákat s igazságot szolgáltasson a panaszosoknak, 
s akinek senki se teszi kétessé hatalmát, a parasztok ösz- 
szegyűltek, és megválasztottak valakit maguk közül. Ezt 
az erős, tagbaszakadt embert azután megtették fejedel- 
müknek és királyuknak. Emez megesküdött, hogy tiszte- 
letben tartja a törvényt, és ha gondoskodnak megélheté- 
séről, megvédi viskóikat. A király sokáig meg is tartotta 
tisztét. Hanem az agyafúrt tolvajok, amikor egyedül ma- 
radtak, nemcsak kedvükre raboltak és fosztogattak, de 
ráadásul ót is alaposan helybenhagyták. A nép újra össze- 
gyűlt, s beleegyezett, hogy azontúl adót fizet, hogy a ki- 
rálynak legyen miből! fegyvereseket fogadnia. Mindenki 
meg is fizette az adóját, vagy egy földdarabot engedett át 
a magáéból a királynak. Ez a királyok és a földesurak ere- 
dete. Mindezt a régiek írásaiból tudjuk, akiknek nem le- 
hetünk eléggé hálásak, amiért följegyezték az ókori em- 
berek viselt dolgait. 


KÉNYES EGYENSÚLY HIT ÉS ÉRTELEM KÖZÖTT: 
ARISZTOTELIANIZMUS ÉS AVERROIZMUS 


Vajon meg tudják-e őrizni a XIII. századi értelmiségiek a 
másik egyensúlyt, a hit és azértelem egyensúlyát? Választ 
ad erre az arisztotelianizmus XIII. századi kalandos pá- 
lyafutása. Bár Arisztotelész tanainak lényege nem pusz- 
tán a racionalista szellemben rejlik, bár a skolasztikus 
tanok a Stagirita írásain kívül számtalan más forrásból is 
táplálkoznak, mégis az ő neve, a hozzá való viszony dönti 
el a pártállást a heves viták folyamán. 

A XIII. század Arisztotelésze már nem azonos a XII. 
századéval. Mindenekelőtt sokkal teljesebb. A XII. század 
elsősorban a logika mesterét tisztelhette benne, most a 

fordítók egy újabb nemzedéke ismertlé tette a fizikust, a 
Nikomakhoszi etikát író moralistát és a metafizikust is. 
Műveit most már magyarázzák, értelmezik: elterjednek a 
nagy arab filozófusok, Avicenna és Averroés rá vonatkozó 
kommentárjai. Ezek a végső szélsőségekig élezik követ- 
keztetéseit, oly messzire próbálják távolítani a keresztény- 
ségtől, amennyire csak lehetséges. 

Nem is egy, de legalábbis két Arisztotelész nyomul be 
a középkori Nyugatra: az eredeti és az averroési változat. 
Vagy még ennél is több, hiszen majdnem minden kom- 
mentátornak megvan a saját Arisztotelésze. Két fő áramlat 
azonban világosan kirajzolódik: a nagy domonkos meste- 
rek, Albertus Magnus és Aguinói Szent Tamás Arisztote- 
lész és a Szentírás összeegyeztetését kísérlik meg; az aver- 
roisták viszont ott, ahol a kettő között ellentmondást ta- 
lálnak, ezt tudomásul veszik, és igaznak nyilvánítják 
mindkét megoldást. Kidolgozzák a kettős igazság, a dup- 
lex veritas doktrínáját: az egyik a kinyilatkoztatás igaz- 
sága... a másik pedig az egyszerű filozófiáé, a természeti 
értelemé. Ha ezek egymással konfliktusba kerülnének, 
akkor mindössze a következőt kell mondanunk: a filozó- 
fusi értelmem ezekre a következtetésekre vezetett, de mi- 
vel Isten nem hazudhat, elfogadom az általa kinyilatkoz- 
tatott igazságot, és csatlakozom hozzá hitem segítségével. 
Miközben Albertus Magnus kifejti: csak az gondolhatja 
Arisztotelészról, hogy nem tévedett, aki istennek tekinti. 
Ha azonban elfogadjuk, hogy ember volt, akkor éppen 
úgy tévedhetett, akárcsak jómagunk, miközben Szent Ta- 
más hangot ad meggyőződésének, hogy Averroés sokkal 
inkább megrontója volt a peripatetikus filozófiának, mint 
igazi peripatetikus, Siger de Brabant, az averroisták feje 
így vélekedik: Joggal állíthatjuk, hogy Arisztotelész a tu- 
domány megalkotója, mert láthatjuk, hogy mindazok, akik 
utána következtek, egészen napjainkig, tehát közel ezer- 
ötszáz éven át, semmit sem tudtak hozzátenni írásaihoz, 

képtelenek voltak egyetlen jelentősebb tévedést is felfe- 
dezni bennük... Arisztotelész tehát isteni lény volt. 

Albertus Magnus és Szent Tamás arisztotelianizmusa, 
akárcsak az averroizmus, heves ellenállással találkozik, 
melyet az Arisztotelész tekintélyével Platónt szembesze- 
gező Ágoston-követők vezetnek. Míg Szent Ágoston mun- 
kássága a skolasztika fontos forrása volt, tanainak plato- 
nizmusra támaszkodó felújítása a skolasztikusok határo- 
zott rosszallásával találja magát szemben. Platón akadé- 
miájának metaforikus gondolkodása szerintük komoly 
veszélyt jelent az igazi filozófia számára. A legtöbb eset- 
ben, amikor Arisztotelész megcáfolta Platón nézeteit, 
nem is annyira tartalmukat, mint formájukat utasította 
el, írja Albertus Magnus. Platón tárgyalási módszere va- 
lóban elhibázott. Mindent átvitt értelemben használ, ta- 
nítása metaforikus, mást jelöl a szavakkal, mint amitazok 
jelentenek: ezt teszi például, amikor azt mondja, hogy a 
lélek - kör. A tomizmus szembeszáll e zavaros gondolko- 
dással. Ágoston és Platón követői pedig az egész század 
folyamán kitartó harcot folytatnak az új racionális tanok 
ellen, védelmezik konzervatív nézeteiket. Kompromittál- 
ni Arisztotelészt Averroésszel, majd Szent Tamást Árisz- 
totelésszel, és ezen keresztül Averroésszel — ez a XIII. 
század nagy taktikája. Az averroizmust támadva végső 
soron mindig a tomizmust veszik célba. 

A századon végigvonulnak az ÁArisztotelész-ellenes ki- 
rohanások, melyek megannyi egyetemi válságban tetőz- 
nek. 

1210-től kezdve tilos oktatni a párizsi egyetemen Árisz- 
totelész Fizikáját és Metafizikáját. 1215-ben és 1228-ban 
a Szentszék megújítja a tilalmat. Ugyanakkor a kifejezet- 
ten ortodox toulouse-i egyetem 1229-es alapításakor ki- 
hirdeti, hogy ott tanítani fogják a Párizsban tiltott köny- 
veket — ezzel próbál új hallgatókra szert tenni. A tilalom 
azonban Párizsban is holt betű maradt. Az elítéltkönyvek 

szerepelnek a tananyagban. Már-már úgy tűnik, hogy a 
bámulatos tomista szintézis megoldotta a problémákat, 
az averroista válság azonban ismét kérdésessé tesz min- 
dent. Az artes karán tanító magiszterek egy csoportja — 
élükön Siger de Brabant és Boethius de Dacia — a filozófus 
legmerészebb téziseit Averroés szellemében magyaráz- 
zák. Túl a , kettős igazság" tételén hitet tesznek a világ 
örökkévalósága mellett, kétségbe vonva ezzel magát a te- 
remtést is. Isten szerintük nem hatóoka a dolgoknak, ha- 
nem csak céloka, és azt sem fogadják el, hogy előzetes 
tudása lehetne a jövendőbeli kontingens eseményekről. 
Végül néhányan - és ez még maga Siger de Brabant ese- 
tében is kétséges — síkraszállnak az úgynevezett intellec- 
tus agens egysége mellett, tagadva ezzel az individuális 
lelkek létezését. 

Étienne Tempier párizsi püspök az 1270-es években 
mind élesebb ítéletet mond az averroisták tanai felett, 
Szent Tamás is gondosan elhatárolja magát tőlük, és szá- 
mos támadást intéz ellenük. Halála után, 1274-ben vi- 
szont megindul a nagy offenzíva az arisztotelianizmus 
ellen. Eredménye: kettős elítéltetés, melyet 1277-ben 
Étienne Tempier párizsi püspök és Robert Kilwardby can- 
terburyi érsek mond ki. 

Étienne Tempier összeállít egy hosszú listát az általa 
eretneknek bélyegzett 219 tételből. Ez meglehetősen ve- 
gyes összetételű. A kimondottan averroista tézisek mel- 
lett legalábbis húsz olyan tétel akad, melyben közvetve 
vagy nyíltan Aguinói Szent Tamás tanításait veszi célba, 
végül pedig ide kerülnek azoknak a szélsőséges köröknek 
a nézetei is, amelyek a goliard-ok örökségét továbbfej- 
lesztve, az averroistákra is nagy hatással voltak: 


18 - Hogy a filozófus nem fogadhatja el a jövőbeni fel- 
támadás gondolatát, mert a dolog ésszerű vizsgálata le- 
hetetlen. 

152 - Hogy a teológia meséken alapul. 

155 - Hogy nem szükséges a temetkezéssel törődni. 

168 - Hogy az önmegtartóztatás pusztán önmagában 
nem tekinthető erénynek. 

169 - Hogy a test szükségleteinek teljes megtagadása 
megrontja az erényt és az emberi fajtát. 

174 - Hogy a keresztény törvényekben éppúgy fellelhe- 
tünk meséket és tévedéseket, mint bármely más vallás- 
ban. 

175 - Hogy a keresztény vallás akadályozza a tudomá- 
nyok fejlődését. 

176 - Hogy a boldogságot e földi életben kell meglel- 
nünk, és nem egy másikban. 


Ez a , Syllabus" nagy felháborodást vált ki. A Domonkos- 
rend még figyelembevételére sem hajlandó: Fölösleges 
törődnünk vele, hiszen csak néhány vaskalapos aggályai 
szülték ezt az összeállítást, és nem a párizsi magiszterek 
hivatalos megbízására született — jelenti ki Aegidius Ro- 
manus. 

Godefíroy de Fontaines, a teológia karának világi ma- 
gisztere részletes és könyörtelen kritikát készít a listáról. 
Követeli, hogy töröljenek belőle számos képtelen cikkelyt, 
olyanokat, melyek tilalma a tudomány fejlődését gátolná, 
s amelyek magyarázatában jog szerint is lehetséges eltérő 
álláspont kialakítása. 

Kevés tiszteletnek örvendtek tehát az efféle ítéletek, 
mégis elérték egyik céljukat, az averroista párt lefejezését. 
Siger de Brabant minden bizonnyal nyomorúságosan vé- 
gezte életét. Halála körülményeit ugyan sűrű homály fedi, 
de valószínű, hogy gyilkosság áldozata lett itáliai fogsága 
idején. A középkori filozófia e titokzatos alakjának Dante 
szolgáltat igazságot, amikor a Paradicsomban Szent Ta- 
más és Szent Bonaventura mellé helyezi. 

Sigieri örök lángja lobog ebben, 

Szalma utcában kinek egykor ajkán 

Sok gyűlöletes igazság kirebbent. 
Babits Mihály fordítása 


Sigerről elég hiányosak ismereteink, alakja azonban egy 
olyan körről ad hírt, amelyről még kevesebbet tudunk, 
pedig egy adott történelmi pillanatban ez lehetett a párizsi 
egyetem lelke. Siger közvetíti az artes karának vélemé- 
nyét, mely, bárki bármit mondjon is róla, a legfontosabb 
, élesztő" az egyetemen belül, és gyakran az egész testü- 
letre rányomja bélyegét. 

Itt adják az alapképzést, itt születnek a leghevesebb 
viták, itt alakul ki a legmerészebb érdeklődés, a legtermé- 
kenyebb eszmecsere. Itt találkozhatunk azokkal a szegény 
klerikusokkal, akik nem járják majd végig a licentia el- 
nyeréséhez vezető utat, még kevésbé törnek a költséges 
doktori cím megszerzésére, de akik nyughatatlan kérdé- 
seikkel a viták fő éltetői. A városok lakóival, a külvilággal 
e kar hallgatói és magiszterei vannak a legszorosabb kap- 
csolatban, őket izgatja legkevésbé a javadalmak megka- 
parintása vagy az, hogy mi válthatja ki az egyházi hierar- 
chia nemtetszését, itt a legelevenebb a világi szellem, itt 
a legnagyobb a szabadság. Itt hozza legtöbb gyümölcsét 
az arisztotelianizmus, itt siratják meg legjobban a pótol- 
hatatlan veszteséget, Aguinói Szent Tamás halálát. Az ar- 
tisták megható levélben próbálják elkérni a nagy doktor 
holttestét a Domonkos-rendtől. Saját halottjuknak tekin- 
tik a kitűnő teológust. 

Az sem véletlen, hogy épp itt, az artes karának aver- 
roista köreiben alakul ki a középkor legmarkánsabb ér- 
telmiségieszménye. 

Boethius de Dacia hirdeti, hogy a filozófusok - vagyis 
az értelmiségiek — természetüknél! fogva erényesek, tisz- 
ták és mértéktartóak, igazságosak, szabadelvűek és bátor 

bírálók, jámborok és nemes lelkűek, nagyszerűek, tör- 
vénytisztelők, és nem rabjai a földi gyönyöröknek... Aki 
pedig üldözi ezeket az értelmiségieket, az nem más, mint 
maga a rosszhiszeműség, az irigység, a tudatlanság s az 
ostobaság. 

Nemes lelkűek (magnanimi) — hangzik el a nagy szó. A 
nemeslelkűség fenséges eszménye, melyet már Abélard 
is az erény sarkkövének mondott, központi helyre kerül 
ezeknél az értelmiségieknél, mint azt Gauthier ragyogóan 
bemutatta tanulmányában." 

Ez az eszmény elsősorban lelkesedés az emberi felada- 
tokért, maga az emberi képességekben rejtőző energia, 
bizalom az emberi munkaeszközökben, melyek az emberi 
erők és képességek szolgálatában egyedül képesek bizto- 
sítani az emberi feladatok sikeres megoldását. Ez az esz- 
mény tipikusan világi jellegű, de elmélyült szellemiséget 
hoz létre - olyan emberek számára, akik vállalják e világi 
kötelezettségeiket. Keresik Istent, de már nem közvetle- 
nül, mint a szerzetesek, hanem az emberen és a világon 
keresztül. 


KAPCSOLAT ÉRTELEM ÉS TAPASZTALAT KÖZÖTT 


Egy újabb, nehezen kibékíthető ellentétpár: értelem és ta- 
pasztalat, elmélet és gyakorlat ellentéte. 

Megoldására először az angol iskola tesz kísérletet. Itt 
Robert Grosseteste, Oxford kancellárja és Lincoln püspö- 
ke szerez hírnevet kiváló tudósi munkájával, majd az ox- 
fordi ferencesek csoportja, melyből Roger Bacon emelke- 
dik ki. Ez utóbbi Opus Majusában így fogalmazza meg 


" Magnanimité. L"idéal de la grandeur dans la philosophie parenne et 
dans la théologie chrétienne. 1951. 

programját: A latinok lefektették a tudomány alapjait a 
nyelvek, a matematika és a perspektíva vonatkozásában, 
én most azokkal az alapokkal szeretnék foglalkozni, ame- 
lyeket a kísérleti tudományból nyerhetünk, mert kísérle- 
tek, tapasztalatok nélkül semmiről sem lehet kielégítő 
ismeretünk. Hiába bizonyítja be valaki puszta okoskodás- 
sal, hogy a tűz éget, hogy megváltoztatja és lerombolja a 
dolgokat, a hallgató nem elégszik meg ezzel, és mindad- 
dig nem kerüli el a tüzet, amíg kezét vagy egy éghető dol- 
got fölé helyezve, saját tapasztalatával nem igazolja, amit 
a gondolkodás érvei alapján tanítottak neki. Amint azon- 
ban megszerezte az égés tapasztalatát, lelke megbizonyo- 
sodik és megpihen az igazság világosságánál. Nem elég- 
séges tehát az okoskodás, nélkülözhetetlen a tapasztalat. 
Ezen a ponton a skolasztika szinte saját tagadásába fordul, 
az empirizmus rést üt rendszerén, az egyensúly kis híján 
felbillen. 


ELMÉLET ÉS GYAKORLAT KAPCSOLATA 


Az orvosok s velük együtt a sebészek és optikusok síkra- 
szállnak elmélet és gyakorlat szükségszerű egységéért. 
Azt a sebészetet, melyet egyedül a gyakorlatból tanulnak 
el, és legtöbbször az elmélet előzetes tanulmányozása nél- 
kül űznek, mint például a parasztok és az írástudatlanok 
sebészetét, s amely nem elméleti, hanem tisztára mecha- 
nikus munka, így nem is nevezhetjük se tudománynak, 
se művészetnek - mondotta Averroés. Ugyanakkor hang- 
súlyozta, hogy az elméleti tanulmányok után az orvos 
fáradhatatlan kitartással kezdjen hozzá gyakorlati isme- 
retek megszerzéséhez. Az előadások és az értekezések a 
sebészetnek és az anatómiának csak igen kis részét tanít- 
ják meg. Valójában nagyon kevés ebben a két tudomány- 
ban az, amit puszta eszmefuttatással le lehet írni. 

A skolasztika azonban közel áll ahhoz, hogy egyik leg- 
főbb kísértése, az absztrakció csapdájába essen. 

Nyelve, a latin, ha bizonyos szempontból élő nyelv ma- 
rad is — hiszen képes alkalmazkodni a kor tudományának 
szükségleteihez és kifejezni minden ott felmerült újdon- 
ságot —, nem veszi át a nagy lendülettel fejlődő népnyel- 
vek gazdagodását, és eltávolítja az értelmiségieket a világi 
tömegek problémáitól, lelkivilágától. 

Az elvont és örök igazságokhoz kötődve a skolasztika 
a történelemmel, az esetlegessel, a mozgóval, a fejlődővel 
való kapcsolat elvesztését kockáztatja. Nem az a célja a 
filozófiának, hogy mindazt megtudjuk, amit az emberek 
valaha is gondoltak, hanem az, hogy megismerjük a dol- 
gok igazságát, írja Szent Tamás. Helyesen zárkózik el attól 
a filozófiától, mely csupán a filozófusok tanításainak tör- 
ténetéből áll, de nem téveszti-e ugyanekkor szem elől a 
gondolkodás egy egész dimenzióját? 

A skolasztikus értelmiségieket fenyegető egyik komoly 
veszély az, hogy egyfajta értelmiségi technokrácia lesz 
belőlük. Gondoljunk csak a XIII. század végére, amikor 
az egyetemi magiszterek egyre magasabb egyházi és világi 
tisztségeket töltenek be. Püspökök, főesperesek, kanono- 
kok, tanácsosok, miniszterek kerülnek ki soraikból. Ez az 
időszak a doktorok, a teológusok és a legisták kora. S az 
egyetemi szabadkőművesség már az egész keresztény vi- 
lág igazgatásáról álmodik. Jean de Meung és Boethius de 
Dacia hirdetik, hogy többet ér az értelmiségi, mint egy 
fejedelem, vagy akár egy király. Roger Bacon felismeri, 
hogy a tudomány csak közös munka eredménye lehet, 
hatalmas tudóscsapatról ábrándozik, és azt szeretné, ha 
a politikai vezetők tanácsosaiként egyetemi magiszterek 
intéznék a világ sorsát. Arra kérleli a pápát, hogy tegyen 
kezdeményező lépéseket e hatalmas irányító testület lét- 
rehozása érdekében. A kortárs vélekedés szerint a pesti- 
sek és háborúk eljövetelét jelző 1264-es üstökös láttán 

Bacon így kiált fel: Mily nagy hasznot hajthatott volna az 
Egyháznak, ha a tudósok ebben az időben kiismerték vol- 
na az égbolt jellegét, és erról értesítették volna a papokat 
és fejedelmeket... nem került volna sor ilyen mészárlásra 
a keresztények között, nem szállt volna alá annyi lélek a 
Pokolba. 

Kegyes óhaj, de félelmetes utópiát takar. Az értelmisé- 
gire is vonatkozik: a varga maradjon a kaptafánál. Ameny- 
nyire helyes a cél, hogy atudomány eredményei hassanak 
ki a politikára, annyira ártalmas lehet, ha a tudós politi- 
kusként végzi. 


AZ EGYETEMI ÉRTELMISÉGTŐL 
A HUMANISTÁKIG 


A KÖZÉPKOR ALKONYA 


A középkor vége nagy változások időszaka. A demográfiai 
növekedés megáll, majd erősen visszaesik; a pályát a 
mind sűrűbben visszatérő éhínség és pestis súlyosbítja 
(elsősorban az 1348. évi katasztrofális járvány); akadozik 
az európai gazdaság nemesfémellátása, ami valóságos 
ezüst-, majd aranyínséghez vezet; tovább élezik a helyze- 
tet a háborúk: a százéves háború, a rózsák háborúja, az 
ibériai és itáliai háborúk — mindez gyorsítja Nyugat-Eu- 
rópában a gazdasági és társadalmi struktúrák átalakulását. 
A fejlődés során az immár szilárdan a pénzszolgáltatás 
formáját öltő feudális járadék valósággal felforgatja a tár- 
sadalmi viszonyokat. Mélyül a szakadék a változási fo- 
lyamat kárvallottjai és haszonélvezői között. E választó- 
vonal megosztja a városi osztályokat is. A fokozódó ki- 
zsákmányolás terhe alatt a kézművesség számos helyen 
(különösen Flandriában, Észak-Itáliában és a nagyobb vá- 
rosokban) proletarizálódik, életkörülményei a parasztság 
tömegeinek színvonalára süllyednek; ugyanakkor a váro- 
si polgárság felső rétegei az egyre fejlődő prekapitalista 
gazdaságból és a szerzett földjáradékokból származó va- 
gyonukat arra használják fel, hogy összeolvadjanak a régi 
uralkodó osztállyal — a nemességgel, a szerzetesrendekkel 
és a világi papság felső elemeivel, amely többségében si- 

keresen, előnyös kompromisszumokkal szilárdítja meg 
kiváltságos helyzetét. Hatalmas szerepet játszanak mind- 
ebben a politikai tényezők. A politikai hatalom a gazda- 
sági hatalmasságok segítségére siet. Újabb évszázadokra 
szilárdítja meg a régi rendet. A fejedelem kora ez, ha va- 
laki gazdagságra, hatalomra vagy tekintélyre áhítozik, 
hozzá szegődik szolgálatba, az ő hivatalnoka vagy udva- 
ronca lesz. Éppúgy megértették ezt a zsarnokokhoz, mo- 
narchiákhoz csatlakozó hajdani hatalmasok, mint a feje- 
delem kegyeivel közéjük furakodó homo novusok, újgaz- 
dagok. 

Ebben a helyzetben hamarosan eltűnik a középkori tí- 
pusú értelmiségi. Újfajta személyiség kerül előtérbe a kul- 
túra színterén: a humanista. De ő már csak a végső lökést 
adja annak a folyamatnak, melyben elődje elenyészett. 
A középkori értelmiségit nem gyilkolták meg: önkéntadta 
át magát a halálnak, a metamorfózisnak. A XIV. és XV. 
század egyetemi emberei nagy megtagadásaikkal készí- 
tették elő az utat a középkori értelmiségi eltűnéséhez. 


AZ EGYETEMI PROFESSZOROK ANYAGI HELYZETE 


A dolgozók világába tartozzanak, vagy integrálódjanak a 
kiváltságos csoportokba? A középkor végi egyetemi okta- 
tók választása határozott és végleges. A szellemi munkás 
fogalma évszázadokra eltűnik Nyugat-Európában. Vagy 
pontosabban: csak a városi iskolák névtelen oktatóit illeti 
meg már ez az elnevezés, és noha némelyikük jelentős 
szerepet játszik olyan városi forradalmi megmozdulások- 
ban, mint az 1378-as firenzei Ciompi-felkelés, ők nem 
sokkal járulnak hozzá e kor szellemi fejlődéséhez. 

Arról természetesen szó sincs, hogy a XIV-XV. századi 
egyetemi értelmiségiek lemondtak volna a fizetett munka 
adta anyagi forrásokról. Ellenkezőleg, e nehéz időkben 

körömszakadtukig ragaszkodnak bármely adódó kis nye- 
reséghez. Az előadásokért kérhelő fizetséget minden ko- 
rábbinál nagyobb kapzsisággal próbálják behajtani hall- 
gatóikon. Megerősítik azokat az előírásokat, melyek a diá- 
kokat arra kötelezik, hogy vizsga esetén ajándékot adjanak 
a mesternek. Szigorú határt szabnak mindazoknak az 
egyetemi kiadásoknak, amelyek esetleg az ő pénztárcáju- 
kat is igénybe vehetnék. Gyorsan csökken azoknak a sze- 
gény diákoknak a (statútumokban előírt) száma, akiknek 
ingyenoktatástés diplomát biztosítanak. Padovában a XV. 
század elején már csak egy ilyen diák van fakultásonként: 
kirakatmegoldás ez, merőben formai engedmény egy, az 
egyház által továbbra is hangoztatott elvnek. Annyit ér, 
mint a filléres alamizsna, amit nyereségeiből a gazdag 
kereskedő a szegénynek juttat. 

Ezzel egy csapásra kiapad a szerényebb helyzetből ki- 
kerülő diákok egyetemre áramlása, pedig éppen ők voltak 
a fakultások éltetői. Ezentúl már csak azok kerülnek ide, 
akik egy-egy pénzes protektor famulusai lesznek, vagy 
olyanok, akik — mint Villon -— megelégednek a bohém 
életformával, amelyben a szellemi ambíciók csak másod- 
lagosak. 

Jól szemlélteti a diákok és egyetemi magiszterek viszo- 
nyának ilyetén alakulását a padovai egyetem római jog 
doktorainak furcsa határozata. Egy 1400-ban született sta- 
tútumkiegészítés mozgó árakat ír elő a magisztereknek 
fizetendő egyetemi tandíjak esetében, míg a diákok ösz- 
töndíjait továbbra is meghatározott összegben szabja meg. 
Itt egyébként az egyetemi politika nem tesz mást, mint 
híven követi a XIV. század második felének gazdasági 
életében széles körben megfigyelhető tendenciákat. Az 
áremelkedések közepette az adminisztratív hatóságok és 
a munkaadók megkísérlik befagyasztani a fizetéseket, fi- 
gyelmen kívül hagyva a létfenntartási költségek emelke- 
dését, noha ez mozgó bérskálák bevezetését tette volna 

időszerűvé. A járadékok, jobbágyi szolgáltatások, lakbé- 
rek haszonélvezői ugyanakkor sikerrel igazítják jövedel- 
meiket a megnövekedett kiadásokhoz; oly módon, hogy 
a pénzszolgáltatást ismét természetben kérik, vagy hogy 
új pénzbe számolják át az elértéktelenedő címletekben 
megállapított régi fizetséget. 

Ez a példa is mutatja, hogy az egyetemi oktatók mind- 
inkább hasonulnak azokhoz a társadalmi rétegekhez, 
amelyek feudális (azaz földesúri) vagy kapitalista jellegű 
jövedelmekből élnek. 

Ebből a jövedelemtípusból származik az egyetemi ok- 
tatók keresetének legnagyobb része. Elsősorban egyházi 
javadalmakból, de előfordul az is, hogy vagyonukat in- 
gatlanba fektetik: házakba és földbirtokba. A XIII. század 
végén már jelentős egyetemi vagyonok is születhetnek: jó 
képet kapunk erről a bolognai egyetem okirataiból. Az 
egyetemi magiszterek között gazdag birtokosok sorát ta- 
lálhatjuk; elsősorban persze a legünnepeltebbek jutnak 
nagy pénzekhez, de -— ha korlátozott értelemben is -— áll 
ez az egész tanári karra. Még olyan területeken is követik 
a többi vagyonos ember példáját, mint a spekuláció. Uzso- 
rásokká válnak. Elsősorban szűkölködő diákoknak adnak 
kölcsönt kamatra, olyan tárgyakat kérve zálogul, amik 
számukra dupla értékkel bírnak. A könyveket. 

Francesco Accursio két helyen is vesz magának birtokot 
— Budrióban és Olmetolában -, szintén övé egy csodálatos 
villa Riccardinában egy hidraulikus kerékkel, melynek 
csodájára járnak kortársai. Testvéreivel közösen birtokol 
Bolognában egy szép lakótornyos házat — azt az épületet, 
ami jelenleg a városháza jobb szárnyát képezi. Kollégáival 
együtt belép egy kereskedelmi társaságba, mely könyvel- 
adással foglalkozik Bolognában és külföldön. Olyan ki- 
terjedt uzsorás üzelmeket folytat, hogy halálakor IV. Mik- 
lós pápától kell feloldozást kérnie, amit — természetesen 
— könnyen meg is kap. 

Hasonló dolgokat mondhatnánk el Alberto döOdofre- 
dóról, a nagy Odofredo liáról, aki azzal büszkélkedett, 
hogy nem kisstílű, hanem királyi uzsorás (non paeciol, 
ma sovrano), és akinek számos földbirtoka mellett a len- 
iparban is voltak jelentős érdekeltségei. 

Giovanni d Andrea magiszter Novella lányának 1326- 
ban 600 aranybologninit ad hozományul, ami tekintélyes 
összegnek számít ezekben az időkben. 

Ezeket a jövedelmeket sem kíméli meg azonban a feu- 
dális járadékok elértéktelenedési folyamata, az a pénz- 
ügyi válság, mely a pénzszolgáltatások általánossá válása 
után, a megismétlődő leértékelések és válságok idején bon- 
takozott ki. Szemünk láttára válik semmivé számos egye- 
temi oktató gazdagsága, sorra kerülnek eladásra a házak 
és a földbirtokok. Ez erősíti még további görcsös ragasz- 
kodásukat megmaradt jövedelmi forrásaikhoz: az óradíjhoz 
és a vizsgadíjhoz. Ez vezet az egyetemi oktatók egy részének 
kicserélődéséhez is — melyben elsődleges meghatározó a 
pénzügyi helyzet. És végül: ez a helyzet szüli azokat az 
anyagi meggondolásokat, melyek az egyetemi értelmisé- 
get az új gazdagság központjaihoz vonzzák, a fejedelmi 
udvarokba, az egyházi és világi mecénások környezetébe. 


ÚTBAN AZ ÖRÖKLETES ARISZTOKRÁCIA FELÉ 


Az egyetemi oktatói gárda említett kicserélődésének 
azonban részben gátat eme! a magisztereknek azon törek- 
vése, hogy hivatásukat örökletessé tegyék. Bolognában 
már a XIII. századi híres jurista, Accursio is követelte, 
hogy előjogokat biztosítsanak a doktorok fiainak az üres 
katedrák betöltésében. A városi vezetés útját állta ennek 
1295-ben, 1299-ben és 1304-ben, de tilalmai hiábavaló- 
nak bizonyultak. Amikor 1397-ben a jogászok kollégiu- 
mának új statútuma előírja, hogy évenként csak egy bo- 

lognai polgár nyerheti el a doktori címet, ez nem vonat- 
kozik a doktorok fiaira, testvéreire, unokaöccseire. Sőt 
elsősorban arra szolgál az intézkedés, hogy az őszámukra 
biztosítson bőséges helyet. Padovában egy 1394-ben szü- 
lető dekrétum a jogászok kollégiumába ingyenes felvételt 
biztosít minden doktornak, aki férfiágon doktor leszár- 
mazottja, még akkor is, ha apja történetesen nem viselt 
doktori címet. 1409-től kezdve a doktorivadékok a vizs- 
gákat is ingyenesen tehetik le. Kialakult tehát egy egye- 
temi oligarchia, s ez nemcsak a szellemi színvonal rend- 
kívüli süllyedését idézte elő, de felruházta az egyetemi 
köröket a nemesség egyik leglényegesebb jellemzőjével 
is, az örökletességgel. Kasztot formált belőlük. 

Hogy valóban arisztokráciának tekinthessék magukat, 
az egyetemi doktorok az egyének és csoportok nemesség- 
be integrálódásának egyik leghagyományosabb módját 
választják (amit oly kitűnően figyelt meg Marc Bloch): 
nemesi életformát élnek. 

Szokásaikból és hivatásuk attribútumaiból nemesi szim- 
bólumokat faragnak. Katedráikat hamarosan nagyúri dísz- 
tető fedi, ami elkülöníti, dicsőíti, felmagasztalja őket. Az 
aranygyűrű és a professzori sipka — amit a conventus pub- 
licus vagy az inceptio napján kapnak -— lassan elveszti 
szakmai jelvény jellegét, egyre inkább presztízst adó stá- 
tusszimbólum válik belőle. Hosszú talárban járnak, mó- 
kusprém csuklyával, gyakran hermelingallérral, és ritkán 
felejtik el felvenni azokat a hosszú kesztyűket, amelyek 
a középkoron végig a társadalmi rang és hatalom fontos 
szimbólumai voltak. A statútumok a vizsgajelöltektől 
mind nagyobb mennyiségű kesztyűt követelnek a dokto- 
rok számára, vizsgadíjképpen. Egy 1387-es bolognai szö- 
veg így határozza ezt meg: A jelölt a doktori vizsga letétele 
előtt, megfelelő időben adjon át a pedellusnak annyi pár 
kesztyűt, hogy a kollégium valamennyi professzorának 
jusson belőlük... Ezek a kesztyűk elég hosszúak és bővek 

legyenek ahhoz, hogy befedjék a kezet és kart egész kö- 
zépig. Anyaguk finom zergebőr legyen, szabásuk elég szé- 
les, hogy könnyűszerrel és kényelmesen lehessen a keze- 
ket beléjük csúsztatni. A finom zergebőr pedig abból a 
fajtából legyen, melynek tucatja legalább 23 sou-ba kerül. 

A doktorrá avatás ünnepsége egyre több nemesi eredetű 
szórakozással színesül: bálokkal, színielőadásokkal, 1o- 
vagi tornákkal. 

Az egyetemi magiszterek házai luxuspalotákká válnak, 
és a legmódosabbak — mint például Accursio — még tor- 
nyot is tapasztanak házuk oldalára. Tornyot, ami pedig — 
elvben - csak a nemesek házait díszíthette. Sírkövük va- 
lóságos emlékmű, ma is láthatunk belőlük néhányat Bo- 
logna templomaiban, vagy akár szabad téren. 

A bolognai rektorokat hamarosan statútum kötelezi ar- 
ra, hogy nemesi módra éljenek, névsorukban pedig fel- 
lelhetjük a burgundi hercegek és a badeni őrgrófok iva- 
dékait is. Jogot kapnak fegyverviselésre és öt testőrből álló 
kíséretre. 

Még az artes karának alacsonyabbra becsült oktatóit is 
felmentik a katonai szolgálat alól, és a diákok, ha elég 
gazdagok, felfogadhatnak valakit, aki helyettesíti őket. 

Jellegzetes változást figyelhetünk meg a magiszter el- 
nevezés értékében is. Kezdetben a XII. században, a ma- 
giszter munkafelügyelő, a műhely vezetője. Az iskolames- 
ter ugyanolyan mester, mint a kézműves. Címe a mun- 
kahelyén betöltött funkciójára utal. Ezt a címet azonban 
idővel mind több dicsőség ragyogja be. Adam Parvipon- 
tanus már megpirongatja egyik unokahúgát, aki a távoli 
angol vidékről Párizsba írva elmulasztja a hőn sóvárgott 
magiszter címén szólítani. Már egy XIII. századi szöveg- 
ben is olvashatjuk, hogy a mesterek nem azért tanítanak, 
hogy hasznossá tegyék magukat, hanem azért, hogy rab- 
binak neveztessenek, ami az evangélium szövege szerint 
uraságot jelent. A XIV. században a magister cím már 

teljességgel egyenértékű a dominus, az uraság elneve- 
zéssel. 

A bolognai magisztereket a dokumentumokban nemes 
férfiaknak és elsőrendű polgároknak - nobiles viri et pri- 
marii cives - nevezik, a köznapi szóhasználatban pedig 
egyszerűen jurista uraknak (domini legum) szólítják. A diá- 
kok számára kedvenc magiszterük dominus meus, uram 
parancsolóm, és ez a cím már világosan utal a vazallusi 
kapcsolatra. 

Még a grammatikus Mino da Colle is azt hirdeti tanít- 
ványainak, hogy a tudomány olyannyira áhított birtoklá- 
sa többet ér bármely más kincsnél; kiemeli a szegényt a 
porból, nemessé teszi a nemtelent és előkelő hírnévhez 
juttatja, a nemes pedig e kiváltságos csoport tagjaként 
könnyebben elébe kerülhet a nemteleneknek. 

Íme, a birtokká és kinccsé visszavedlett tudomány, mely 
már nem önmagáért értelmes cél, hanem a hatalom eszköze. 

Mint azt Huizinga oly nagy éleslátással vette észre, a ha- 
nyatló középkor emberei számára lovagság és tudomány 
szinte egyenértékű, a doktori és a lovagi cím szemükben 
azonos jogokkal ruház fel. Philippe de Vitry , Liliomos 
kápolná"-jának (Chapel des fleurs de lis; 1335) három 
virága: Tudomány, Hit és Lovagság. A Boucicaut marsall 
tetteiről szóló könyvben (Livre des faicts du maréchal de 
Boucicaut) pedig a következőket olvashatjuk: , Isten aka- 
rata két oszlopot rendelt a világra, hogy fenntartsa az 
isteni és emberi törvények rendjét. Ez a két szeplőtelen 
oszlop a Lovagság és a Tudomány, amelyek igen jól meg- 
férnek egymással." 

1391-ben Froissart különbséget tesz fegyveres lovagok 
és jogász-lovagok (chevaliers en lois) között. IV. Károly 
császár lovaggá üti Bartolust, és megadja neki a jogot 
Csehország címerének viselésére. Befejezésül álljon itt e 
folyamat végpontja; I. Ferenc francia király 1533-ban az 
összes egyetemi doktornak lovagi címet ad. 

Most már megérthetjük: az ily módon kitüntetett sze- 
mélyek nem vállalhatják tovább a kockázatot, hogy eset- 
leg tévedésből a dolgozók közé sorolják őket. Hiszen az 
egyet jelentene a nemesség elvesztésével, derogálna ne- 
kik, azaz lealjasítaná őket. Ez az elv — különösen Francia- 
országban — olyan erős volt, hogy még XI. Lajos is hiába 
küzdött ellene. Az értelmiségiek is magukévá teszik azt 
a felfogást, mely ismét mély megvetéssel tekint le a két- 
kezi munkára, s e lenézés — mint Henri Hauser kitűnően 
észrevette — csak erősödik a humanizmus idején, a görög 
és a latin kultúra felújított előítéleteinek hatására. Távol 
vagyunk már attól a lendülettől, mely a XII. és XIII. szá- 
zadi városokban közös dinamizmusuknál fogva egymás- 
hoz közelítette a szellemi és mechanikai mesterséget. Be- 
következik a skolasztikát már hosszú ideje fenyegető szét- 
válás elmélet és technika között. Jól láthatjuk ezt az orvo- 
soknál. Egyre merevebb határok választják külön az or- 
vos-klerikust, a patikus-fűszerest és a sebészt. Szép Fülöp 
1311-es ediktuma nyomán egy sor rendelet szentesíti a 
sebészek megosztottságát. A XIV. század vége felé születő 
statútumok (a legrégebbit 1379-ből ismerjük) már világo- 
san megkülönböztetik a baccalaureatusszal vagy licen- 
tiával rendelkező sebészarisztokráciát — a hosszú taláros 
sebészeket - a borbélyoktól, akik éppúgy vállalnak borot- 
válást, mint kisebb sebészi feladatokat, kenőcsöket és her- 
bateát árulnak, eret vágnak, bekötözik a sebeket és a da- 
ganatokat, felnyitják a tályogot. A két réteg különválása 
vallásos életükben is megmutatkozik: két különböző test- 
vériségbe tömörülnek - Szent Kozma és Szent Damján az 
előbbiek, a Szent Sír pedig az utóbbiak egyletének a név- 
adója. Nehéz volna felmérni, milyen évszázados vissza- 
eséshez vezetett a tudomány fejlődésében az a válaszfal, 
melyet ekkor emeltek tudósok és praktizálók világa, tu- 
domány és technika területe közé. 

Ennek a fokozódó arisztokratizálódásnak a jeleit ismer- 
hetjük fel az elszaporodó kollégiumokon is, melyek tör- 
ténelmi szerepére tanulságos fényt vet ez a kezdeti idő- 
szak. A kollégiumnak nevezett jótékony alapítványok 
kezdetben csak igen kis számú kiváltságos diáknak adtak 
otthont, és távolról sem voltak olyan oktatási központok, 
mint amilyennek később lefestették őket. Némelyiküknek 
ugyan sikerült bizonyos oktatási területeket fokozatosan 
kézbe kaparintania, mint például az 1257-ben Robert de 
Sorbon által alapított párizsi kollégiumnak, mely az idők 
folyamán szinte azonossá vált a teológiai fakultással, s 
végül nevet kölcsönzött az egész egyetemnek. Vagy Ox- 
ford és Cambridge, ahol az egyetem szétaprózódott az 
oktatás alapsejtjeivé váló kollégiumok között, melyek töb- 
bé-kevésbé mindmáig megőrizték e tulajdonságukat. Nagy 
többségben mégsem olyan jelentős a kollégiumok szere- 
pe, mint amit egyesek szeretnének e korba is visszavetí- 
teni. Még akkor sem, ha gyors és fénylő hírnévre tettek 
szert. Ilyen ugyanis szép számmal akadt: Párizsban a Sor- 
bonne mellett az Harcourt (1280) és a Navarrai kollégium 
(1304); Bolognában az Albornoz bíboros által alapított 
Spanyol kollégium (1307); Oxfordban Balliol (1261—1266), 
Merton (1263—1270), University (1280 körül), Exeter(1314— 
1316), Oriel (1324), Oueenss (1341), New College (1379), 
Lincoln (1429), aszázéves háborúbanelesett angolok lelki 
üdvére alapított All Souls (1438) és végül a Magdalen 
(1448); Cambridge-ben Peterhouse (1284), Kings Hall és 
Michaelhouse (1324), University (1326), Pembroke (1347), 
Gonville (1349), Trinity Hall (1350), Corpus Chiisti (1352), 
Godshouse (1441—1442), Kings College (1441), Oueens 
College (1448), S. Catherines (1475) és Jesus (1497). Ezek 
az intézmények, ha természetszerűleg magukhoz is vonz- 

zák azokat az oktatási kurzusokat, melyek még nem ren- 
delkeznek önálló épülettel, jelentős mértékben különböz- 
nek a hagyomány festette képtől. A kollégium hűbérbirtok 
középpontja, mely házakat bérel vagy vásárol a környé- 
ken, később a vidéken és a környező falvakban is, majd 
megkísérli kereskedelmileg kiaknázni őket. Elismertetik 
joghatóságukat arra a városnegyedre, ahol központjuk ta- 
lálható, aszomszédos utcák közlekedésére rászorítják sa- 
ját előírásaikat, és házaikban, nevezetesen Párizsban, a 
legrangosabb tisztviselőcsaládoknak - főleg a Parlament 
hivatalnokaiénak - adnak szállást. A Sorbonne városne- 
gyede így hamarosan Párizs egyik kiváltságolt jogi terü- 
lete, immunitása (enclos judiciaires) lett. A kollégiumok 
a régi apátságokra emlékeztető épületeket emeltek. Ben- 
nük kristályosodott ki az egyetemek arisztokratizmusa; 
a kollégiumok hangsúlyozták a fokozódó bezárkózott- 
ságot, és elősegítették az egyetemi értelmiség közeledé- 
sét az oligarchiához, mindenekelőtt a taláros nemes- 
séghez. 

Ilyenformán maguk az egyetemek is világi hatalmak let- 
tek, olyan birtokosok, melyeknek gazdasági ügyletei már 
jóval fontosabbak a testület sajátos ügyeinek adminiszt- 
rációjánál. Az egyetem immár feudális uradalom. Ami 
hajdan pecsét volt, a testület jelvénye, abból most lovagi 
tornákon használt címerpajzs lesz. 


A SKOLASZTIKA ÁTALAKULÁSA 


Tökéletes párhuzamban áll az eddig vizsgált társadalmi 
változásokkal a skolasztika átalakulása, mely eljut saját 
alapvető céljainak megtagadásához. Emeljünk ki néhány 
meghatározó áramlatot a XIV. és XV. századi filozófia, 
teológia sokszínű együtteséből, kövessük figyelemmel a 
XIII. századi skolasztika állásfoglalásaitól távolodó útju- 


160 AZ EGYETEMI ÉRTELMISÉGTŐL A HUMANISTÁKK; 


kat: a kritikai és szkeptikus áramlatét, mely Duns Scotus 
és Ockham nyomdokain indul el; a kísérleti természettu- 
dományét, mely az oxfordi Merton kollégium tudósai és 
a párizsi doktorok (Autrecourt, Buridan, Oresme) kutatá- 
saival eljut az empirizmusig; az averroizmusét, mely Pá- 
duai Marsilius és Jean de Jaudun kezén — mint majd látjuk 
— mindinkább politikává válik, és mely utóbbinak a ha- 
tárvidékén megtalálhatjuk a kor nagy eretnek gondolko- 
dóit, Wyclifet és Husz Jánost is; végül pedig az egész 
középkor végi skolasztikát hamarosan átható antiintellek- 
tualizmusét, mely Eckhart mester miszticizmusának for- 
rásaiból táplálkozik és a XV. század folyamán olyan nép- 
szerűsítőkre talál, mint Pierre d" Ailly, Gerson és Nicolaus 
Cusanus. 


A HIT ÉS AZ ÉRTELEM SZÉTVÁLÁSA 


Johannes Duns Scotus (1266—1308) és William Ockham 
(1288 k. — 1350 k.), e két kiemelkedő ferences doktor a 
skolasztika legközpontibb problémáját veszi célba teoló- 
giai munkásságával: a hit és az értelem egyensúlyának 
kérdését. Gordon Leff kitűnő megfigyelése szerint 1320 
után háttérbe szorul a fides guaerens intellectum (értel- 
mét kereső hit)Janzelmiánus tradíciója, és vele együtt min- 
den erőfeszítés, mely egységet akar kimutatni Isten és 
teremtménye között - ami pedig, ha eltérő megközelítés- 
ben is, az ágostoni és a tomista teológia legfőbb ambíciói 
közé számított. Mindenekelőtt azonban a tomista szellem 
ellen lázadnak fel a XIV. és XV. század gondolkodói, s 
Ágoston hatása még mindig sokkal élőbb. 

Duns Scotus volt az első, aki vállalkozott arra, hogy a 

hit ügyei közül kizárja az értelmet. Isten olyan szabad, 
mondja, hogy azt emberi értelem fel sem foghatja. S az a 
teológia, melynek középpontjában az isteni szabadság kér- 
dése áll, már kívül esik az értelem hatókörén. Scotus művét 
William Ockham folytatta: e doktrínából fakadó következ- 
tetéseket az ember Istenhez való viszonyára alkalmazva, ő 
tette teljessé a gyakorlati és az elméleti ismeretek közötti 
szakadást. Ockham különbséget tesz absztrakt és intuitív 
ismeretek között. Az absztrakt ismeret alapján nem bizo- 
nyosodhatunk meg arról, hogy valóban létezik-e, ami lé- 
tezik, és valóban nem létezik-e, ami nem létezik... Az 
intuitív ismeret az, amelynek révén tudhatjuk, hogy léte- 
zik egy dolog, ha létezik, és hogy nem létezik, ha nem 
létezik. Mindebből persze, mint Paul Vignaux kimutatta, 
még nem következik, hogy az ockhami logikának szük- 
ségszerűen a szkepticizmushoz kellett vezetnie. A meg- 
ismerési folyamatnak itt nem elengedhetetlen feltétele a 
megismert tárgy valóságos létezése. E logikában az igazság 
elérésére két teljesen különválasztott eljárás szolgált: bi- 
zonyítékra ott volt szükség, ahol tapasztalatban belátható 
dolgokról volt szó; ezentúl minden csak spekuláció kérdése 
volt, melyet bizonyosságok nem segíthettek, legfeljebb va- 
lószínűségek. Amint azonban Ockham a teológiára alkal- 
mazza ezeket az elveket, eljut a szkepticizmusig. A pusztán 
mindenhatóságával definiált Isten a bizonytalanság szi- 
nonimájává válik, már nem minden dolgok mértéke... 
Következésképp az értelem nem tudja többé alátámasz- 
tani vagy igazolni a hitet. Minthogy mást nem tehet, a hit 
vagy elhagyja a vita színterét, szabaddá téve a helyet a 
tényeknek, vagy pedig aláveti magát annak a kételynek, 
amely az egész érzéken túl? területen uralkodik. 

K. Mischalsky jól leírta, hogy e tételek alapján miként 
adtak Ockham követői a filozófiának és a teológiának kri- 
tikai és szkeptikus irányultságot. Még az egyetemi oktatás 
is magán viseli ennek az átalakulásnak a bélyegét. Foko- 

zódó megvetés övezi Petrus Lombardus művének, a Szen- 
tenciák könyvének kommentálását, mely addig az egye- 
temi oktatás próbaköve volt. Ockham után csökken a 
guestiók száma, témájuk mindinkább Isten mindenható- 
ságára és a szabad akaratra összpontosul. Mindenfajta 
egyensúlyt elvetnek a természetben vagy az isteni kegye- 
lemben. Az ember a kegyelem közreműködése nélkül is 
képes mindannak eleget tenni, amit tőle Isten megkövetel. 
A dogmatikai tanítások mit sem érnek. Összekuszálódott 
az egész eddigi értékrend. A jó és a rossz már nem feltét- 
lenül zárják ki egymást. Az emberi erőket immár csak a 
tapasztalatban kipróbált természeti fogalmakkal lehet le- 
írni, megvitatni. 

A másik oldalon Ockham tanításának ellenzői — mint 
például az oxfordi Thomas Bradwardine — végső soron 
ugyanabban az utcában járnak, tanaik ugyanazokat a prob- 
lémákat vetik fel. A dogma megingathatatlan tekintélyét 
teszik meg mindenfajta igazság, minden ismeret alapkö- 
vének, és így tekintélytiszteletük éppoly radikálisan ki- 
zárja az értelmet a hit dolgaiból, mint ellenfeleik érvei. 
Gordon Leff helyesen látta: a szkeptikus teológia e rom- 
boló munkája nélkül nem következhetett volna be sem a 
reneszánsz, sem a reformáció. Most azonban szabad az 
út a voluntarizmus előtt, mely majdan deformálódva, el- 
fajulva elismeri a hatalomvágy jogosságát, és igazolja a 
fejedelem zsarnokságát. Hamarosan félreteszik az utolsó 
skrupulusokat, gátlásokat is. Azokat, melyeknek Gabriel 
Biel ad hangot, amikor mesterét, Ockhamot védelmezve 
bizonygatja, hogy az végül is nem árulta el értelmiségi 
hivatását. Szégyenletes lenne, ha egy teológus nem tudna 
a hitre valamilyen magyarázatot és indoklást adni. Vagy 
Pierre d" Ailly bölcs mértékletességgel megfogalmazott 
nyilatkozatát: Minthogy a mi hitünk igaz és nagyon üdvös, 
nem volna helyénvaló, ha nem tudnánk valószínűnek 
tűnő érvekkel! megvédeni vagy alátámasztani. 


A késérletá természettudomány korlátai í 63 
A KÍSÉRLETI TERMÉSZETTUDOMÁNY KORLÁTAI 


A kritikai teológia alapjain fejlődhetnek ki a logikai és 
természettudományos kutatások olyan képviselőkkel, mint 
a Grosseteste és Roger Bacon munkásságát továbbvivő 
William Heybtesbury és Richard Swineshead az oxfordi 
Merton kollégiumban, vagy Nicolas d"Autrecourt, Jean 
Buridan, Albertus de Saxonia és Nicole Oresme Párizs- 
ban. Ők beérik a tapasztalattal: Nem állítom minderról, 
hogy teljesen biztos; a teológus urakat csak arra kérem, 
azt magyarázzák meg, hogyan jön létre mindez. 

Ezeket a mestereket sokan úgy állították be, mint a kez- 
dődő modern kor nagy tudósainak előfutárait; a párizsi 
egyetem hajdani rektora, Jean Buridan - akit az utókor 
paradox módon inkább híres szamara és Navarrai Johan- 
nával állítólag fenntartott botrányos szerelmi kapcsolata 
révén ismer -— a tudománytörténeti vizsgálódások szerint 
előre megérezte a modern dinamika alapjait, és amozgó 
testről adott definíciójában egész közel járt ahhoz, amit 
Galilei impeto, Descartes pedig guantité de mouvement 
(mozgásmennyiség) szavakkal ír le: Ha az, aki egy tárgyat 
valahová elhajít, egyforma sebességgel dob el egy könnyű 
fa- és egy nehéz vasdarabot, méghozzá egyforma tömegű 
és egyforma terjedelmű darabokat, a vasdarab messzebb- 
re fog repülni, mert intenzívebb a kapott lendülete. 

Albertus de Saxonia nehézkedési elméletét is nagyra 
értékelik a tudománytörténetek: messzemenően befolyá- 
solta a statika fejlődését egész a XVII. századig, és nagy 
szerepe van abban, hogy Leonardo da Vinci, Cardanus és 
Bernard Palissy hozzáláttak a kövületek tanulmányozá- 
sához. Ami pedig Nicole Oresme-et illeti, őt egyenesen 
Kopernikusz közvetlen előfutárának tekintik, aki világo- 
san észlelte a testek szabadesésének törvényszerűségeit, 
a Föld naponkénti körforgását, és értett a koordináták 
használatához. Pierre Duhem szerint bizonyításainak érv- 

rendszere világosabb és pontosabb mindannál, amit Ko- 
pernikusz írt ugyanezekről a problémákról. Mindezek a 
méltatások vitathatók, és már sokan vitatták is őket. Egy- 
valami bizonyos: noha ezeknek a tudósoknak számos fi- 
gyelemre méltó megérzése akadt, munkásságuk hosszú 
ideig nem nevezhető termékenynek. Elsősorban a közép- 
kori tudományok szűk keresztmetszete kárhoztatta őket 
terméketlenségre: egy olyan tudományos fogalomrend- 
szer hiánya, mely egy-egy tudomány elméleti meggondo- 
lásait világos és széles körben, könnyen alkalmazható for- 
mulákban tudta volna kifejezni; az igen lassan fejlődő 
technika, mely képtelen az új felismeréseket a gyakorlat- 
ban hasznosítani; s a teológia zsarnoki uralma, mely meg- 
akadályozta, hogy az artes karának hallgatói világos ter- 
mészettudományos fogalmakkal rendelkezzenek. A XIV. 
század természettudósainak titkai lassanként kiderülnek 
A. Koyré, A.-L. Maier, A. Combes, M. Clagett és G. Beau- 
jouan kutatásai révén. De egyre inkább világossá válik az 
is, hogy etudósok— miután hozzájárultak a racionalizmus 
hitelének lerombolásához — maguk is zsákutcába jutottak. 


ANTIINTELLEKTUALIZMUS 


Természettudósaink ugyanis akarva, nem akarva azt az 
antiintellektualista áramlatot erősítik, mely lassacskán 
minden gondolkodót hatalmába kerít. Eckhart mester 
miszticizmusának csábítását a középkorvég csaknem va- 
lamennyi elméjén felismerni. A középkor utolsó nagysza- 
bású skolasztikus summájának a szerzője, Nicolaus Cu- 
sanus bíboros 1449-ben védelmébe veszi Eckhart mester 
tanításait, támadást intéz az arisztotelianizmus ellen, és 
megalkotja a Tudós tudatlanság (docta ignorantia) apo- 
lógiáját. 

A bölcsek már számtalanszor felhívták a figyelmet arra 

a legnagyobb veszélyre, mely abból származik, ha a titkok 
olyan lelkületűemberek birtokába kerülnek, akik rabszol- 
gaként követik a megrögzött szokások tekintélyét, mert 
oly nagy a régóta betartott szabályok hatalma, hogy a 
legtöbben inkább életükról mondanának le, mint a meg- 
szokásról, jól tapasztalhattuk ezt azoknál az üldözteté- 
seknél, melyek a zsidókat, a szaracénokat és a többi meg- 
átalkodott eretneket sújtották, akik olyan törvénynek ál- 
lították be vélekedéseiket, amelyet hosszú idők gyakorla- 
ta igazolt, és amelyet saját életüknél is többre értékelnek. 
Nos, manapság az arisztoteliánus szekta uralja a terepet, 
és eretnekségnek bélyegzi az ellentétes végletek találko- 
zásának tételét (coincidentia oppositorum), pedig csak 
ennek az elfogadása teszi lehetővé a misztikus teológiá- 
hoz való felemelkedést. Azok számára azonban, akik e 
szekta emlőin nevelkedtek fel, az említett út teljesen jár- 
hatatlan és tanításaikkal ellentétes. 

Ezért van az, hogy oly mereven elzárkóznak tóle, és 
valóban csodaszámba menne, szinte vallásos áttérésnek 
számítana, ha Arisztotelészt elvetve ők is e magaslatok 
felé igyekeznének... Miután pedig megvédte Eckhart mes- 
tert, Cusanus a következő ajánlással zárja sorait: Neked 
nyújtom át ezeket a nyilatkozatokat, azért, hogy elolvas- 
sad, és, ha szükségesnek tartod, mással is elolvastassad 
őket, hogy a bensődből áramló meleg segítségével csíráz- 
hasson ki ez a csodálatos vetőmag, és hogy felemelked- 
jünk az isteni valóságok víziójához. Mert már tudomá- 
somra jutott, hogy hála a te odaadó gondoskodásodnak, 
Itáliában e vetés a leglángolóbb lelkeknél már szárba 
szökkent. Semmi kétség, hogy ez a spekuláció győzedel- 
meskedni fog a filozófusok mindenfajta szőrszálhasoga- 
tásán, még ha nehéz lenne is a bevett szokásokról való 
lemondás. És miközben te előrehaladsz, ne felejts el szün- 
telenül részesíteni engem a felismert igazságokból. Mert 
majd csak ott, egyfajta isteni legelőn nyerhetem vissza 


OG" wz EGYETEMI ÉRTELMISÉGTŐL A HUMANISTÁKIG 


boldogan erőimet, ha Isten megengedi nekem, és akkor 
majd élhetek a tudós tudatlansággal, és szüntelenül tö- 
rekedhetek arra, hogy örüljek az életnek, melyet egyelőre 
még csak távoli képzetek segítségével érzékelhetek, mely 
felé azonban nap mint nap közeledni igyekszem. Bárcsak 
megadná az Isten, az annyira áhított és mindörökké ál- 
dott, hogy kiszabadulva e világból, végre odaérhessünk. 
Ámen. 

Már Richard Fitzralph, a XIV. század közepén, köve- 
tendő példaként írta le saját megtérését a filozófiától egy 
fideista teológiához, amit egy Krisztushoz intézett ima 
következő szavaival fejez ki: Amíg Te el nem jöttél, hogy 
engem vezessél, Te, aki magad vagy az Igazság, addig 
csak hallgattam, anélkül, hogy értettem volna a filozófu- 
sok zsivaját, kiknek fecsegése Teellened irányult, kik ra- 
vasz zsidók, fennhéjázó görögök, anyagias szaracénok és 
tudatlan örmények voltak... És Summájában tudatosan 
kerüli a skolasztikus érveket, hogy egyedül csak a Biblia 
szövegét használja. 

Ettől fogva Arisztotelész lesz a legnagyobb ellenség, mint 
már Nicolaus Cusanusnál is láthattuk. Régebben Ariszto- 
telész tanaihoz kapcsolódott gondolkodásom, mondja 
még Fitzralph, és olyan érvelésekhez, melyek csak azon 
emberek számára tűnhettek mélynek, akik mélyen elme- 
rültek a hiúságban... A párizsi egyetem rektora, Pierre 
d Ailly folytatja a sort: Arisztotelész filozófiájában vagy 
doktrínájában teljesen meggyőző magyarázatokat egyál- 
talán nem, vagy csak alig találhatunk... Vonjuk le azt a 
következtetést, hogy Arisztotelész filozófiája vagy doktrí- 
nája inkább a vélekedés, mintsem a tudomány elnevezést 
érdemli. Súlyos kifogások hozhatók fel tehát azok ellen, 
akik. konokul ragaszkodnak Arisztotelész tekintélyéhez. 

Ugyanígy gondolkodott Jean Gerson is, a párizsi egye- 
tem másik kiváló rektora a XIV. és XV. század fordulóján. 
Ezért tartották (tévesen) az ő művének az Imitatio lesu 

Christi (Jézus Krisztus követése) című írást, mely kinyil- 
vánítja: Sokan fárasztják és gyötrik magukat, hogy a tu- 
dományt birtokolhassák, és én láttam, szólott a Bölcs, 
hogy ez is mind hiúság, erőlködés, lelki szenvedés. Mi 
hasznotok lesz abból, ha e világnak dolgait ismeritek, 
akkor, amikor a világ maga is elenyészett már? Az Ítélet 
napján nem azt kérdezik majd tőletek, hogy mi mindent 
tudtatok, hanem azt, hogy mi mindent cselekedtetek; és 
abban a pokolban, mely felé igyekeztek, már nem lesz 
tudomány. Hagyjatok fel a hiábavaló munkával. 

Ily módon a skolasztika átadja a helyét a visszatérő 
szent tudatlanságnak, a racionális természettudomány 
pedig félreáll annak az érzelmes jámborságnak az útjából, 
amit jól tükröznek Gerson és Pierre d Ailly szentbeszédei 
és kegyes írásai (opuszkulái). Mindezzel azonban az egye- 
temi értelmiségiek egyfajta humanista spiritualizmus, a 
devotio moderna felé közelednek, amiről tudjuk, mekko- 
ra hatással volt még olyan elmék fejlődésére is, mint 
Erasmus. 


AZ EGYETEMEK NEMZETI JELLEGŰ ÁTSZERVEZŐDÉSE: 
ÚJ EGYETEMI FÖLDRAJZ 


E két évszázad folyamán a középkori egyetemek elvesztik 
nemzetközi jellegüket is. Ennek elsődleges oka a számos 
újonnan alapított egyetem, melyek hallgatóinak összeté- 
tele mindinkább nemzeti, sőt regionális színezetet kap. 
A spanyol reconguista előrehaladása és az ibériai ural- 
kodók hatalmának megszilárdulása nyomán, a XIII. szá- 
zadtól kezdve, számos olyan intézmény születik a félszi- 
geten, ami már nem spontán és fokozatos fejlődés gyü- 
mölcse, mint Bologna, Párizs vagy Oxford, még akkor 
sem, ha némelyikük egy korábban is létező iskolából ala- 

kul ki. Ezek az egyetemek már legtöbbször uralkodói és 
pápai közreműködéssel életre hívott intézmények. 

Miután nem végződött sikerrel az egyetemalapítási kí- 
sérlet Valenciában, Salamanca a leóni IX. Alfonz erőfe- 
szítéseinek eredményeképp születik meg 1220 és 1230 
között. A végleges alapokat X. (Bölcs) Alfonz — maga is 
kiváló tudós — teremti meg 1254-es diplomájával, s ezt 
megerősíti IV. Sándor pápa bullája 1255-ben. Ezután sorra 
jelennek meg az újabb egyetemek is: Lisszabon és Co- 
imbra (1290), Lérida (1300), Perpignan (1350), Huesca 
(1354), Barcelona (1450), Zaragoza (1470), Palma de Mal- 
lorca (1483), Siguenza (1489), Alcalá (1499) és Valencia 
(1500). 

A XIV. századtól kezdve Közép-, Kelet- és Észak-Euró- 
pára is kiterjed ez az alapítási hullám. A birodalom első 
egyetemét Prágában, 1347-ben alapítja VI. Kelemen pápa 
a cseh királyságnak kedvezni akaró IV. Károly kéré- 
sére. Ezt követi a bécsi egyetem, amit 1365-ben hív életre 
IV. Rudolf és V. Orbán pápa, majd 1383-ban III. Albert 
alapít újra; Erfurt, mely VII. Kelemen 1379-es és VI. Orbán 
1384-es bullája ellenére csak 1392-ben alakul meg; Hei- 
delberg (1385), Köln (1388), a prágai egyetem válságaiból 
születő Lipcse (1409), Rostock (1419), az 1454-ben alapí- 
tott, de valójában csak 1473 után működő Trier, Greifs- 
wald (1456), Freiburgim Breisgau (1455—1456), Bázel (1459), 
a II. Pius bulláját 1459-ben elnyerő, de csak 1472 után 
szerveződő Ingolstadt, Mainz (1476), Tübingen (1476- 
1477). Az 1425-ben alakult louvaini egyetem a Burgun- 
diához tartozó vidékek diákjaira gyakorolta a legnagyobb 
vonzerőt. A krakkói egyetemet 1364-ben alapítja Nagy 
Kázmér, és 1397—-1400-ban alapítja újra Jagelló Ulászló 
IX. Bonifác pápa segítségével. Pécsett már 1367 óta taní- 
tanak kánonjogot, az 1389-ben alapított óbudai egyetem 
felvirágzik 1410-re, bár csak tiszavirág módjára, végül pe- 
dig meg kell említeni a pozsonyi alapítást is (1465—1467). 


Az venvetemmek nemzeti jelleg álszerveződése: új egyetemi földrajz : 169 


A svédek első egyeteme Uppsalában alapul 1477-ben, a 
dánoké Koppenhágában 1478-ban. Miközben Oxford és 
Cambridge magukhoz kaparintották az angol tudósvi- 
lágot, a skót királyok három egyetemet is alapítanak: 
Saint Andrews (1413), Glasgow (1450—1451) és Aberdeen 
(1494). 

A számtalan kérészéletű egyetem Itáliában gyakran a 
bolognai vagy máshonnan jövő diákok és magiszterek , ki- 
vonulásainak", exodusainak nyomán született — Mode- 
nában, Reggio nellEmiliában, Vicenzában, Arezzóban, 
Vercelliben, Sienában, Trevisóban. A nápolyi egyetem, 
amelyet II. Frigyes alapított a pápaság elleni harci fegy- 
verként, tulajdonképp csak az ő uralkodása idején tudott 
virágozni. Más egyetemek csak egy-egy tartományúr vagy 
herceg támogatásának köszönhetnek némi jelentőséget, 
akik államuk büszkeségévé akarták fejleszteni őket. A leg- 
nagyobb hírnévre az 1222-ben alapított Padova tett szert, 
mely 1404-től kezdve a velencei köztársaság egyeteme 
lett. 1244 után IV. Ince létrehozott egy egyetemet a pápai 
udvar mellett, melybe a XIV-XV. században a pápák új 
életet próbáltak lehelni, ezzel is támogatva a pápai állam- 
ban megszilárdulóban lévő hatalmukat. Siena, ahol 1246 
óta van egyetem, újraalapítja azt 1357-ben IV. Károly csá- 
szár bullájával, majd még egyszer 1408-ban XII. Gergely 
pápa új privilégiumaival. A papíron 1248 óta létező pia- 
cenzai egyetemet 1398-ban újítja fel Gian Galeazzo Vis- 
conti, hogy a milánói állam szellemi központjává tegye, 
de ezt a szerepet később, 1412-ben, elhódítja tőle az 1361- 
ben alapított Pavia. Firenze 1349 és 1472 között igen je- 
lentős szerepet játszott mint a humanizmus első fellegvá- 
ra, de ebben az időszakban Lorenzo il Magnifico mégis 
Pisát választotta a firenzei állam egyetemi központjának, 
ahol 1343 óta létezett egyetem. Az Este család 1430-ban 
megkísérli felvirágoztatni az 1391-ben alapított ferrarai 
egyetemet. A piemontei hercegségben 1405 után szintén 

van egy - sok viszontagságot átélő — egyetem, Torinóban; 
Alfonso il Magnifico, Aragónia és Szicília királya pedig 
1444-ben alapít egyetemet Cataniában, IV. Jenő pápa se- 
gítségével. 

Végül egy példa az egyetemek , regionális" szétosztó- 
dására: Franciaország. A már a XII. században is jelentős 
iskolaközpontokból kinőtt Párizs, Montpellier és Orlé- 
ans, valamint az elég kevéssé ismert Angers mellett Tou- 
louse-t, mint tudjuk, 1229-ben alapították az albigens 
eretnekség elleni harc jegyében. A többi korai, nagyrészt 
katonai események által kiváltott alapítás csak rövid életű 
vagy igen kevéssé ismert egyetemek születéséhez veze- 
tett. A VIII. Bonifácáltal 1303-ban alapított avignoni egye- 
tem csak a pápák ott-tartózkodása idején virágzott. Az 
1332-ben létrejött cahors-i egyetem csak rövid ideig áll 
fenn; II. Humbert dauphin alapítványa, a grenoble-i egye- 
tem 1339 után csak vegetál; a birodalomhoz tartozó Orange 
sem mondhat magának sokkal nagyobb sikert 1365 és 
1475 között. Provence-i II. Lajos 1409 után Aixbe próbálja 
csalogatni a , burgundokat, provanszálokat és kataláno- 
kat", a montpellier-i terminológia szerinti három egyete- 
mi nemzetet. Burgundia hercege, Jó Fülöp V. Márton se- 
gítségével alapított dole-i egyeteme eltűnik 1481-ben. Va- 
lence a dauphinnek, a leendő XI. Lajosnak köszönheti 
egyetemét, ami azonban csak jogi karral kezdi meg mű- 
ködését 1452-től kezdve. Miután király lesz, XI. Lajos szü- 
lővárosában, Bourges-ban alapít egyetemet, 1464-ben, Bre- 
tagne hercege pedig 1460-ban hoz létre egyet Nantes-ban, 
melyet később VIII. Károly indít fejlődésnek 1498-ban. 

Franciaország megosztottsága (az angolok és VII. Károly 
között) három, hamarosan virágzó egyetem születéséhez 
vezet: Caen (1432) és Bordeaux (1441) azangolok oldalán, 
Poitiers (1431) a franciákén. Ha eltekintünk az orvostu- 
dományra specializálódott Montpellier-től, ennek ellené- 

re is Párizs marad a Írancia területek és a , kisugárzó" 
francia kultúra nagy szellemi közponlja. 

Végül is az egyetemeknek ez a páratlan megsokszoro- 
zódása oda vezetett, hogy ha nem is tüntette el teljesen, 
de igen nagy mértékben csökkentette a legfontosabb egye- 
temi központok internacionális jellegét, és ezzel lerom- 
bolta az akadémiai nemzetek rendszerét, ami pedig mind 
az ideig oly fontos volt az egyetemek életében, s amely 
gyakran egész szervezetük legnagyobb mesterműve. Pearl 
Kibre végigkövette az egyetemi nemzeteknek ezt a kiha- 
lási folyamatát a XIV. és XV. század történetében." 


AZ EGYETEMI ÉRTELMISÉG ÉS A POLITIKA 


Ez a folyamat része egy nagyobb átalakulásnak, amely 
elvezet oda, hogy a középkor végén a nagy egyetemek 
politikai hatalmakká válnak, és aktív, sokszor kulcsfon- 
tosságú szerepet játszanak az államok közötti küzdelmek- 
ben. Maguk is heves összetűzések, válságok színterei, 
ahol az akadémiai nemzetek immár egy valóságos nem- 
zeti érzés jegyében fordulnak szembe egymással. Az át- 
alakulások végeredményeképpen pedig az egyetemek in- 
tegrálódnak az államok új, nemzeti struktúrájába. Idézzük 
fel röviden e fejlődést néhány központi tényező bemuta- 
tásával, vegyük szemügyre Ockham és Páduai Marsilius 
politikai averroizmusát, a prágai egyetem válságait és a 
párizsi egyetem politikai szerepét. 

Georges de Lagarde méltán elismert könyvében (La nais- 
sance de Vesprit largue au déclin du Moyen Age — A laikus 
szellem születése a középkor hanyatlásának idején) egy 
sor tanulmányt szentel William Ockham és Páduai Marsi- 

lius téziseinek és politikai tevékenységének mélyenszán- 
tó elemzésére. A két gondolkodót megosztó jelentős vé- 
leménykülönbségek ellenére, Bajor Lajos császár környe- 
zetében, a XIV. század első felében közösen folytatták a 
harcot a pápaság és annak hatalmi törekvései ellen. 

Polemikus és politikaelméleti tevékenységükből Pá- 
duai Marsilius mesterműve, a Defensor Pacis emelkedik 
ki leginkább. Könnyű felismerni mindazokat a hagyomá- 
nyokat, melyek -— az itáliai városköztársaságok szelleme 
mellett — ihletést adtak neki műve megírásához. Legelő- 
ször is a ghibellin hagyomány, mely a pápaság világi ha- 
talmi aspirációival szemben az egyházi és a világi hatalom 
különválasztásának elvét s a császárnak az utóbbira fenn- 
tartott kizárólagos igényét szegezte szembe. A filozófiából 
pedig az averroista tanítás, mely Arisztotelészt egész más- 
képpen értelmezte, mint a tomisták. A társadalomfilozó- 
fia területén ez az irányzat egy olyan empirizmusig jutott 
el; melyre éppenséggel elég szerencsétlen a sűrűn előfor- 
duló naturalizmus megjelölés, ugyanis az averroisták fő 
célja, hogy megszabadítsák a politikát a moráltól, hogy 
előnyben részesítsék az egyéni akaratokat az objektív va- 
lóság mélyebben rejlő meghatározóival szemben, hogy 
mechanikus egyensúllyá egyszerűsítsék a társadalmi ren- 
det, és hogy a conventióval, a megegyezéssel váltsák fel 
a natura, a természet uralmát. A Páduai Marsiliust ihlető 
hagyományok sorában végül a legistákat és a Dubois-No- 
garet-csoportot kell megemlíteni, akik Szép Fülöp udva- 
rából már a XIII. és XIV. század fordulóján kíméletlen 
harcot folytattak a pápaság ellen, a születő monarchia 
védelmében. 

Mindebből egy teljes állam képe kerekedik ki, hitvallás 
az állam autonómiája mellett, mely a jog és az erkölcs 
különválasztásán alapul. A társadalmi élet e , pozitivista" 
felfogása oda vezet, hogy a fennálló rend isteni jogúnak 
nyilvánul. Ha ellenálltok a világi hatalomnak, örök kár- 

hozat vár rátok, még akkor is, ha a hatalom birtokosai 
tisztességtelenek és elvetemültek lennének... A teljhatal- 
mú állam mindenre kiterjedő ellenőrzési jogot követel 
a hangsúlyozottan egységesnek nyilvánított társadalmi 
élet felett, törvényhozó, végrehajtó és bírói hatalmat. 
Univerzális ez az állam: egy adott területen egyetlen alatt- 
való sem kerülheti meg a fejedelem hatalmát. Végül is a 
laikus állam nem elégszik meg azzal, hogy az egyház te- 
vékenységét a , lelki" területekre korlátozza, saját maga 
is fellép a spirituális küldetés igényével, jogot követel 
magának e terület igazgatására is. Végeredményben min- 
den tényleges megkülönböztetést el akar törölni , spiritu- 
ális" (lelki, vallási) és , temporális" (anyagi, világi) között: 
Nyilvánvaló, hogy nem az emberi törvényhozó felada- 
ta..., hogy hitre vonatkozó előírásokat teremtsen vagy 
megszüntessen, minthogy ezek magának Istennek paran- 
csától és engedélyétől függnek, az viszont már igenis az 
emberi törvényhozóra és bírára tartozik, hogy tudomással 
bírjon mindazokról a megengedett és meg nem engedett 
cselekedetekről, melyeket elkövetnek vagy elmulaszta- 
nak megtenni az emberek, legyenek azok laikusok vagy 
papok, lelkészek vagy világiak, legyen az lelki vagy anya- 
gi, testi ügy, kivéve persze, ha valami igen szűken spiri- 
tuális dologról van szó. Mintha Luther szavait hallanánk: 
Mindaz, ami nem tartozik az intim kegyes élet körébe, 
mindaz, ami az egyház életének testet ad, az a világból 
való, és így az államot illeti. Minden, ami az erkölcsi 
törvényeknek a világi életben való betartásával kapcso- 
latos, kikerül az egyház keze alól, s az államot illeti. 
Robbanékony tanítás, mely még nagy utakat fog bejárni, 
és olyan eltérő gondolkodóknál bukkan majd fel újra, mint 
Machiavelli vagy Luther, Hobbes vagy Rousseau, Hegel 
vagy Auguste Comte, Lenin vagy Charles Maurras. 
Egyvalami azonban jelentősen megkülönbözteti Ockha- 
mot és mindenekfelett Páduai Marsiliust a ghibellin ha- 


174 AZ EGYETEMI ÉRTELMISÉGTŐL AA HUMANISTÁKK; 


gyománytól, mégpedig az, hogy ők már nem álmodoznak 
arról, hogy az egész emberiséget vagy legalábbis az egész 
kereszténységet egyetlen laikus császári államban egye- 
sítsék az idők végezetéig. 

Szögesen ellentétes nézetet vall ezen a ponton - és 
elsősorban ezen a ponton - Páduai Marsilius és Dante. 
Az utóbbi szerint a császár továbbra is az alapvető egy- 
séget hivatott újrateremteni. A skolasztikus politika arra 
törekedett, hogy Arisztotelész államát keresztény állam- 
má alakítva minden élő emberre kiterjessze azt. Páduai 
Marsilius politikája viszont megengedi a nemzetek és ál- 
lamok sokszínűségét. Meggondolandó, olvashatjuk a De- 
fensor Pacisban, hogy célszerű-e, ha minden ember egyet- 
len polgári államban él, és egész földkerekségre kiterjed- 
vén, egyetlen legfelsőbb uralkodó uralma alatt egyesül, 
vagy pedig az a helyesebb, ha a különböző országrészek- 
ben, melyeket földrajzi, nyelvi és erkölcsi határok válasz- 
tanak el egymástól, minden egyes közösség olyan kor- 
mányzatot választ magának, mely neki a legmegfelelőbb. 
Úgy tűnik, hogy egyre inkább e második megoldás győ- 
zedelmeskedik, és ebben a mennyei gondoskodás hatását 
kell látnunk, mely korlátozni kívánja az emberi faj vég- 
telen elszaporodását. Valóban azt feltételezhetjük, hogy 
a természet ezt a szaporodást kívánta mérsékelni akkor, 
amikor háborúk kirobbanását vagy járványok elterjedését 
segítette elő, amikor nehézségeket állított az ember út- 
jába. 

Noha tézisük szélsőséges, és messze túlmutat a XIV. 
század feltételein (ugyanakkor jelentős visszhangot is kap), 
az ockhamisták és a politikai averroisták munkássága 
összhangban ál! azzal az általános tendenciával, mely az 
értelmiségiek gondolkodását mindinkább a politikai fej- 
lődés vizsgálatának irányába fordítja. Ez a beállítottság 
számol az egység megszűntével, ezen aterületen is aláveti 

magát a megosztottságnak, kiveszi a maga részét a keresz- 
ténység szétszakításából. A partikularizmust teszi meg 
vezérelvének. 


PRÁGA: AZ ELSŐ NEMZETI EGYETEM 


Még a nemzeti érzést is elfogadja ez az alakulóban lévő 
gondolkodás. Mint például Prágában. Nyugtalan környe- 
zet volt ez az alakuló egyetem számára. Nemzetközinek 
indult, mint minden egyetem, de nemsokára már útban 
volt afelé, hogy a német magiszterek és diákok kezébe 
kerüljön, akiknek ráadásul létszámbeli súlya is jelentősen 
megnövekszik: kiegészülnek a nagy egyházszakadás ide- 
jét élő párizsi egyetem ideáramló német tagjaival. Prágá- 
ban viszont az eredetiségüket és sajátos érdekeiket mind 
tudatosabban felismerő cseh elemekkel kerülnek szembe. 
Etnikai ellentét és egyben egyetemi testületi ellentét: az 
a kérdés, hogy a németek által dominált akadémiai nem- 
zetek vagy pedig a cseh nemzet kezében legyen-e a veze- 
tés, és hogy milyen arányok szerint történjék az egyetemi 
katedrák és tisztségek megosztása a különböző csoportok 
között. Az egyetemi viszályoknak döntő társadalmi ellen- 
tét az alapja: a cseh elemek elsősorban az alsóbb osztá- 
lyokra, az autochton parasztságra és kézművességre tá- 
maszkodnak, míg a bevándorolt németség elsősorban a 
gazdag városi polgárságot s a nemesek, papok jelentős 
részét képviseli. 

Ebben a helyzetben nem sok kel! a robbanáshoz. Egy 
rangos személyiség, Husz János kidolgozza barátai segít- 
ségével nagy hatású filozófiai és teológiai tanítását (ami 
egyébként sokban adósa az oxfordiaknak és Wyclifnek), 
képes az egyetemi és a népi körök kapcsolatának kiépíté- 
sére, sikeresen korbácsolja fel ékesszólásával hallgató- 
sága szenvedélyeit, és eredményesen tudja befolyásolni 

IV. Vencelt, az erőtlen cseh királyt — mindez elegendő a 
konfliktus kirobbantásához, mely a csehek javára dől el 
a Kutná Horában kiadott 1409-es királyi dekrétummal. 
Az ő javukra módosul az akadémiai nemzetek összetétele, 
és az egyetem oktatói, diákjai ezentúl a cseh koronára 
kötelesek felesküdni. A németek elhagyják Prágát, és Lip- 
csében alapítanak majd egyetemet. Kitüntetett időpont a 
középkor történetében: nemzeti egyetem születik; az ér- 
telmiségi világot magával ragadja a politika gépezete. 

Göröngyösebb volt a párizsi egyetem útja a nemzeti 
monarchiába integrálódás irányában. 


PÁRIZS: AZ EGYETEMI POLITIKA SIKEREI ÉS GYENGESÉGEI 


Pedig a párizsi egyetem már-már teljesen francia lett — 
legalábbis tagjai nemzeti hovatartozását tekintve —, hiszen 
a százéves háború alatt az angolok, a nagy egyházszakadás 
idején pedig a németek távoztak falai közül. Az ország 
életében játszott jelentős politikai szerepe legalábbis Szép 
Fülöp idejére nyúlik vissza. V. Károly a király legidősebb 
leánygyermekének (la fille aínée du Roi) nevezi. Hivatalos 
képviselettel rendelkezik a francia egyház országos zsi- 
natain és az általános rendi gyűléseken. Az egyetemet 
kérik fel közvetítésre, amikor az udvar harcban áll az 
Étienne Marcel vezette lázongó párizsiakkal, vagy amikor 
a , maillotin"-felkelés okoz gondot; nem hiányzik a pári- 
zsi egyetem a troyes-i szerződés aláíróinak sorából sem. 

Hatalmas tekintélynek örvend. És ezt nemcsak azoknak 
köszönheti, akik egy adott pillanatban magiszterei vagy 
diákjai, hozzájárulnak mindazok a volt párizsi magiszte- 
rek is, akik Franciaországban vagy másutt a legjelentősebb 
tisztségeket foglalják el, és továbbra is szoros kapcsolatot 
őriznek egvetemükkel: 

Mindezek mellett azonban a párizsi egyetem továbbra 

is szorosan kötődik a pápasághoz, annál is inkább, mert 
a kivétel nélkül francia eredetű avignoni pápák jelentős 
kedvezményekhez juttatják. Mind nagyobb bőkezűséggel 
próbálják a párizsi mestereket lekötelezni. Immár minden 
esztendőben az avignoni pápai kúria elé kerül egy rotulus 
nominandorum, egy lajstrom, mely azoknak a magiszte- 
reknek a nevét tartalmazza, akik számára az egyetem egy- 
házi javadalmak odaítélését vagy legalábbis odaígérését 
kéri a pápától. Ebből is láthatjuk, hogy a francia király 
legidősebb leánygyermeke legalább annyira az egyház el- 
ső iskolája is, nemzetközi döntőbíró mindenfajta vitás 
teológiai kérdésben. 

Az egyházszakadás borította fel ezt az egyensúlyt. Az 
egyetem először az avignoni pápa mellett foglalt állást, 
majd megelégelve a pápaság növekvő adóéhségét, rávette 
a francia királyt, hogy vonja meg elismerését — ideiglene- 
sen — az avignoni udvartól; mindezzel egy időben fárad- 
hatatlanul követelte olyan zsinat összehívását, amely vé- 
get vet az egyházszakadásnak, és lemondatja a rivális pá- 
pákat. Egyszerre tört lándzsát a zsinatnak a pápa feletti 
felsőbbsége és a gallikanizmus -— a Szentszéktől viszony- 
lag független nemzeti egyház léte — mellett. De míg az 
előbbi állásfoglalás nagy megbecsülést hozott az egyetem- 
nek az egész keresztény világban, az utóbbi a pápasághoz 
fűződő kötelékek lazításával mintha csak a monarchia 
növekvő befolyása előtt kívánta volna szabaddá tenni a 
terepet. 

Mindenesetre úgy látszott, hogy a párizsi egyetem önál- 
lósulása ezúttal sikeres. A konstanzi zsinaton, ahol vitat- 
hatatlanul vezető szerepet játszott, már-már véglegesnek 
látszott a diadala. Igaz, előfordult néhány furcsánaktetsző 
megnyilvánulás is. Már E. F. Jacob figyelmét felkeltette," 

hogy az angol egyetemi magiszterek a pápaság pártját fog- 
ják, amikor arról folyt a vita, ki adományozza a további- 
akban az egyházi javadalmakat. Természetesen ők a saját 
érdekükre gondoltak, melyet inkább erről az oldalról lát- 
tak biztosítottnak. 

A bázeli zsinat mégis a pápaság teljes győzelmét hozta, 
s a párizsi egyetem csak igen halvány szerepet játszhatott. 
Időközben ugyanis egy igen súlyos - franciaországi — vál- 
ság ingatta meg a párizsi egyetem helyzetét. 

VI. Károly uralmának zűrzavaros időszaka a , cabo- 
chien"-ek párizsi felkelésével és az ország franciák és an- 
golok közötti kettéosztásával tetőzött, melynek következ- 
tében Párizs az angol király Írancia fővárosa lett. A párizsi 
egyetem persze nem állta burgundi párt oldalára azonnal; 
teljes egészében pedig sohasem. A herceg elsősorban a 
kolduló rendekre támaszkodott, akikkel az egyetem ha- 
gyományosan szemben állt. Élesen elítélték az egyetemen 
például Jean Petit-t, az orléans-i herceg meggyilkoltatá- 
sának apologétáját, sőt vizsgálatot kezdeményeztek elle- 
ne. Az angolok bevonulásakor számos magiszter elhagyta 
Párizst. Továbbra is a dauphin körül maradtak, ők alkot- 
ták a bourges-i királyi udvar adminisztrációjának gerin- 
cét, ők lendítették fel az új poitiers-i egyetemet. 

A Párizsban maradtak viszont előbb átálltak a burgun- 
diak oldalára, majd alávetették magukat az angolok aka- 
ratának. A párizsi egyetem angol! korszakának leghírhed- 
tebb epizódja az az akció, melyet Jeanne d" Arc ellen foly- 
tatott. A magiszterek — Gerson tiltakozása ellenére -— ki- 
nyilvánított ellenségességükkel elsősorban külföldi uruk- 
nak próbáltak kedvében járni, ugyanakkor kielégítették a 
párizsi közhangulatot, amelyről a Journal! d"un bourgeois 
de Paris-ból tudhatjuk, hogy nemigen rokonszenvezett az 
Orléans-i Szűzzel. Arról is árulkodik ez az epizód, meny- 
nyire képtelenek voltak ezek az önelégült értelmiségiek 
arra, hogy levetkőzzék tudósi gőgjüket, amikor szembe- 

kerültek Jeanne ragyogó naivságával, tiszta lelkű tudat- 
lanságával. Mint ismeretes, az egyetem vezette a pert az 
Orléans-i Szűz ellen, és leplezetlen megelégedéssel nyúj- 
totta át az elmarasztaló ítéletet az angol királynak. 

A roueni máglya pernyéi bemocskolták az egyetem hír- 
nevét, becsületét. Párizs visszafoglalása után ezért VII. Ká- 
roly, majd XI. Lajos hangot is adott a , kollaboránssal" 
szembeni bizalmatlanságának, noha az egyetem támogat- 
ta az ő gallikán egyházpolitikájukat, és lelkesen üdvözölte 
a Pragmatica Sanctiót. 

1437-ben a király megfosztja az egyetemet adómentes- 
ségétől, és kötelezi, hogy részt vállaljon a Montereau visz- 
szahódításának költségeihez kivetett hadiadóból. 1445-ben 
az egyetem elveszti jogi kiváltságait, és kénytelen elfo- 
gadni a parlament fennhatóságát. A király beleegyezését 
adja ahhoz az átszervezéshez, amit d Estouteville bíbo- 
ros, a pápai legátus hajt végre 1452-ben. 1470-ben XI. Lajos 
arra kényszeríti azokat a magisztereket és diákokat, akik 
burgundi alattvalók, hogy esküdjenek neki engedelmes- 
séget. Végül 1499-ben az egyetemet megfosztják sztrájkjo- 
gától. Teljesen a király kezébe kerül. 

Mi történt e harcok közepette a tanítás szellemével? Olyan 
kettős utat járt be, mely jobban megérteti velünk a sko- 
lasztika és ahumanizmus kapcsolatát, finomabban kiraj- 
zolja szembenállásuk mibenlétét; itt ragadhatjuk meg, mi- 
lyen is lehetett az átmenet kettőjük között ebben a , szel- 
lemi váltófutásban". 


A SKOLASZTIKA VÉGELGYENGÜLÉSE 


Hiába az érdekes megújítási kísérletek, még Nicolaus Cu- 
sanus is hiába próbálja konstrukcióiban az új szükségle- 
tekhez igazítani a hagyományokat: a skolasztika sorva- 
dásnak indul. Ugyanakkor folytatja önmaga szétszaggatá- 

sát is. Az egyik oldalon a kifulladt, szőrszálhasogató arisz- 
toteliánusok és tomisták állanak, most őket nevezik régi- 
eknek (anciens). A modernek velük szemben az ockhami 
nominalizmus zászlaját lobogtatják. Küzdelmük azonban 
a formális logika területére szorítkozik, belevész a szóde- 
finíciókról összeizzadt fércművek végeláthatatlan töme- 
gébe, a konstruált osztályok és alosztályok erdejébe, a 
terminizmusba. A régiek csoportjának kérésére XI. Lajos 
1474-ben betiltja tanításaikat és könyveiket, de már 1481- 
ben visszavonja ezt az ediktumot. A legaktívabb moder- 
nek talán Duns Scotus követői, akik folytatják meddő kí- 
sérletüket, hogy összehozzák a mind verbálisabb kritikai 
teológiát a mind ködösebb voluntarista fideizmussal. Ha- 
marosan őket tekintik a skolasztikusok prototípusának, ők, 
a scotisták lesznek Erasmus és Rabelais ironikus és szar- 
kasztikus támadásainak kedvelt céltáblái. Rabelais egyéb- 
ként egy skatulyába zár minden egymással marakodó 
irányzatot abban a vaskos tréfákkal tűzdelt katalógusban, 
amit az ifjú Pantagruel a St. Victor-apátságban lapozgat. 
Thomas Bricot, a nominalisták tanításainak igen lelemé- 
nyes tolmácsolója, Pierre Tateret, a párizsi scotisták 1490 
utáni vezére, Pierre Crockart, a tomista dogmák megújí- 
tója és végül Noel Bédier, John Mair (Major), James Al- 
main, a notórius ockhamisták egymás hegyén-hátán ke- 
rülnek terítékre, hogy tápot adjanak a csúfondáros neve- 
tésnek. 

Az ő verbalizmusukon élesíti nyelvét Villon is, aki még 
fél füllel hallgatózva is bárki másnál tisztábban érzékelte, 
hogy a Sorbonne előadásain csak a szavak üres kongását 
hallani. 


De az alkony homálya terjeng, 
S míg írom hagyatékomat jó 
Kedvvel, egyedül ülve, felzeng 
A Sorbonne felől idehangzó, 

Esti kilencórás harangszó, 

S az Angelust kongatja már, 
Én is szívem-sugallta, buzgó 
Imát mondok, s tollam megáll. 


Közben kábulat kötözött le, 

De másként, mint a borivókat, 
A szellemem volt guzsba kötve. 
Mnemosyne asszony lopódzhat 
Mellém, s a hozzá tartozókat 
Almáriumba zárja máris: 

Igaz, s hamis Opiniókat 

S mindazt, ami intellektuális. 


Legkivált az Aestimativust, 

Mely Prospectíivusunk szülője, 

Similativust, Formativust; 

S ezek ha ködbe veszve, dőre 

és holdkóros lesz jó időre 

Az emberész gyakorta ám. 

Aristoteles írja, tőle 

Tanulható e tudomány. 
Kálnoky László fordítása 


A humanisták mindenekelőtt ezt a megromlott, karikatú- 
rába illő, haldokló skolasztikát vetették el. 


AZ EGYETEMEK KAPUI MEGNY ÍLNAK 
A HUMANIZMUS ELOTT 


Pedig az egyetemi oktatás más területei egyre nyitottabbá 
válnak az új ízléshullámok előtt. Legelőször is az itáliai 
egyetemeken, ahol a skolasztika nem vert annyira gyöke- 
ret, mint Párizsban vagy Oxfordban. Itáliában, ahol az 

antik műveltség tradíciói elevenebbek voltak, és a római 
megújulás hamar új életre keltette őket, s ahol a török fe- 
nyegetés elől menekülő bizánci tudósok segítették elő a 
hellenizmus feltámadását. Bolognában Pietro da Muglio 
tanítja 1371-től 1382-ig a retorikát, és Coluccio Salutati 
is megfordul az egyetem falai között. 1424-től kezdve gö- 
rögöt is oktatnak itt, és Filelfo akezdetben közömbös diá- 
kok közül hamarosan számos hallgatót nyer meg e tárgy- 
nak. És a legdöntőbb változás: 1450 és 1455 között Bes- 
sarion bíboros - rektor és a város pápai kormányzója egy 
személyben -— újjászervezi az egyetemet. A humán tárgyak 
oktatása (studia humanitatis) visszavonhatatlanul pol- 
gárjogot nyer Bolognában. 

Padova talán még ennél is koraérettebb volt, és Velen- 
céhez kapcsolódása a XV. században úgy felvirágoztatta 
a görög stúdiumokat, hogy azok még Aldus Manutiust is 
bámulatba ejtették. Guarino, Filelfo és Vittorino de Feltre 
után az ide menekült bizánciak, Démétriosz Khalkondü- 
lész és Markosz Muszurosz a tradíció méltó folytatói. És 
itt is mély nyomot hagyott Bessarion hatása, még inkább, 
mint Bolognában. 

Az új szellemi áramlatok térnyerését segíti a városál- 
lamokban felemelkedő uralkodóházak támogatása is. Fi- 
renzében, a híres Platóni Akadémia mellett, azegyetemen 
Cicerót, Terentiust, Lukianoszt, Pindaroszt, Démoszthe- 
nészt, Plótinoszt, Prokloszt, Philónt és Sztrabónt elemez- 
nek, mégpedig Ambrogio Traversari , Aurispa, Guarini és 
Filelfo segítségével. Amikor Lorenzo il Magnifico 1472- 
ben Pisába telepíti a firenzei egyetemet, azon nyomban 
katedrát teremt a költészet, az ékesszólás, a matematika 
és a csillagászat számára is. Ugyanezt cselekszik a Sforzák 
és a Viscontik Paviában, mely majd oly szoros kapcsola- 
tokat tart Franciaországgal a XV. század és az itáliai há- 
borúk idején. Ferrarában az Estékhez kapcsolódik ez a 
politika, akik városukba hívják professzornak és rektor- 

nak Theodorus Gazát, koruk egyik legnevesebb hellenis- 
táját. Ugyanez a buzgó áhítat a klasszikus kultúra iránt a 
római Sapientián, ahol Filelfo, Enocco d"Ascoli, Argüro- 
pulosz és Theodorus Gaza adnak elő. 

Nem marad érintetlen a humanizmus szellemétől Ox- 
ford és Párizs sem, Prágában pedig a XIV. század közepén 
kifinomult humanista kör alakul IV. Károly és az új egye- 
tem körül, Petrarcától Cola di Rienzóig terjedő itáliai kap- 
csolatokkal. Az Oxfordban, Londonban és Párizsban ta- 
nító Nicholas Trivet már a XIV. század elején kommen- 
tálja az idősebb Seneca Declamationesét, az ifjabb Seneca 
tragédiáit és Titus Livius könyveit. Oxfordban leginkább 
azok az adományok segítették a humanizmus szellemé- 
nek térnyerését, amiket 1439-ben és 1443-ban Humphrey, 
Gloucester hercege juttatott az egyetemnek görög és római 
klasszikusokban, valamint itáliai humanisták műveiben 
gazdag könyvtárából. Oxford már készült Linacre, Colet 
és Morus Tamás előadásaira. Már várta Erasmust. 

A francia humanisták első nemzedéke - Jean de Mont- 
reuil, Nicolas de Clamanges, Gontier Col és Guillaume 
Fillastre — szoros kapcsolatot tart a párizsi egyetemmel. 
Gerson kancellár személyében nagy humanistát tisztel 
Jean de Montreuil, így vall erről egy Guillaume Fillastre- 
hoz írt levelében: Az hírlik rólad, hogy semmi nem kerüli 
el fi gyelmedet, amiről érdemes tudomást szerezni, és en- 
nek magam is számos jelét láttam. Éppen ezért csodálko- 
zom annyira, hogy nem követed a kiváló párizsi kancel- 
lárnak, ennek a kivételes kultúrájú embernek a nyomait. 
Nem akarok itt szót ejteni sem életéről, sem jeles erköl- 
cseiről, s még a keresztény vallás és az elméleti teológia 
területén szerzett tudományáról sem, mely utóbbiakban 
mindketten oly finom megkülönböztetésekhez, oly jelen- 
tős magaslatokra jutottatok. Az elbeszélés és a meggyőzés 
művészetéről szeretnék szólni, mely elsősorban a retorika 
és az ékesszólás szabályain alapul, e művészetről, mely 

nélkül hatástalanul, üresen konganak a kifejezések, el- 
sorvad az, ami szerintem a kultúra legfőbb célja, a kife- 
jezőerő... A teológus Guillaume Fichet jó barátságot tart 
Bessarionnal, ő hozza létre 1470-ben a Sorbonne nyom- 
dáját, s miközben a platonizmus újrafeltámadását remé- 
li, azon tépelődik, hogyan békítse ki Petrarca iránt érzett 
csodálatát a tomista hagyomány tiszteletével. A kánonjo- 
gi kar dékánja, Robert Gaguin szoros kapcsolatban áll a 
firenzei humanistákkal, és Petrarca rajongóit gyűjti maga 
köré. Miközben Erasmus a Montaigu kollégiumban meg- 
undorodik a Jean Standonck vezette barbár oktatástól, s 
az egyetemről csak az ott tanított dekadens skolasztika 
iránti megvetés élményét viszi magával, a Cardinal Le- 
moine kollégium professzora, az artes mestere, Jacgues 
Lefövre d Étaples a humanizmus egyik legtisztább válto- 
zatát terjeszti Párizsban, melyről olvassuk csak el újra 
Augustin Renaudet szép sorait. 

A humanizmus tehát elsősorban a végelgyengülésben 
szenvedő skolasztika ellen irányította támadásait, és az 
egyetemek számos esetben engedtek a humanizmus csá- 
bításának; mindez azonban semmit nem von le a közép- 
kori értelmiségi és a reneszánsz humanista közötti alap- 
vető ellentétből. 


VISSZATÉRÉS A KÖLTÉSZETHEZ ÉS A MISZTIKÁHOZ 


A humanista ugyanis mélységesen ellenzi az intellektua- 
lizmust. Inkább irodalmár, mint természettudós, inkább 
fideista, mint racionalista. A dialektika-skolasztika pár- 
jával ő a filológia-retorika párját állítja szembe, hogy az 
előbbi helyét elfoglalja. A humanistákkal Platón vissza- 
nyeri becsületét; Albertus Magnus elvetette mint filozó- 
fust, most nyelve és stílusa szerez neki új rangot, s mert 
költő, ő lesz most a Philosophus Supremus. 

Lefövre d Étaples, noha ragyogó kiadást készít Ariszto- 
telész Nikomakhoszi etikájáról, mégis inkább a költőkkel 
és a misztikusokkal rokonszenvez. A kontemplatív meg- 
ismerés eszményét követi. Kiadja a Corpus Hermeticumot 
— Marsilio Ficino latin fordításában -—, Pszeudo-Dionü- 
sziosz Areiopagitész műveit, a ferences Raymundus Lul- 
lus kontemplációit, Richardus de Sancto Victore, Bingeni 
Szent Hildegárd, Ruysbroeck és a docta ignorantia apos- 
tola, Nicolaus Cusanus misztikus írásait. 

Maga Lorenzo Valla, a rigorózus filológus, a guattro- 
cento legmerevebb humanistája is elhatárolja magát Agui- 
nói Tamás módszerétől, amikor 1457. március 7-én a do- 
monkosok római templomában prédikációt mond annak 
emlékére: Sokan vallják, hogy nem lehet abból teológus, 
aki nem ismeri a dialektika, a metafizika és az egész fi- 
lozófia előírásait. Mit is mondjak erre? Vonakodjak el- 
mondani mindazt, amit gondolok? Készséggel dicsérem 
Szent Tamás hajlékony és találó kifejezőképességét, cso: 
dálom szorgalmát, ámulatba ejt tanításának gazdagsága, 
változatossága, tökéletessége... De korántsem csodálom 
annyira az úgynevezett metafizikát, azokat a terhes isme- 
reteket, melyekről jobb volna tudomást sem szerezni, 
mert megakadályoznak a jobbfajta dolgok megismerésé- 
ben. Mint Lefévre d Etaples, ő is Szent Pálnál keresi az 
igazi teológiát, aki nem szólott üres és hamis filozófus 
módján (per philosophiam et inanem fallaciam). 

A filozófia köteles beburkolózni a retorika és a költészet 
fátylának redőibe. Tökéletes formája a platóni dialógus. 

Sokat elárul az a vita, ami Arisztotelész fordítása körül 
bontakozott ki a XV. század első felében egy skolasztikus 
és egy humanista között. 

ARISZTOTELÉSZ KAPCSÁN: 
A SZÉP NYELVEZET VISSZATÉRÉSE 


Leonardo Bruni Firenzében Arisztotelész Nikomakhoszi 
etikájának új fordítását adta ki. Szükség volt erre a mun- 
kára — mondotta -, mert a megelőző fordítás készítője, 
Robert Grosseteste (és nem, mint hitték, Guillaume de 
Moerbeke) Szent Tamásnak dolgozván, rosszul ismerte a 
görög és a latin nyelvet, komoly hibákat követett el, és 
barbár nyelvezeten írt. 

Alonso Garcia de Carthagena bíboros, burgosi püspök 
és a salamancai egyetem professzora éles replikával vá- 
laszolt. 

A vita, mint jól látta, forma és tartalom vitája. A huma- 
nisták számára az előbbi hordoz minden értéket, míg a 
skolasztikusok szerint csak a gondolat szolgálatára hi- 
vatott. 

Azt válaszolom — mondja Alonso Garcia -, hogy noha 
Leonardo eleget tett az ékesszólás követelményeinek, bi- 
zony szegényes az a filozófiai műveltség, amit felmutat. 
Kimutatja, mennyire meghamisítja a humanista az arisz- 
totelészi gondolatokat egy-egy szép mondat kedvéért, és 
védelmébe veszi a régi fordítót s annak szándékait: Ő 
nemcsak lefordította görögről latinra Arisztotelész köny- 
veit, de értelmezte is, annyi igazsággal, amennyivel az 
lehetséges volt; s írása nem lett volna híján a legnagyobb 
eleganciának és a legszebb díszítéseknek sem, ha éppen 
ezekre kívánt volna építeni... De a régi fordító, aki jobban 
kötődött a filozófiai igazsághoz, nem akarta a díszítések 
túlhalmozását, éppen azért, hogy elkerülje a hibákat, me- 
lyeket emez elkövetett. Ő tisztában volt azzal, hogy a latin 
nyelv nem képes a kifejezésnek arra a gazdagságára, 
amely a görög nyelv sajátja. Még leckét is ad a humanis- 
tának a történelmi filológiából: Maga a latin nyelv soha- 
sem szűnt meg kölcsönvenni, nemcsak a görögöktől, de 

a barbároktól is, sót a föld minden népétől. Hasonlókép- 
pen gazdagodott a latin a későbbiekben gall és germán 
szavakkal. És nem kézenfekvőbb-e elfogadni, ha akad 
valamire egy tömör és pontos vulgáris kifejezés, mintsem 
a klasszikus nyelvezet hosszadalmas körülírásait alkal- 
mazni? 

A gótikus kor barbárságán gúnyolódó erazmisták és 
fabristák írásaira ugyanilyen hévvel replikázik a skolasz- 
tikus John Mair: A tudománynak nincsen szüksége a szép 
nyelvezetre. 

Való igaz, már halódott a skolasztikus latin, és elavult 
a tudomány is, melynek nyelve volt. A jövő birtokosai, a 
vulgáris nyelvek diadalmasan törtek előre, és számos hu- 
manista segítette őket ebben. Vitathatatlan tény azonban, 
hogy a humanista latin halott nyelv volt. Elvette a tudo- 
mánytól az egyetlen nemzetközi nyelvet, mely használha- 
tónak ígérkezett (a számokon és képleteken kívül). És csak 
azért, hogy egy elit közhasználatból kivont kincsévé tegye. 


AZ ARISZTOKRATA HUMANISTA 


Mert a humanista arisztokrata. Ha a középkori értelmiségi 
végül is elhagyta hivatását, a tudományos munkát, ezzel 
saját természetét tagadta meg. A humanista, bármennyit 
görnyed is könyvei szövege felett, bármilyen izzadságsza- 
gú is gördülékeny ékesszólása, egy csapásra a szellemet, 
a zsenialitást választja cégéréül. Írása a beavatottak szá- 
mára készül. Amikor Erasmus kiadja Bölcs mondásait (Ada- 
gia), barátai szemére vetik: Titkainkat teregeted ki! 

Igen, a humanisták környezete jócskán különbözik a 
középkori értelmiségi szülőhelyétől, amindenki számára 
nyitott, izgatott városi tereptől, mely mindenfajta techni- 
ka egyidejű fejlesztésére törekedett, hogy egy nagy, közös 
gazdaságban foghassa össze őket. 

A humanista a zárt csoportban érzi jól magát, az aka- 
démiákban, és amikor az igazi humanizmus meghódítja 
Párizst, nem az egyetemen hallani tanítását, hanem egy 
kiváltságosokhoz szóló intézményben, a Királyi Lektorok 
Kollégiumában (Collége des lecteurs royaux), a Collége 
de France ősében. 

A humanista a hercegi udvarban érzi jól magát. Leonar- 
do Brunival folytatott filológiai vitájában mintha meg- 
érezné ezt Alonso Garcia is: Ti , urbanitas"-nak nevezitek 
azt a ,humanitas"-t, mely mind szavakban, mind gesz- 
tusokban a tisztességek legelsőbbike. Azokat szokták ,  ur- 
bánus" névvel illetni, akik hozzászoktak a térdhajlítga- 
táshoz, a szemükbe húzott csuklyához, ahhoz, hogy el- 
utasítsák az elsőbbséget s a legelső helyeket, még akkor 
is, ha egyenlőek között vannak. De ezeket mi inkább 
,kuriálisok"-nak nevezzük, vagy, ha kifogásod van e ró- 
mai jogi kifejezés értelemzavaró használata ellen, és meg- 
engeded, hogya vulgáris nyelvezettel éljek, ezeket mi , ud- 
vari ember"-nek (courtisans) hívjuk; az , urbanitas" he- 
lyett is helyesebb lenne ,curialitas"-t mondani, vagy 
ahogy a lovagi nyelvezetet használjuk: , udvariasságot " 
(courtoisie). Alig egy évszázaddal később a humanisták 
társadalmi eszményképét Az udvari ember (I!) Cortegiano) 
című művében foglalta össze Baldassare Castiglione. 

A szó — etimológiailag — tökéletesen , ül". A városok 
világából átléptünk a fejedelmi udvarok világába. A hu- 
manisták nemcsak intellektuális téren, elsősorban szociá- 
lis képletüket tekintve különböznek a középkori értelmi- 
ségiektől. 

A humanista kezdettől fogva a tekintélyes pártfogók 
oltalmában érzi jól magát, tisztességre, anyagi gazdagság- 
ra vágyik. Gontier Col főadószedő Franciaországban és 
Normandiában (ahol ügyleteket folytat Navarrai Károly- 
lyal), majd Berry hercegének a titkára. Közjegyző, és ha- 
marosan királyi titkár, adóügyi generális, egyike a király 

két kincstárnokának; gyakran bízzák meg követi küldeté- 
sekkel. A nép gyűlöli, a , cabochien"-ek feldúlják párizsi 
palotáját. Már szülei is dúsgazdag polgárok voltak (ez tette 
lehetővé számára elnyújtott tanulmányait), és mecénása- 
it, tisztségeit alaposan felhasználja, hogy megsokszorozza 
vagyonát. Elnyeri a nemességet s vele együtt több úrbéres 
házat Sensban, egy paroni uradalmat szőlővel, és egy pá- 
rizsi palotát a rue Vieille-du-Temple-ban. Nagy lábon él, 
szépszámú szolgálósereget tart, házát faliszőnyegek dí- 
szítik, bővelkedik lovakban, kutyákban és sólymokban, 
szenvedélye a játék. És mindez nem gátolja abban, hogy 
a régiek módjára a szent egyszerűség (sancta simplicitas) 
dicséretét zengje. Ő is tagja VI. Károly híres Szerelmi Ud- 
varának, melyben Burgundia és Bourbon hercegei elnö- 
kölnek. 

Jean de Montreuil szintén gyűjtögeti a pártfogókat és a 
tisztségeket: a király, a dauphin, valamint Berry, Burgun- 
dia és Orléans hercegeinek a titkára, és befolyását ugyan- 
csak kihasználja egyéb ismerősei előtt, akik (félve s hízel- 
kedve) mégis így szólnak hozzá: Te, aki jobb szereted az 
udvarnál bírt hiteledet a barátaid javára felhasználni, 
mint önmagad számára. Halmozza az egyházi javadalma- 
kat is. Hogyha nőtlen marad, az pusztán egoizmusának 
tudható be: 


Elkényeztettél bennünket, urunk, alleluja! 
Megszabadítottál bennünket a házasság igájától, alleluja! 


Amedeo de Saluzzo bíborosnak írt levelében kinyilvánít- 
ja, hogy mindennel bőségesen el van halmozva. Könyvek 
tömege, egy évre való élelem, számos lakóhely, rengeteg 
ruha, lovak, műtárgyak fölös mennyiségben. Felesége 
nincs, de kiváló barátai vannak; és mindezek után abban 
mesterkedik, hogy egy újabb zsíros egyházi javadalmat 
kaphasson. 

A fejedelem számára viszont megmarad az állami élet. 
A humanisták gyakran segítik szolgálataikkal, de a tár- 
sadalom irányításában teljesen szabad kezet adnak ne- 
ki. Ők ugyanis csendben szeretnek dolgozni. Sőt el is 
titkolják, hogy dolgoznak. A szabad időt dicsérik, a szép- 
irodalommal elfoglalt dologtalan perceket, az antik arisz- 
tokrácia otiumát. Ne pironkodj e kitűnő és dicsőséges do- 
logtalanságon, mely a nagy elméknek mindig gyönyörű- 
ségére szolgált, írja Nicolas de Clamanges Jean de Mont- 
reuilnek. 


VISSZATÉRÉS A VIDÉKRE 


És vajon hol találhatnánk meg inkább ezt a kiváló, stúdiu- 
mokra alkalmas szabad időt, mint vidéken? Ezen a ponton 
vége szakad annak azáramlásnak, mely az értelmiségieket 
a városba vonzotta, mostantól kezdve megfordul a moz- 
gás: vissza a vidékre. Mindez ismét tökéletes összhangban 
áll a gazdasági és társadalmi folyamatokkal. A meggazda- 
godott polgárok és hercegek tőkéiket új földbirtokokba 
fektetik, és ott vagyonukhoz mérten szerényebb vagy pom- 
pásabb villákat, palotákat építtetnek. A firenzei neoplato- 
nista akadémia a Mediciek Careggiben épült villájában 
tartja összejöveteleit. 

Jean de Montreuil, Nicolas de Clamanges és Gontier 
Col birtokain is ott állnak a villák, ahová visszahúzódhat- 
nak ahumanisták szabad idejük eltöltésére. Jean de Mont- 
reuil fennen dicséri a chálisi apátság nyugalmát, Nicolas 
de Clamanges pedig a Fontaine-au-Bois-rendház békes- 
ségét. Újra fellelik itt Szent Bernát bensőséges emberét, 
de most már Cicero és Horatius társaságában. Elmenekül- 
vén az udvarnak pompájától és a városnak zajától, a vi- 
déken fogsz lakozni, és megszereted majd a magányos- 
ságot, mondja Jean de Montreuil. 

És végül álljon itt Erasmus Nyájas beszélgetései közül 
a Convivium religiosum (Kegyes lakoma) kezdete: 


EusEBIus: Most, hogy a mezőkön minden kizöldül és nevet, 
csodálni való, hogy akad még ember, aki a városok 
füstjében leli tetszését. 

TIMOTHEUS: Mert nem mindenki olyan érzékeny a virágok, 
vagy a zöldellő rétek, vagy akár a források és patakok 
látványára, vagy ha érzékenyek, előfordul, hogy mást 
még inkább kedvelnek. Az egyik gyönyör elkergeti a 
másikat, mint az új gond a régit. 

EusEBrus: Bizonyára a spekulánsokra célzol vagy ezekre a 
kapzsi kereskedőkre, akik annyira hasonlítanak reá- 
juk. 

TIMOTHEUS: Igen, de nem ők az egyedüliek, kedvesem, gon- 
dolok itt a többiek megszámlálhatatlan tömegére is, 
egészen a papok és a barátok seregéig, akik, nyilván a 
nyereség kedvéért, jobb szeretnek a városokban forgo- 
lódni, éspedig a legnépesebbekben, ugyanis e kérdés- 
ben nem Püthagoraszra avagy Platónra, hanem vala- 
miféle vak koldusra hallgatnak, akinek kedves volt az 
emberi tömegek tülekedése, mert mondta, ahol sok a 
nép, ott sok a kereset is. 

EusEBIus: Az ördögbe a vakokkal és nyerészkedésükkel: 
mi filozófusok vagyunk. 

TIMOTHEUS: Szókratész viszont, noha filozófus volt a javá- 
ból, mégis a városokat választotta, nem a mezőket, mert 
mohón tanulni vágyott, s erre a városokban volt lehe- 
tőség. A mezők, mondta, kétségkívül teli vannak fákkal, 
kertekkel, forrásokkal, patakokkal, melyek elgyönyör- 
ködtetik a szemet, de melyek nem beszélnek, és követ- 
kezésképpen nem tanítanak semmire. ; 

EusEBIus: De amit Szókratész mondott, csak akkor áll, ha 
egyedül sétálsz a mezőkön. Sőt szerintem a természet 
egyáltalán nem néma, de minden oldalról megszólít, 

és számos bölcs tanítást kínál annak, aki figyelmes és 
fogékony szemlélője. Hát mi mást hirdet a tavaszi ter- 
mészet oly édes arca, ha nem az Isteni Alkotó bölcses- 
ségét, anely maga a jóság? És maga Szókratész vissza- 
vonultságában vajon nem tanít-e. sok mindent az ő 
Phaidroszának, és nem tanul-e tőle viszonzásképp ő is 
sokat? 
TIMOTHEUS: Ha hasonlókkal akadna néha össze az ember, 
nem létezne kellemesebb dolog egy vidéki időzésnél. 
EusEBIUs: Vállalnád a kockázatot? Van egy kis birtokom 
a környéken, nem túl nagy, de kellemesen művelt, meg- 
hívlak benneteket holnap ebédre. 

TIMOTHEUS: Sokan vagyunk, letarolnánk egész birtokodat. 

EusEBIus: Mit számít? A mezőn tartjuk az egész mulatsá- 
got, s a lakoma olyan lesz, Horatiusszal szólva, ami egy 
fillérbe sem kerül. A bor helyben van; a fák kínálják 
gyümölcseiket: sárgadinnyét, görögdinnyét, fügét, kör- 
tét, almát, diót, mint a Szerencse Szigetein, ha hihetünk 
Lukianosznak. És lehet, hogy mindezt kiegészíti egy 
tyúk a baromfiudvarból. 

TIMOTHEUS: Nos, rendben van, elfogadjuk. 


MEGSZAKAD A KAPCSOLAT TUDOMÁNY 
ÉS OKTATÁS KÖZÖTT 


És ezzel ahumanisták hátat fordítanak az értelmiség egyik 
leglényegesebb feladatának, nem érintkeznek a tömegek- 
kel, megszűnik a tudomány és az oktatás kapcsolata. Sem- 
mi kétség, hogy hosszú távon a reneszánsz is megajándé- 
kozza az emberiséget gőgös és magányos munkájának 
gyümölcseivel. Tudománya, eszméi, remekművei később 
jelentős szolgálatot tesznek az emberi haladásnak. De kez- 
detben bizony inkább visszahúzódást, visszaesést jelent. 
Még akkor is, ha a könyvnyomtatásra gondolunk, mely — 

mielőtt mindenfelé elterjeszti az írott kultúrát — eleinte 
szintén a gondolat terjedésének beszűküléséhez vezet. Akik 
tudnak olvasni - kiváltságosok sorából kikerülő szűk elit 
—, azok el vannak halmozva. A többiek viszont már azt a 
szellemi táplálékot, azokat a skolasztika-morzsákat sem 
kapják meg, amit a középkor prédikátorai és klerikusai — 
az egyetemek neveltjei — hosszú évszázadokon át eljuttat- 
tak hozzájuk. Talán egészen az ellenreformáció idejéig 
kell várnunk, míg újra kifejlődik egy olyan művészet, mely 
— vitatható formában ugyan, de telve didaktikus és hitté- 
rítő szándékkal — arra törekszik, hogy a népnek is tevé- 
keny szerep jusson a kulturális életben. 

Elég a kortárs ábrázolásokat összehasonlítani: hogyan 
dolgozott a középkori értelmiségi , és hogyan a humanista 
— aligha találhatnánk beszédesebb példát ellentétükre. 

Az egyik professzor. Tanításba merül, körülötte diákok, 
padokon ülve, melyek pereménél ott tolong a szélesebb 
hallgatóság. A másik magányos tudós. Nyugodt dolgozó- 
szobában, kényelmesen foglal helyet a levegős és gazda- 
gon díszített terem közepén, ahol szabadon szárnyalhat- 
nak gondolatai. Emitt az iskola tolongása, a felolvasó- 
helyiségek pora, a közös munka közönye a dísz iránt, 


amott minden csupa rend, 


gyönyör, szépség, pompa, csend. 

Arisztotelész Logica Novájának latin fordítása 

Gratianus Decretuma 

Ptolemaiosz Almageszt című művének 
lefordítása 

Alain de Lille 

Robert of Chester lefordítja al-Kharizmi 

magisztereknek és diákoknak 

III. Sándor pápa megtiltja a szerzeteseknek az 
orvosi és jogi tanulmányokat 

A párizsi Notre-Dame építése 

III. Celesztin pápa kiváltságot ad a párizsi 
magisztereknek és diákoknak 

A Roman de Renard összeállításának kezdete 
A párizsi Notre-Dame káptalanja megalapítja az 
első kollégiumot: a Tizennyolcak kollégiumát 
Szaladin beveszi Jeruzsálemet 

Fülöp Ágost kiváltságokat ad a párizsi 
egyetemnek 

1206—1280 
1208 
1209 


1210 k. — 1295 


1214 
1215 


1226—1270 
1221—1274 
1224—-1274 
1230-—-1250 


1235 k.— 1284 k. 


1235-—1315 

1245—1246 

1300 k. — 1368 


1304-—-1374 
1309 

1337 


Albertus Magnus 

A Domonkos-rend alapítása 

Az első ferences közösség megalakulása 
Roger Bacon 

Az oxfordi egyetem első kiváltságlevele 
Robert de Courson Statútuma a párizsi 
egyetemen 

Szent Lajos francia király uralkodása 

Szent Bonaventura 

Aguinói Szent Tamás 

Averroés tanainak bekerülése az egyetemekre 
Siger de Brabant 

Raimundus Lullus 

Robert Grosseteste lefordítja Arisztotelész 
Etikáját 

Albertus Magnus Párizsban teológiai magiszter 
Szent Bonaventura a párizsi egyetemen tanít 
Aguinói Szent Tamás a párizsi egyetemen tanít 
Robert de Sorbon kollégiumot alapít Párizsban 
a teológusok számára 

Eckhart mester 

Aguinói Szent Tamás hozzálát a Summa 
Theologica megírásához 

Dante 

Roger Bacon: Opus Majus, Opus Minus, Opus 
Tercium 

Siger de Brabant és az averroizmus első elítélése 
Jean de Meung megírja a Rózsa-regény II. részét 
A tomista és az averroista doktrínák elítélése 
Jean Ruvsbroek 

Jean Buridan 

Petrarca 

V. Kelemen pápa megtelepszik Avignonban 
Dante Infernója 

Boccaccio 

Eckhart mester elítélése 

A százéves háború kezdete; az ockhamizmus 
első elítélése a párizsi egyetemen 


1337-1410 
1346 
1349—1353 
Iz 
1379 
1395 
1401-1464 
1402 
1405-1457 
1424 


1430-1470 
1431 


1433-1499 
1440 
1450 
1450—-1537 
1453 
1463-1494 
1466 
1466—1536 
1469—-1527 
1470 
1475 
1492 
1497 

Froissart 

A crécyi csata 

Boccaccio Dekameronja 

XI. Gergely pápa visszatér Rómába 

Az oxfordi New College alapítása 

Gerson a párizsi egyetem kancellárja lesz 
Nicolaus Cusanus 

Husz János a prágai egyetem rektora lesz 
Lorenzo Valla 

Aurispa a bolognai egyetem első görög- 
professzora 

Francois Villon 

IV. Jenő pápa bevezeti a humanista 
tanulmányokat a római egyetemen 
Marsilio Ficino 

Nicolaus Cusanus: De docta ignorantia 
Gutenberg megnyitja első nyomdáját Mainzban 
Lefövre d"Étaples 

Konstantinápolyt beveszik a törökök 
Pico della Mirandola 

A párizsi egyetemen görög tanszéket létesítenek 
Erasmus 

Machiavelli 

Megnyílik a párizsi egyetem nyomdája 

A százéves háború vége 

Kolumbusz Kristóf felfedezi Amerikát 
Leonardo da Vinci Utolsó vacsorája 


Utószó 


Jacgues Le Goff a francia történetírás egyik legnevesebb 
élő képviselője. Magyarországon leginkább történészkö- 
rökben ismerik. Évtizedek óta jár hazánkba, számos elő- 
adást tartott az MTA Történettudományi Intézete, az 
ELTE, a Francia Intézet, a Közép-európai Egyetem Me- 
dievisztikai Tanszéke és a Collegium Budapest szervezé- 
sében, több magyarországi konferenciának volt társszer- 
vezője, és 1985 óta ELTE díszdoktora. Könyvei közül a 
középkori értelmiségről 33 évesen írt ifjúkori munkája az 
egyetlen, amely magyar fordításban napvilágot látott, s 
amelynek most második, bővített kiadása megjelenik. 
Le Goff a francia és a nemzetközi történetírást megújító 
az Annales-kör harmadik generációjának kiemelkedő kép- 
viselője, annak a csoportnak a tagja, amelyik Marc Bloch 
és Lucien Febvre alapító munkássága, majd Fernand 
Braudel háború utáni szervezőtevékenysége nyomán - 
Georges Dubyvel, Emmanuel Le Roy Ladurie-vel, Fran- 
cois Furet-vel és másokkal - a hatvanas években új len- 
dületet adott az interdiszciplinaritásra, a módszertani kí- 
sérletezésre és a szélesebb olvasóközönség meghódítására 
törő új történetírói iskolának. Le Goff volt 1972 és 1977 
között Fernand Braudel utóda a párizsi École des Hautes 
Études en Sciences Sociales élén, és munkássága, tudo- 
mányszervező tevékenysége azóta is az Annales-kör leg- 
inspirálóbb és legjelentősebb teljesítményei közé tartozik. 

Munkássága a társadalomtörténet és a kultúrtörténet 
összekapcsolásából, valamiféle történeti kultúrszocioló- 
giából indult ki. Első könyvét a középkori kereskedőkről 
és bankárokról írta (Marchands et banguiers au moyen 
áge. Párizs, 1956, P.U.F.), a második a középkori értelmi- 
ségről szól. Két nagysikerű áttekintése a középkorról ezt 
a városokból kiinduló panorámát szélesíti ki a középkori 
társadalom és kultúra egészére (Le Moyen Age. Párizs, 
1962, Bordas; La Civilisation de! Occident médiéval. Pá- 
rizs, 1964, Arthaud). Műveiben olyan összképet kínált, 
amelynek minden egyes részeleme megannyi új kulalási 
irány kiindulópontja lehetett: a középkori mentalitástör- 
ténet, a tér és idő szemlélete, a társadalmat kategorizáló 
, három rend" elképzelése, ember és természet viszonya, 
a félelmek, a fantázia, az álmok világa, a szertartások rend- 
je, az anyagi kultúra szimbolikus értékei. A hatvanas-het- 
venes években módszertani jelentőségű tanulmányköte- 
tek kiadója-szerkesztője lett. Az eretnekségek társadalom- 
történetéről: Hérésies et Sociétés dans TEurope préin- 
d ustrielle, XIe-XVIlle siecle. Párizs, 1968, Mouton; az , új 
történetírás" módszertanáról, Pierre Norával együtt: Faire 
de TVhistoire. 1—III. Párizs, 1974, Gallimard; Roger Char- 
tier-vel és Jacgues Revellel együtt: La Nouvelle Histoire. 
Párizs, 1978, Retz CEPL; Köpeczi Bélával együtt: Objets 
et méthodes de !histoire de la culture. Collogue franco- 
hongrois de Tihany, 1977. Párizs-Budapest, 1982, CNRS- 
Akadémiai. Három ebben az időben megjelent tanul- 
mánykötetének címe beszédesen jelzi törekvéseit: , Egy 
másik középkorért -— Idő, munka és kultúra a Nyugaton" 
(Pour un autre moyen áge. Temps, travail, culture en Oc- 
cident. Párizs, 1977, Gallimard); , A középkor képzelet- 
világa" (LImaginaire médiéval, Essais. Párizs, 1985, Gal- 
limard); , Történelem és emlékezet" (Histoire et mémoire. 
Párizs, 1988, Gallimard). Évről évre új módszerek (törté- 
neti antropológia, történeti pszichológia) és új kutatási 

témák (példabeszédek, gesztusok, álmok, túlvilágképek) 
kerülnek ki műhelyéből. Egyik nagyobb vizsgálatának 
részeredménye a , Purgatórium születése" (La naissance 
du Purgatoire. Párizs, 1981, Gallimard), egy másiké a kö- 
zépkori vallás gazdasági szemléletéről szóló könyv (La 
Bourse et la Vie. Économie et religion au Moyen Áge. 
Párizs, 1986, Hachette). Harmadik nagy témájának, Szent 
Lajos életrajzának két évtizedet és ezer oldalt szentelt 
(Saint Louis. Párizs, 1996, Gallimard). E rendhagyó bio- 
gráfia újraértékeli az Annales-kör e tárgyban korábban 
képviselt kritikus álláspontját, de nem a régi életrajz-mű- 
fajhoztér vissza, hanem újat teremt. Az elmúlt évtizedben 
Le Goff vállalkozásai közé tartozott egy számos európai 
nyelven, köztük magyarul is (az Atlantisz Kiadónál) meg- 
jelenő reprezentatív sorozat szerkesztése, amely az Euró- 
pa születése címet viseli. Nemrég jelentette meg Jean- 
Claude Schmittel társszerkesztve a középkor , fogalom- 
szótárát" (Dictionnaire raisonné de FOccident médiéval. 
Párizs, 1999, Fayard), évente jelennek meg új könyvei, 
legutóbb Assisi Szent Ferencről (Párizs, 1999, Gallimard). 

Hihetetlenül termékeny, sokoldalú és inspiráló életmű, 
melynek itt egy kis töredéke válik — immár másodszorra, 
javítva, új előszóval, korszerűsített bibliográfiával kiegé- 
szítve — hozzáférhetővé magyarul (hadd köszönjem meg 
e helyt azokat az észrevételeket és javításokat, amelyeket 
egyetemi kollégámtól, Molnár Pétertől kaptam első 1979- 
ben megjelent fordításom szövegéhez). Sajnos e második 
kiadásban sem láthatók azok a képek, amelyek az azóta 
sokszor kiadott, kiegészített francia eredetiben úttörő mó- 
don mutatták be, hogy a kép nem csupán illusztráció le- 
het, hanem a szöveg szerves része, a hivatkozás egyik 
formája (talán majd egy harmadik kiadás). Le Goff e fia- 
talkori könyvében benne van a későbbi életmű számos 
ígérete: ami első olvasásra könnyed esszének tűnik -talán 
szentségtörően könnyednek és frivolnak a szigorú teoló- 

giatörténészek szemszögéből -, az valójában nemcsak ma- 
radandó képet fest főszereplőjéről, a középkori értelmi- 
ségiről: Abélard, John of Salisbury, Aguinói Szent Tamás, 
Siger de Brabant, Jean Gerson egyetemi világáról, hanem 
új szempontok sokaságát veti fel, s mára egy új kultúrtör- 
ténet kiindulópontja lett. 


2000. ősz. 
Klaniczay Gábor 

Este család 169, 182 

d Estouteville bíboros 179 

